Emalayalee.com - ഫ്രാങ്ക് വീണ്ടും മരിച്ചു (ശ്രീകുമാർ ഉണ്ണിത്താൻ)\nകഴിഞ്ഞ ആഴ്ചയിൽ ഒരു ആശുപത്രിയില് നടന്ന സംഭവമാണ് കഥക്ക് ആധാരം. ഫ്രാങ്ക് എന്ന മധ്യവയസ്കൻ കൊറോണ വൈറസ് മൂലം മരിക്കാനിടയാകുന്നു. ഈ ആശുപത്രിയും രോഗിയെ CPR നൽകി രക്ഷിക്കാൻ ശ്രമിച്ചു. അരമണിക്കൂറോളം സമയം എടുത്ത മെഡിക്കൽ ടീം രോഗിയുടെ ജീവൻ തിരുച്ചു പിടിക്കാൻ ആവുന്നതും ശ്രമിച്ചു. CPR നൽകിയ ഡോക്ടർ ആവട്ടെ രോഗി കൊറോണ വൈറസ് ബാധിതൻ ആണെന്ന് അറിഞിട്ടുകൂടി തന്റെ ഓവർ കോട്ടു പോലും ഊരിക്കളഞ്ഞു രോഗിയെ രക്ഷിക്കാൻ ശ്രമിച്ചു. തനിക്കു വൈറസ് പകരും എന്നതിനേക്കാൾ ഉപരി ആ രോഗിയെ രക്ഷിക്കുക എന്നത് മാത്രമായിരുന്നു ലക്‌ഷ്യം.\nഅരമണിക്കൂർ നീണ്ട കോഡ് അവസാനിക്കുബോൾ രോഗി മരിച്ചതായി ഡോക്ടർ സർട്ടിഫൈ ചെയ്തു. കോഡ് ടീം അവരെല്ലാം തിരിച്ചു യൂണിറ്റിലേക്ക് പോകുബോഴും രോഗി മരിച്ചതിൽ ടീം വളരെ വിഷമത്തിൽ ആയിരുന്നു. ബോഡി പാക്ക് ചെയ്യുന്നതിന് വേണ്ടി ആളുകൾ എത്തി പാക്ക് ചെയ്യുന്ന വഴി കൈ ചലിക്കുന്നത് കണ്ടു പാക്ക് ചെയ്യുന്ന അൾ പേടിച്ചു വിളിച്ചു പറഞ്ഞു രോഗി മരിച്ചിട്ടില്ല. വെന്റിലേറ്ററിന്റെ സഹായത്തോടു മാത്രം ശ്വസിച്ചിരുന്ന ആൾ ഇപ്പോൾ മിഷ്യന്റെ സഹായം ഇല്ലാതെ തന്നെ ശ്വസിക്കുന്നു. ആ മെഡിക്കൽ ടീമിന് ഒട്ടും വിശ്വസിക്കാൻ ആവുന്നതായിരിന്നില്ല ഫ്രാങ്കിന്റെ തിരുച്ചു വരവ് .\nഅതിൽ ഒരു നേഴ്സു ഫ്രാങ്കിനോട് ചോദിച്ചു ഫ്രാങ്കിന് ഇപ്പോഴെ ഞങ്ങളെ ഒന്നും വിട്ടു പിരിഞ്ഞു പോകേണ്ട അല്ലെ . അതെ എന്ന മട്ടിൽ ചിരിച്ചു കൊണ്ട് നഴ്സിന്റെ കൈയ്യിൽ പിടിച്ചു കുലുക്കി. മരിച്ച വിവരം ഒരുപക്ഷേ ഫ്രാങ്ക് അറിഞ്ഞിട്ടുണ്ടാകില്ല. എന്തായാലും മെഡിക്കൽ ടീം വളരെ ഹാപ്പിയായി. മെഡിക്കൽ ടീമിനെ സംബന്ധിച്ചടത്തോളം ഒരു രോഗിയുടെ ജീവൻ രക്ഷിക്കുക എന്നത് അവരുടെ പരമമായ ലക്ഷ്യമാണ്. ഓരോ ജീവിതം നിലനിർത്തുബോഴും മെഡിക്കൽ ടീം പരസ്പരം സ്നേഹം പങ്കുവെക്കാറുണ്ട്. ഈ മഹാമാരിക്ക് മുന്നിൽ ചങ്കുറപ്പോടെ പ്രവർത്തിക്കുന്ന ഈ മെഡിക്കൽ ടീമിനെ എത്ര പ്രകിർത്തിച്ചാലും മതിവരില്ല .\nഅവന് മാത്രം പിന്മാറുന്നില്ല\nഎന്റെ ഓരോ വാക്കിലും നോക്കിലും\nഎന്റെ (ഏക) ശത്രു.\nമരണത്തെ കുറിച്ച് എവിടെയോ വായിച്ച ഒരു കവിതയാണ് . മരണം എന്ന ശത്രു ഫ്രാങ്ക് അറിയാത് തന്നെ പിന്തുടരുന്നുണ്ടായിരുന്നു .\nആറുമണിക്കൂറിനു ശേഷം വീണ്ടും ഫ്രാങ്കിന്റെ നില വഷളായി, ആറു മണിക്കൂറോളം മിഷ്യന്റെ സഹായം ഇല്ലാതെ ശ്വസിച്ചുകൊണ്ടിരുന്ന ഫ്രാങ്കിന് ശ്വാസം കിട്ടാതെയായി. മെഡിക്കൽ ടീം CPR നൽകി ജീവൻ രക്ഷിക്കാൻ വേണ്ടി മാക്സിമം ശ്രമിച്ചു. പക്ഷേ വിധി ഫ്രാങ്കിനെ ഈ ലോകത്തെ യാതനകളിൽ നിന്നും മോചിതനാക്കി . അങ്ങനെ ആറുമണിക്കൂർ ദൈവം നീട്ടി കൊടുത്ത ജീവിതം അവസാനിച്ചു. എന്തിനു വേണ്ടി ആറുമണിക്കൂർ നീട്ടി കൊടുത്തു എന്നത് എത്ര ആലോചിച്ചിട്ടും മനസിലാകുന്നില്ല.\nമരണം എന്നത് ആരും ഇഷ്ടപ്പെടുന്ന ഒന്നല്ല , ജനിച്ച മിക്ക മനുഷ്യരും ജീവിച്ചു കൊതി തീരാതെയാണ് മരണത്തിലേക്ക് പോകുന്നത്. എത്ര വാർദ്ധക്യത്തിൽ പെട്ട മനുഷ്യനും കുറച്ചു നാൾകുടി ജീവിച്ചിട്ട് മരിക്കണം എന്നതാണ് ആഗ്രഹം.പക്ഷേ ഒരുനാൾ പ്രിയപ്പെട്ടതായതെല്ലാം ഉപേക്ഷിച്ചു പോകുകതന്നെ വേണം.\nഒരുപാട് കൂടിചേരലുകളുടെയും വേർപിരിയലുകളുടെയും സംഗമമാണ് ജീവിതം. ഓരോ വേർപിരിയലുകളും വേദന ആണെങ്കിലും യാത്രാമൊഴിക്കൊപ്പം നിർവികാരത സൂക്ഷിക്കാതെ വയ്യ. അങ്ങനെ ഫ്രാങ്ക് ഒരു കുടുംബാംഗത്തെ പോലും കാണാതെ യാത്രയായി.\nഎവിടെവെച്ചു, എങ്ങനെ എന്ന് ചിന്തിക്കാൻ പോലും സാധിക്കാത്ത ഒരു പ്രീതിഭാസം ആണ് മരണം എന്നത് . എല്ലാ മതങ്ങളും ഒരു പോലെ അംഗീകരിക്കുന്ന ഒരു യാഥാര്‍ത്ഥ്യവും. മരണമെന്ന രാക്ഷസ്സന്റെ മുമ്പില് ജാതി മത ഭേദമന്യേ എല്ലാവരും അടിയറവു പറയും . തിരിഞ്ഞു നോക്കുമ്പോൾ യാത്രപറച്ചിലുകളുടെ സമഗ്രതയായി മാറുന്നു ജീവിതം. പക്ഷേ ഫ്രാങ്കിന് മാത്രം ആരോടും യാത്ര പറയുവാൻ പറ്റിയില്ല. ഈ വൈറസ് വാഹകനെ കുടുംബാംഗങ്ങൾക്കു പോലും കാണുവാൻ പേടിയായിരുന്നു. അവർക്കു വലുത് അവരുടെ ജീവനാണ് .\nഫ്രാങ്കിന്റെ ഫ്യൂണറൽ സർവീസിലെങ്കിലും ഉറ്റവരും ഉടയവരും കാണാൻ എത്തുമെന്ന് ഫ്രാങ്കിന്റെ ആത്മാവ് ആശിച്ചുകാണും. ഒരു ഉചിതമായ ഒരു യാത്ര അയപ്പ് എങ്കിലും ഈ മനുഷ്യന്റെ ആത്മാവ് പ്രതിഷിച്ചു കാണും. പക്ഷേ ആരോരും ഇല്ലാത്തവനെ പോലെ ഫ്രാങ്ക് മണ്ണിലേക്ക് ലയിക്കുബോൾ ഒരു നോക്ക് കാണുവാൻ പോലും ആരും ഉണ്ടായിരുന്നില്ല. അവർക്കെല്ലാം പേടി ആയിരുന്നത് ഫ്രാങ്കിനെ അല്ല മറിച്ചു കൊറോണ വൈറസിനെ ആയിരുന്നു.\nമരണം എന്നത് ഒരു ഈശ്വര നിശ്ചയം ആണ് , ഒരു ശക്തിക്കും ഈശ്വര നിശ്ചയത്തെ മറിക്കടക്കുവാന് സാധ്യമല്ല ദൈവത്തിന്റെ കണക്ക് പുസ്തകത്തിൽ ഉള്ളതിനേക്കാൾ ആറു മണിക്കൂർ മുൻപ് ഫ്രാങ്കിനെ തിരിച്ചു വിളിച്ചതാകാം. കണക്ക് പിശകിയതുമൂലം ആ തെറ്റ് തിരുത്താൻ വേണ്ടി ആകുമോ ആറുമണിക്കൂർ നേരത്തെ ജീവിതം നീട്ടി കൊടുത്തത്. എത്ര ചിന്തിച്ചിട്ടും ആ ഡോക്ടർക്ക് എന്താണ് നടന്നത് എന്ന് മനസിലാകുന്നില്ല.


“വിശക്കുന്ന കലാകാരൻ,” 85 ലക്ഷം രൂപയ്ക്ക് വിറ്റ വാഴപ്പഴം ഒറ്റയടിക്ക് അകത്താക്കി പ്രാങ്ക് അവതാരകൻ\nThursday, August 06, 2020 22:25:09 PM\nസ്വന്തം ലേഖകൻ: ചിത്രപ്രദർശനത്തിനിടെ ചുമരിൽ ഒട്ടിച്ചുവച്ച വാഴപ്പഴം 1,20,000 ഡോളറിന് വിറ്റുപോയെന്ന വാർത്ത ഏറെ ചർച്ച ചെയ്യപ്പെട്ടതാണ്. മിയാമി ബീച്ചിലെ ആര്‍ട്ട് ബേസിൽ ശനിയാഴ്ച നടന്ന പ്രദർശനത്തിലാണ് ടേപ്പ് കൊണ്ട് ചുമരിൽ ഒട്ടിച്ചിരിക്കുന്ന വാഴപ്പഴം ഇൻസ്റ്റലേഷൻ ഏകദേശം 85 ലക്ഷത്തിലധികം രൂപയ്ക്ക് വിറ്റുപോയത്. മൂന്ന് പേർ ചേർന്നാണ് വാഴപ്പഴം ഇൻസ്റ്റലേഷൻ വാങ്ങിച്ചത്. പ്രദർശനത്തിന് വേണ്ടി മാത്രം എന്ന നിബന്ധനയോടുകൂടിയായിരുന്നു പഴം ആസ്വാദകർക്ക് വിറ്റത്. എന്നാൽ, ആ നിബന്ധന തെറ്റിച്ച് ചുമരിൽ നിന്ന് പഴം എടുത്ത് കഴിച്ചിരിക്കുകയാണ് ന്യൂയോർക്കിലെ പ്രശസ്തനായ പ്രാങ്ക് അവതാരകൻ ഡേവിഡ് ഡാറ്റുന.\nചിത്ര പ്രദർശനത്തിന്റെ രണ്ടാമത്തെ ദിവസമാണ് സംഭവം. മിലൻ, ഇറ്റാലിയൻ ആർട്ടിസ്റ്റായ മൗരീസിയോ കാറ്റെലന് ആണ് വാഴപ്പഴത്തിന്റെ ഇന്‍സ്റ്റലേഷൻ തയ്യാറാക്കിയിരിക്കുന്നത്. ‘കൊമേഡിയൻ’ എന്ന പേരിൽ മൂന്ന് എ‍ഡിഷനുകളിലായാണ് മൗരീസിയോ കാറ്റെലന് തന്റെ ആർട്ട് വർക്കുകൾ പ്രദർശിപ്പിച്ചത്. യഥാർത്ഥ വാഴപ്പഴം ഉപയോഗിച്ചാണ് ആർട്ട് വർക്ക് തയ്യാറാക്കിയിരിക്കുന്നത്. പെറോട്ടിന് ഗ്യാലറിയിൽ പ്രദർശിപ്പിച്ച കൊമേഡിയന്‍റെ ഇന്‍സ്റ്റലേഷന്റെ മൂന്ന് എഡിഷനുകളിൽ രണ്ടെണ്ണമാണ് ഇതുവരെ വിറ്റുപോയത്.\nവാഴപ്പഴം കഴിക്കുന്നതിന്റെ ദൃശ്യങ്ങൾ ഡാറ്റുന തന്റെ ഇൻസ്റ്റഗ്രാം അക്കൗണ്ടിൽ പങ്കുവച്ചിട്ടുണ്ട്. ‘വിശക്കുന്ന കലാകാരൻ, ഇതെന്റെ കലാ പ്രകടനം. മൗരീസിയോ കാറ്റെലന്‍റെ ആർട്ട് വർക്കുകൾ എനിക്ക് വളരെ ഇഷ്ടമാണ്. ഈ ഇൻ്‍സ്റ്റലേഷനും എനിക്ക് വളരെയധികം ഇഷ്ടമായി. ഇത് വളരെ രുചിയുള്ളതാണ്’, ഡേവിഡ് ഡാറ്റുന ഇൻസ്റ്റഗ്രാം പോസ്റ്റിൽ കുറിച്ചു. ഗ്യാലറിയിൽ നിന്ന് പുറത്തേക്കിറങ്ങുന്ന ഡാറ്റുനയ്ക്ക് എസ്കോർട്ട് പോകുന്നവരുടെ വീഡിയോയും ആരാധകർ ട്വിറ്ററിൽ പങ്കുവച്ചിട്ടുണ്ട്.


മുഖ്യമന്ത്രി വഞ്ചിച്ചു.. ഇരുട്ടിൽ നടത്തേണ്ടതല്ല നവോത്ഥാനം.. പിണറായിക്കെതിരെ വെള്ളാപ്പള്ളിയുടെ ഭാര്യ | Preethi Nadesan against CM Pinarayi Vijyan - Malayalam Oneindia\n4 min ago അവരെ 18 മാസത്തിനുള്ളില് മോചിപ്പിക്കും, കശ്മീര് വിഷയത്തില് കോണ്‍ഗ്രസിനെ ട്രോളി കേന്ദ്ര മന്ത്രി!\n4 min ago പാലാരിവട്ടം അഴിമതി: മുൻ മന്ത്രിക്ക് കത്രിക പൂട്ടിടാൻ വിജലൻസ്, അറസ്റ്റിന് സാധ്യത! വിമർശനവുമായി കോടതി!\n49 min ago പിഎസ് സി പരീക്ഷ തട്ടിപ്പ്; എന്തുകൊണ്ട് സിബിഐ അന്വേഷണം വേണ്ട? കാരണം വ്യക്തമാക്കണമെന്ന് കോടതി!\n1 hr ago ഹിന്ദി രാജ്യത്തിന് നല്ലതാണ്...പക്ഷേ ഇന്ത്യയില് അത് വേണ്ട, അമിത് ഷായ്‌ക്കെതിരെ രജനീകാന്ത്!!\nMovies രണ്‍വീറിന്റെ ഭാര്യയാണെന്ന കാര്യം മറന്ന് ദീപിക! ഇത്ര പെട്ടെന്ന് മറന്നോ എന്ന് ആരാധകര്! വീഡിയോ\nSports ഇന്ത്യ vs ദക്ഷിണാഫ്രിക്ക ടി20: വമ്പന് റെക്കോര്‍ഡിനരികെ കോലി, ധോണിക്കു പോലുമില്ല!!\nTechnology ജിടിഎ സാൻ ആൻഡ്രിയാസ് ഫാൻസിന് സന്തോഷവാർത്ത, ഗെയിം സൌജന്യമായി ഡൌൺലോഡ് ചെയ്യാം\nAutomobiles പുതിയ നാഴികകല്ല് സൃഷ്ടിച്ച് റോയല് എന്‍ഫീല്‍ഡ് 650 ഇരട്ടകള്\nLifestyle ഫാറ്റി ലിവറിന് മരുന്നില്ലാതെ പരിഹാരം, അറിയൂ\nTravel കടൽകടന്നു വിവേകാനന്ദസ്വാമി തേടിയെത്തിയ പാറ\nമുഖ്യമന്ത്രി വഞ്ചിച്ചു.. ഇരുട്ടിൽ നടത്തേണ്ടതല്ല നവോത്ഥാനം.. പിണറായിക്കെതിരെ വെള്ളാപ്പള്ളിയുടെ ഭാര്യ\nPublished: January52019, 17:29 [IST]\nആലപ്പുഴ: എസ്എന്‍ഡിപി അടക്കമുളള സംഘടനകളെ പങ്കെടുപ്പിച്ച് കൊണ്ടാണ് സര്‍ക്കാര് ജനുവരി 1ന് വന് വനിത മതില് തീര്‍ത്തത്. തൊട്ടടുത്ത ദിവസം തന്നെ രണ്ട് യുവതികള് ശബരിമലയില് കയറി സുപ്രീം കോടതി വിധി നടപ്പാക്കുകയും ചെയ്തു. തുടക്കം മുതല് ശബരിമലയിലെ സ്ത്രീ പ്രവേശനത്തിനെതിരെ നിലപാടെടുത്ത വെള്ളപ്പള്ളി ഇതിനെതിരെ രംഗത്ത് വരികയും ചെയ്തു. ഇപ്പോള് വെള്ളാപ്പള്ളിയുടെ ഭാര്യ പ്രീതി നടേശനും സര്‍ക്കാരിനെതിരെ രംഗത്ത് വന്നിരിക്കുന്നു. പ്രീതി നടേശനും വനിതാ മതിലില് പങ്കാളി ആയിരുന്നു.\nമുഖ്യമന്ത്രി തങ്ങളെ വഞ്ചിച്ചു എന്നാണ് പ്രീതി നടേശന് ആരോപിച്ചിരിക്കുന്നത്. രണ്ടാം നവോത്ഥാനമെന്ന പേരില് വഞ്ചിച്ചു. ഇരുട്ടിന്റെ മറവില് രഹസ്യമായി നടക്കേണ്ടതല്ല നവോത്ഥാനം. രണ്ട് യുവതികള് ശബരിമലയില് കയറിയതില് താന് അസ്വസ്ഥയാണെന്നും പ്രീതി നടേശന് ടൈംസ് ഓഫ് ഇന്ത്യയ്ക്ക് നല്‍കിയ അ്ഭിമുഖത്തില് പ്രതികരിച്ചു.\nയുവതികളെ പ്രവേശിപ്പിക്കുന്നതിന് സര്‍ക്കാര് സ്വീകരിച്ച നടപടികളെല്ലാം തെറ്റാണ്. ജനുവരി 22ന് പുനപരിശോധനാ ഹര്‍ജിയില് തീരുമാനം വരുന്നത് വരെയെങ്കിലും വിധി നടപ്പാക്കാന് സാവകാശം കാണിക്കണമായിരുന്നു. യുവതികള് സന്നിധാനത്തത് എത്തിയത് തലയില് തുണിയിട്ട് മറച്ചാണ്. പല ക്ഷേത്ര ആചാരങ്ങളും മാറിയത് വളരെ സാവധാനമാണ്.\nശബരിമലയില് സര്‍ക്കാര് സ്വീകരിച്ച നിലപാട് മൂലം എത്ര പേരാണ് ബാധിക്കപ്പെട്ടത് എന്നും എത്ര പേരാണ് ജയിലില് പോയത് എന്നും പ്രീതി നടേശന് ചോദിച്ചു. മുഖ്യമന്ത്രി ശാഠ്യം ഒഴിവാക്കണം. ജനങ്ങളുടെ ഭാഗത്ത് നിന്ന് ചിന്തിക്കണം. വനിതാ മതിലിന്റെ ശക്തി അദ്ദേഹം തന്നെ തകര്‍ത്ത് കളഞ്ഞു. എപ്പോഴും ഭക്തര്‍ക്കൊപ്പമാണ് എന്നതാണ് എസ്എന്‍ഡിപി യോഗത്തിന്റെ നിലപാട് എന്നും പ്രീതി നടേശന് കൂട്ടിച്ചേര്‍ത്തു.\nsabarimala woman entry sabarimala women entry police ശബരിമല സന്നിധാനം യുവതി സ്ത്രീ പോലീസ് പമ്പ സുരക്ഷ pinarayi vijayan പിണറായി വിജയന് vellappally natesan\nPreethi Nadesan against CM Pinarayi Vijyan\nStory first published: Saturday, January 5, 2019, 17:29 [IST]


കശ്മീരിൽ നിയന്ത്രണങ്ങൾക്ക് ഇളവ്; 2ജി ഇന്‍റർനെറ്റ് സേവനങ്ങൾ പുനഃസ്ഥാപിച്ചു-2G mobile internet restored in five Jammu districts\nകശ്മീരിൽ നിയന്ത്രണങ്ങൾക്ക് ഇളവ്: 2ജി ഇന്‍റർനെറ്റ് സേവനങ്ങൾ പുനഃസ്ഥാപിച്ചു\nരജൗരിയിൽ വിദ്യാഭ്യാസ സ്ഥാപനങ്ങൾ ശനിയാഴ്ച മുതൽ വീണ്ടും തുറക്കാൻ ഭരണകൂടം ഉത്തരവിട്ടു\nUpdated: August 17, 2019 11:31:20 pm\nജമ്മു: ജമ്മു കശ്മീരിന്റെ പ്രത്യേക പദവി ആർട്ടിക്കിൾ 370 റദ്ദാക്കിയതിനു പിന്നാലെ ഏർപ്പെടുത്തിയിരുന്ന കർശന നിയന്ത്രണങ്ങൾക്ക് ഇളവ് വരുത്തി സർക്കാർ. അഞ്ചു ജില്ലകളിലെ 2ജി ഇന്‍റർനെറ്റ് സേവനങ്ങളും ലാൻഡ്ഫോണ് സേവനങ്ങളും സർക്കാർ പുനഃസ്ഥാപിച്ചു. ജമ്മു, റിയാസി, സാംബ, കഠ്‌വ, ഉദംപുർ ജില്ലകളിലാണ് ഇളവ് വരുത്തിയത്.\nനിയന്ത്രണങ്ങളിൽ ഘട്ടംഘട്ടമായി ഇളവ് വരുത്തുമെന്ന് കേന്ദ്ര സർക്കാർ നേരത്തേ അറിയിച്ചിരുന്നു. വെള്ളിയാഴ്ച മുതൽ സർക്കാർ ഓഫീസുകൾ തുറന്നു പ്രവർത്തിക്കാൻ ഗവർണർ സത്യപാൽ മാലിക് നിർദേശം നൽകിയിരുന്നു. തിങ്കളാഴ്ച മുതൽ സംസ്ഥാനത്തെ സ്കൂളുകളും തുറന്നേക്കുമെന്നാണ് ലഭിക്കുന്ന വിവരം.\nശേഷിക്കുന്ന അഞ്ച് ജില്ലകളായ കിഷ്ത്വാർ, ദോഡ, രാംബാൻ, രാജൗരി, പൂഞ്ച് ജില്ലകളിൽ മൊബൈൽ ഇന്റർനെറ്റ് ഉൾപ്പെടെയുള്ള സെല്ലുലാർ സേവനങ്ങൾ താൽക്കാലികമായി നിർത്തിവച്ചിരിക്കുകയാണ്.\nആർട്ടിക്കിൾ 370 പ്രകാരം ജമ്മു കശ്മീരിന് നൽകിയിട്ടുള്ള പ്രത്യേക പദവി ഇല്ലാതാക്കാനുള്ള നീക്കത്തിന് മുന്നോടിയായി കേന്ദ്രം, ഓഗസ്റ്റ് നാലിന് രാത്രി മൊബൈൽ ഇന്റർനെറ്റ് സേവനങ്ങൾ നിർത്തിവയ്ക്കുകയായിരുന്നു. ജമ്മുവിലെ മുഖ്യധാരാ രാഷ്ട്രീയ പാർട്ടികളിൽ നിന്നുള്ള ഒരു ഡസനോളം നേതാക്കൾ ഇപ്പോഴും വീട്ടു തടങ്കലിലാണ്.\nരാജൗരി, കിഷ്ത്വാർ ജില്ലകളിലെ സിആർ‌പി‌സി സെക്ഷൻ 144 പ്രകാരം പുറപ്പെടുവിച്ച നിരോധനാജ്ഞ ഭരണകൂടം പൂർണ്ണമായും നീക്കി. ഈ നിയന്ത്രണങ്ങൾ ഈ രണ്ട് ജില്ലകളിലും രാത്രികാലങ്ങളിൽ മാത്രം തുടരുമെന്ന് വൃത്തങ്ങൾ അറിയിച്ചു.\nഅതേസമയം, രജൗരിയിൽ വിദ്യാഭ്യാസ സ്ഥാപനങ്ങൾ ശനിയാഴ്ച മുതൽ വീണ്ടും തുറക്കാൻ ഭരണകൂടം ഉത്തരവിട്ടു.\nഎന്നിരുന്നാലും, ജമ്മു ഡിവിഷന്റെ മിക്ക ഭാഗങ്ങളിലും ജീവിതം സാധാരണമാണ്. റിയാസി, ഉദാംപൂർ, ജമ്മു, സാംബ, കതുവ ജില്ലകളിൽ പതിവുപോലെ സർക്കാർ ഓഫീസുകളും ബാങ്കുകളും വിദ്യാഭ്യാസ സ്ഥാപനങ്ങളും തുറന്നു പ്രവർത്തിക്കുന്നുണ്ട്.\nWeb Title: 2g mobile internet restored in five jammu districts


ബ്രസീൽ യുവ താരം മാഞ്ചസ്റ്റർ സിറ്റിയിൽ | Fanport | Premier League News Malayalam\nSaturday, May 15, 2021 10:46 AM\nHome Football Premier League ബ്രസീൽ യുവ താരം മാഞ്ചസ്റ്റർ സിറ്റിയിൽ\nമാഞ്ചസ്റ്റർ സിറ്റിയുടെ ട്രാൻസ്ഫർ ഇത്തവണ ചരിത്രം തന്നെ സൃഷ്ടിച്ചേക്കും. ഒരുപറ്റം മികച്ച താരങ്ങളെ ഇതിനകം തന്നെ ഇത്തിഹാദിൽ എത്തിച്ച പെപ് ഗാർഡിയോള ഇന്ന് ടീമിൽ എത്തിച്ചത് ബ്രസീലിൽ നിന്നുള്ള 19 വയസ്സുകാരൻ ഡഗ്ലസ് ലൂയിസിനെയാണ്. ബ്രസീലിന്റെ അണ്ടർ 20 ദേശീയ ടീം അംഗമാണ് ലൂയിസ്.\n10 മില്യൺ യൂറോയോളം മുടക്കി ബ്രസീലിയൻ ക്ലബ്ബായ വാസ്കോ ഡ ഗാമയിൽ നിന്നാണ് ലൂയിസിന്റെ വരവ്.5വർഷത്തെ കരാറിലാണ് താരം സിറ്റിയുമായി ഒപ്പു വെച്ചിട്ടുള്ളത്. ബോക്സ് റ്റു ബോക്സ് മിഡ്ഫീൽഡറായ താരം പക്ഷെ നേരെ സിറ്റി ആദ്യ ഇലവനിൽ കളിക്കാനുള്ള സാധ്യത വിരളമാണ്. എങ്കിലും സ്വന്തം രാജ്യകാരനായ ഗബ്രിയേൽ ജീസസ് സിറ്റിയുടെ ആദ്യ ഇലവനിൽ സ്ഥാനം നേടിയത് താരത്തിന് പ്രചോദനമാവും.\nഇന്നലെ ടോട്ടൻഹാമിന്റെ പ്രതിരോധ താരം കെയിൽ വാക്കറിനെ ടീമിലെത്തിച്ച സിറ്റി വരും നാളുകളിൽ ഇനിയും ഒന്നോ രണ്ടോ താരങ്ങളെ ടീമിൽ എത്തിച്ചേക്കും എന്നാണ് ലഭിക്കുന്ന വിവരം.\nPrevious articleU-23 AFC ചാമ്പ്യൻഷിപ്പ്, ഇന്ത്യൻ ടീം ഖത്തറിലെത്തി, സ്വീകരണവുമായി പ്രവാസികൾ\nNext articleഒടുവിൽ ബോകയോക്കോ ചെൽസിയിൽ


"ഓപ്പറേഷൻ റെയ്ഞ്ചർ" ഗുണ്ടാ കേന്ദ്രങ്ങളിൽ പോലീസ് റെയ്ഡ്.\n14-10-2020 - 09:05 pm\nമണ്ണാർക്കാട് : തൃശൂർ ജില്ലയിലെ തുടർച്ചയായ കൊലപാതകങ്ങളുടെ പശ്ചാത്തലത്തിൽ ഗുണ്ടാ കേന്ദ്രങ്ങളിൽ പോലീസ് റെയ്ഡ്. ഓപ്പറേഷൻ റെയ്ഞ്ചർ എന്ന പേരിലാണ് റെയ്ഡ്. തൃശൂരിന് പുറമെ പാലക്കാട്, മലപ്പുറം ജില്ലകളിലും പരിശോധന തുടരുന്നു. ഒറ്റപ്പാലം, മണ്ണാർക്കാട\n്, ഷൊർണൂർ എന്നിവിടങ്ങളിൽ ആണ് പ്രധാനമായും പരിശോധന നടക്കുന്നത്. പാലക്കാടും പരിശോധന... ഷൊർണൂർ സബ് ഡിവിഷന് കീഴിൽ 61 ഇടങ്ങളിൽ ആണ് റെയ്ഡ് നടന്നത്. പാലക്കാട് വ്യാപക പരിശോധന ജില്ലാ, സംസ്ഥാന അതിർത്തികൾ കേന്ദ്രീകരിച്ചാണ് റെയ്ഡ് ജില്ലയിൽ ആകെ 184 ഇടങ്ങളിൽ പരിശോധന നടന്നു. നേരത്തെ ഗുണ്ടാലിസ്റ്റിൽ പെട്ടവർ നർക്കോട്ടിക് കേസുകൾ ഉൾപ്പെട്ടവർ ക്രിമിനൽ പശ്ചാത്തലം ഉള്ളവർ ആംസ് ആക്ട് പ്രകാരം അറസ്റ്റിലായി ജാമ്യത്തിലിറങ്ങിയ ഉൾപ്പെടെ എല്ലാ സ്റ്റേഷൻ പരിധിയിലും ഉള്ള ക്രിമിനലുകളുടെ ഇപ്പോഴത്തെ ജോലി എന്താണെന്ന് പൊലീസ് പരിശോധിക്ക\n്റ്റിൽ പെട്ടവർ നർക്കോട്ടിക് കേസുകൾ ഉൾപ്പെട്ടവർ ക്രിമിനൽ പശ്ചാത്തലം ഉള്ളവർ ആംസ് ആക്ട് പ്രകാരം അറസ്റ്റിലായി ജാമ്യത്തിലിറങ്ങിയ ഉൾപ്പെടെ എല്ലാ സ്റ്റേഷൻ പരിധിയിലും ഉള്ള ക്രിമിനലുകളുടെ ഇപ്പോഴത്തെ ജോലി എന്താണെന്ന് പൊലീസ് പരിശോധിക്കുന്നു.\n"ജാഗ്രത മാത്രം മതിയാവില്ല മണ്ണാർ...continue reading\nകാഞ്ഞിരപ്പുഴ ഗ്രാമപഞ്ചായത്തിൽ പൊ...continue reading\nദുരിതത്തിന് അറുതിയായി: സഞ്ച...\nആനമുളിയിൽ മലവെള്ളപാച്ചിലിൽ ...


പ്രതിബന്ധങ്ങള് മുന്നേറാന് - Sayahna\nഞാന്: ഈ പ്രതിബന്ധങ്ങളെ മുന്നേറാനുള്ള കടമ്പകളായി കാണാന് കഴിയുന്നവരാണ് വിപ്ലവകാരികള്. പ്രതിബന്ധങ്ങള് കണ്ട് ഇതു മാറ്റാനാവില്ല എന്നു തോന്നി പിന്മാറുന്നവര് യാഥാസ്ഥിതികരായിത്തീരും. ഒരുവക മരണമാണത്. ജീവനുണ്ട് എന്നു തെളിയേണ്ടത് ഈ തടസ്സങ്ങളെ അഭിമുഖീകരിക്കുന്നതില് കൂടിയാണ്.\nരാജു: ഇന്നിപ്പോള് സംഭവിച്ചിരിക്കുന്നതു മരണമാണ്. പ്രതിബന്ധങ്ങളുടെ കാന്‍വാസില് പ്രവര്‍ത്തനങ്ങളെ നിരത്തിവച്ചുനോക്കി ‘അസാദ്ധ്യം, അപ്രായോഗികം, സമയമില്ല ’ എന്നൊക്കെപ്പറഞ്ഞ് പിന്മാറാനാണ് ബുദ്ധിമാന്മാര്‍പോലും ശ്രമിക്കുന്നത്. “നമ്മള് കുറച്ചുപേര് വിചാരിച്ചാല് ഒന്നും നടക്കില്ല. ദൈവപുത്രന്മാര്‍ക്ക് സാധിക്കാത്ത കാര്യം നമുക്കു സാധിക്കുമോ?” എന്നൊരു ചോദ്യം ഉന്നയിച്ച് പലരും പിന്മാറുന്നു.\nകേശു: ബഹുഭൂരിപക്ഷവും ഇങ്ങനെയൊന്നും വിചാരിക്കുകപോലും ചെയ്യുന്നില്ല. പലരുടേയും മനസ്സില് അവരുടെ സ്വകാര്യദുഃഖങ്ങളും സ്വകാര്യമോഹങ്ങളുമല്ലാതെ പുതുലോകം എന്നൊരു പ്രശ്‌നമേയില്ല. തന്റെ കുട്ടിയുടെ വിവാഹത്തെപ്പറ്റി പറഞ്ഞാലവര്‍ക്കു മനസ്സിലാകും. നാട്ടിലെ എല്ലാ കുട്ടികളുടേയും വിവാഹം അതവര്‍ക്ക് മനസ്സിലാകില്ല. അങ്ങനെയൊരാവശ്യമേ അവരുടെ മനസ്സിലില്ല. എല്ലാവര്‍ക്കും ജോലി, എല്ലാവര്‍ക്കും ഭക്ഷണം, എല്ലാവര്‍ക്കും വീട്, ഇങ്ങനെ ആവശ്യബോധത്തിന്റെ പരിധി അവനവനില് നിന്ന് മറ്റുള്ളവരിലേക്ക് പടര്‍ന്നു പരന്നു വരുമ്പോഴാണ് വ്യക്തികള് പുതിയ ലോകം സ്വപ്നം കാണാന് തുടങ്ങുക.\nപല രാഷ്ട്രങ്ങളിലെ ചെറുപ്പക്കാരുമായി ഞാന് സംസാരിച്ചിട്ടുണ്ട്. സ്വന്തമായൊരു നല്ല വരുമാനമാണ് അവികസിത രാഷ്ട്രങ്ങളിലെ യുവാക്കളുടെ മുഖ്യ അന്വേഷണ വിഷയം. എന്തിനാണവര് വരുമാനത്തിന്റെ പിന്നാലെ ഓടുന്നത്? ഇഷ്ടാനുസരണം ജീവിക്കണം അതിനുതന്നെ. സമൂലപരിവര്‍ത്തനം, ലോകസമാധാനം, നവലോകം തുടങ്ങിയ സാര്‍വജനീന പ്രശ്‌നങ്ങളിലേക്ക് അവരുടെ ശ്രദ്ധ ഒട്ടും പതിയുന്നതായി കാണുന്നതേയില്ല. പറഞ്ഞാല് പോലും പ്രതികരിക്കില്ല. വളരെ ചുരുക്കം ചെറുപ്പക്കാരേ ഇതില് നിന്നു വ്യത്യസ്തരായുള്ളൂ.\nരാജു: എന്തായിരിക്കാം കാരണം?\nകേശു: സാഹചര്യത്തിനനുസരിച്ചാണ് മനസ്സ് രൂപപ്പെടുന്നത്. എല്ലാവരും വാള്‍പയറ്റ് പഠിക്കുന്നതായാണ് കാണുന്നതെങ്കില് ഏറ്റവും ബുദ്ധിമാനായ കുട്ടിപോലും നല്ല പയറ്റുകാരനാകാന് ആഗ്രഹിക്കും. നല്ല സംസ്‌കൃതപണ്ഡിതനെ ആണ് ചുറ്റുമുള്ള ലോകം മാനിക്കുന്നതെങ്കില് എന്റെ കുട്ടി സംസ്‌കൃതപാണ്ഡിത്യത്തില് ഏറ്റവും മികച്ചവനാകണം എന്നാഗ്രഹിക്കും. ഇന്നിപ്പോള് ഇഷ്ടംപോലെ പണം കൈയിലുണ്ടായിരിക്കുന്നവനെ ആണ് സമൂഹം കൂടുതല് ശ്രദ്ധിക്കുന്നത് എന്നു വന്നിരിക്കുന്നതിനാല് ഓരോരുത്തരും കൂടുതല് പണം ആര്‍ജിക്കാന് ആഗ്രഹിക്കുന്നു. അക്കരയ്ക്ക് കുതിക്കുന്നു. മനസ്സില് പൊന്തിവരുന്ന ഓരോ മോഹവും ചുറ്റുപാടില്‍നിന്നാണ് ഉള്ളിലേക്ക് കടന്നുവരുന്നത്. വ്യക്തിയെ കുറ്റപ്പെടുത്തിയിട്ട് കാര്യമില്ല.\nRetrieved from "http://ml.sayahna.org/index.php?title=പ്രതിബന്ധങ്ങള്_മുന്നേറാന്&oldid=9069"


ജനിതക വ്യതിയാനം വന്ന വൈറസ് പടരുന്നു; സംസ്ഥാനത്ത് രണ്ടാഴ്ച ലോക്ക്ഡൗണ് അനിവാര്യം; സര്‍ക്കാരിന് നിര്‍ദേശം നല്‍കി മെഡിക്കല് അസോസിയേഷന് – Utharadesam\nജനിതക വ്യതിയാനം വന്ന വൈറസ് പടരുന്നു; സംസ്ഥാനത്ത് രണ്ടാഴ്ച ലോക്ക്ഡൗണ് അനിവാര്യം; സര്‍ക്കാരിന് നിര്‍ദേശം നല്‍കി മെഡിക്കല് അസോസിയേഷന്\nApril 29, 2021 Published Time: 9:58 PM\nതിരുവനന്തപുരം: സംസ്ഥാനത്ത് രണ്ടാഴ്ച ലോക്ക്ഡൗണ് പ്രഖ്യാപിക്കണമെന്ന് സര്‍ക്കാരിന് നിര്‍ദേശം നല്‍കി കെജിഎംഒഎ. സംസ്ഥാനത്ത് കോവിഡ് വ്യാപനം രൂക്ഷമായി തുടരുന്ന സാഹചര്യത്തിലാണ് ആവശ്യം. നിലവിലുള്ളത് അതീവ ഗുരുതര സാഹചര്യമാണെന്നും രോഗികളുടെ എണ്ണം കൂടിയത് അപായ സൂചനയാണെന്നും കെജിഎംഒഎ നിര്‍ദ്ദേശം നല്‍കി. ഈ സാഹചര്യത്തില് രണ്ട് ആഴ്ചത്തേക്ക് ലോക്ക്ഡൗണ് വേണമെന്നും കൂടുതല് ആരോഗ്യ പ്രവര്‍ത്തകരെ നിയോഗിക്കണമെന്നും കേരള ഗവണ്‍മെന്റ് മെഡിക്കല് ഓഫീസേഴ്‌സ് അസോസിയേഷന് പറഞ്ഞു.\nഎട്ടിന നിര്‍ദേശങ്ങളാണ് കെജിഎംഒഎ സമര്‍പ്പിച്ചത്. രണ്ടരലക്ഷം രോഗികളും 25 ശതമാനത്തിന് മുകളില് ടി പി ആറും നിലവിലുള്ള നമ്മുടെ സംസ്ഥാനം അതിതീവ്ര രോഗവ്യാപനത്തിന്റെ ഘട്ടത്തിലാണ്. ജനിതകവ്യതിയാനം വന്ന വൈറസ് വ്യക്തികളില് നിന്ന് വ്യക്തികളിലേക്ക് വായുമാര്‍ഗത്തിലൂടെയും പകരും എന്ന് പഠനങ്ങള് സൂചിപ്പിക്കുന്നു. ഒരു രോഗിയില് നിന്ന് നൂറുകണക്കിന് പേരിലേക്ക് ഇത് പകരാന് ഇടവരുത്തുന്നുണ്ട്. ഈ സാഹ്യചത്തില് സംസ്ഥാനത്ത് രണ്ടാഴ്ച ലോക്ക്ഡൗണ് ഏര്‍പ്പെടുത്തണം.- കെജിഎംഒഎ നിര്‍ദ്ദേശിക്കുന്നത്.\nആശുപത്രിക്കിടക്കകള് നിറഞ്ഞു; 4000ലധികം കോച്ചുകള് ഐസ്വലേഷന് വാര്‍ഡുകളാക്കി റെയില്‍വെ


Fiqhussunna: ഞാനും എന്റെ സ്വഹാബത്തും ഏതൊരു മാര്‍ഗത്തില് നിലകൊള്ളുന്നുവോ ആ മാർഗത്തിൽ നിലകൊള്ളുന്നവർ പ്രതിഫലാര്‍ഹാമായ ഐക്യം.\nഞാനും എന്റെ സ്വഹാബത്തും ഏതൊരു മാര്‍ഗത്തില് നിലകൊള്ളുന്നുവോ ആ മാർഗത്തിൽ നിലകൊള്ളുന്നവർ പ്രതിഫലാര്‍ഹാമായ ഐക്യം.\nالحمد لله والصلاة والسلام على رسول الله وعلى آله وصحبه ومن والاه؛ وبعد،\nഅല്ലാഹുവിന്‍റെ ദീനുമായി ബന്ധപ്പെട്ട ഏതൊരു കാര്യം സംസാരിക്കുന്നതും അല്ലാഹുവിന്‍റെ പ്രീതി മാത്രം കാംക്ഷിച്ചുകൊണ്ടായിരിക്കണം. അഭിപ്രായപ്രകടനങ്ങളും അപ്രകാരം തന്നെ. "ഞങ്ങള് ഉരുവിടുന്ന വാക്കുകളാല് ഞങ്ങള് വിചാരണ ചെയ്യപ്പെടുമോ" എന്ന മുആദ് (റ) വിന്‍റെ ചോദ്യത്തിന്, "മുആദേ നിനക്കെന്തുപറ്റി ജനങ്ങളെ നരകത്തില് മുഖം കുത്തി വീഴ്ത്തുന്നത് അവരുടെ നാവല്ലാതെ മറ്റെന്താണ്" എന്നാണ് നബി (സ) മറുപടി നല്‍കിയത്. ഏത് വിഷയത്തെ സംബന്ധിച്ച്ചാകട്ടെ അനുകൂലിച്ചോ പ്രതികൂലിച്ചോ സംസാരിക്കുമ്പോഴും ഈ വചനം നാം ഓര്‍ക്കണം. അതുകൊണ്ടുതന്നെ അല്ലാഹുവിന്‍റെ പ്രീതിയും അവന്‍റെ ദീനിനോടുള്ള കൂറും മാത്രമായിരിക്കണം നാം മതപരമായ കാര്യങ്ങളില് പ്രകടിപ്പിക്കുന്ന ഓരോ അഭിപ്രായവും.അന്തമായി അനുകൂലിക്കുന്നത് കൊണ്ടോ അന്തമായി പ്രതികൂലിക്കുന്നത് കൊണ്ടോ ആഖിറത്തില് അത് നമുക്ക് ഗുണം ചെയ്യില്ല. ദോഷമേ വരുത്തൂ..\nകേരളത്തില് മുജാഹിദ് സംഘടനകള് ഐക്യപ്പെടുന്നതുമായി ബന്ധപ്പെട്ട ശറഇയ്യായ ചില കാര്യങ്ങള് മാത്രമാണ് ഇവിടെ പരാമര്‍ശിക്കുന്നത്. ഐക്യം നന്മയിലും തിന്മയിലും ഉണ്ടാകാം. നന്മക്ക് വേണ്ടിയെങ്കില് അത് അനുകൂലിക്കപ്പെടേണ്ടതും തിന്മക്ക് വേണ്ടിയെങ്കില് അത് എതിര്‍ക്കപ്പെടേണ്ടതുമാണ്. ഐക്യങ്ങള് നന്മക്ക് വേണ്ടിയാകട്ടെ എന്ന് പ്രത്യാശിക്കുന്നു. ഒപ്പം അതപ്രകാരമായില്ലയെങ്കില് അതില് അത്യധികം ആശങ്കയുമുണ്ട്.\nനാം കഴിഞ്ഞ ദിവസങ്ങളില് ആശയവ്യതിയാനം എന്ന പേരില് ചര്‍ച്ച ചെയ്തിരുന്ന കാര്യങ്ങള് കേവലം ചില വിഷയങ്ങളില് പരിമിതമായിരുന്നില്ല. മറിച്ച് ഹദീസുകളെ സ്വീകരിക്കുന്നതിലുള്ള അടിസ്ഥാന രീതിശാസ്ത്രവുമായി ബന്ധപ്പെട്ടും, അതുപോലെ ബുദ്ധിക്ക് പ്രമാണങ്ങളെക്കാള് മുന്‍ഗണന നല്‍കുകയും അല്ലാഹുവിന്‍റെ സ്വിഫത്തുകളെ നിരാകരിക്കുകയോ തഅ്'വീല് ചെയ്യുകയോ ചെയ്യുന്ന മുഅ്തസിലിയാ ആശയത്തെ സംബന്ധിച്ചുമാണ്. ഇതൊരിക്കലും നിസാരമായി തള്ളിക്കളയാനാവുന്ന വ്യതിയാനമല്ല. അഖ്ലിന് നഖ്'ലിനെക്കാള് മുന്‍ഗണന നല്‍കുന്ന മുഅതസിലിയാ ആശയം അടിസ്ഥാനപരമായി അഹ്ലുസ്സുന്നയുടെ അഖീദയോട് യാതൊരു നിലക്കും പൊരുത്തപ്പെടാത്തതാണ്. എത്രയെത്ര ചര്‍ച്ചകള് ഇമാമീങ്ങള്‍ക്കിടയില് ഈ വിഷയത്തില് കഴിഞ്ഞുപോയിട്ടുണ്ട്. മുന്‍കാല ഇമാമീങ്ങള് എല്ലാം തന്നെ അവരെ അഹ്ലുസ്സുന്നയുടെ ആദര്‍ശത്തില് നിന്നും വ്യതിചലിച്ച് പോയ കക്ഷിയായി രേഖപ്പെടുത്തിയിട്ടുമുണ്ട്.\nഅഖ്'ലിന് നഖ്'ലിനെക്കാള് മുന്‍ഗണന നല്‍കുന്നയാളുകള് ഇരുവിഭാഗങ്ങളിലും പ്രത്യക്ഷമായിത്തന്നെ ഉണ്ടായിരുന്നു എന്നത് ഏവര്‍ക്കും അറിയാവുന്ന സത്യമാണ്. മാര്‍ക്കസുദ്ദഅവയുമായി ബന്ധപ്പെട്ട വിഭാഗത്തില് അത് പ്രകടമായിരുന്നു എന്ന് മാത്രം.\nഐക്യം എന്നത് വിശുദ്ധ ഖുര്‍ആനിനെയും തിരുസുന്നത്തിനെയും സച്ചരിതരായ മുന്‍ഗാമികളുടെ പാതയേയും മുന്‍നിര്‍ത്തിയാണെങ്കില് അക്കാര്യത്തില് ഐക്യപ്പെടുന്നവര്‍ക്കെല്ലാം ഇഹപരത്തില് അത് വന് വിജയമാണ്. അതിലുപരി ഹദീസ് നിഷേധവും ബുദ്ധിക്ക് അനുയോജ്യമായി പ്രമാണങ്ങളെ ദുര്‍വ്യാഖ്യാനം ചെയ്യലുമെല്ലാം ഈ ഐക്യം കൊണ്ടില്ലാതാകുമെങ്കില് അല്‍ഹംദുലില്ലാഹ്.. അല്ലാഹുവിന് സര്‍വ്വ സ്തുതിയും.\nഎന്നാല് അഖീദയുമായി ബന്ധപ്പെട്ട് അടിസ്ഥാനപരമായി നിലനില്‍ക്കുന്ന അത്തരം വിഷയങ്ങള് എല്ലാം പഴയപടി നിലനിര്‍ത്തി ആശയപരമായ ഐക്യം എന്നതിലുപരി സംഘടനാപരമായ ഐക്യം എന്നതിലേക്കാണ് ഈ പുതിയ കാല്‍വെപ്പെങ്കില് അത് ഏറെ അപകടകരവും അതിലുപരി ഇസ്‌ലാമിക ചരിത്രത്തിലെ തന്നെ ഒരു കറുത്ത അദ്ധ്യായവുമായിരിക്കും. അതിലുപരി തങ്ങളുടെ ആശയങ്ങള് ഭൗതികപരമായ നേട്ടത്തിന് സമരസപ്പെടുന്ന ഒരു പുതിയ നയം കൂടി രൂപപ്പെടുന്നു. ഇത് കേരളത്തിലെ സലഫീ പ്രസ്ഥാനത്തെയും അതിന്‍റെ ആശയത്തെയും പ്രതിനിധീകരിക്കുന്ന ജനങ്ങളോടും അതിന്‍റെ മുന്‍കാല പ്രബോധകരോടുമെല്ലാം ചെയ്യുന്ന അപരാധവുമായിരിക്കും. കാരണം ആശയത്തെ അടിയറവ് പറഞ്ഞ് ഐക്യപെടുന്നതുകൊണ്ട് ഈ ലോകത്ത് നേട്ടമുണ്ടായേക്കാം പക്ഷെ അല്ലാഹുവിന്‍റെ കോടതിയില് അതിന്‍റെ പര്യവസാനം എന്തായിരിക്കും ?!..\nഇമാം അഹ്മദ് (റ) തടവില് അകപ്പെട്ടത് ഖുര്‍ആന് സൃഷ്ടിവാദം പറഞ്ഞ മുഅതസിലിയാക്കളെ അംഗീകരിക്കാത്തതുകൊണ്ടായിരുന്നു. തടവിലാക്കപ്പെട്ട് വധിക്കപ്പെടുമാറ് മര്‍ധിതനായിട്ടും അദ്ദേഹം ഖുര്‍ആന് അല്ലാഹുവിന്‍റെ കലാമാണ് എന്നതില് ഉറച്ച് നിന്നു. കാരണം മുഅതസിലിയാക്കള് അതിന്‍റെ പിന്നാലെ അവരുടെ സ്വിഫാത്തിനെ നിഷേധിക്കുന്ന ആശയം പ്രചരിപ്പിക്കാനാണ് ഉദ്ദേശിക്കുന്നത് എന്നത് അദ്ദേഹത്തിന് നന്നായറിയാമായിരുന്നു. അദ്ദേഹം പല സന്ദര്‍ഭങ്ങളിലും 'റഹിമല്ലാഹു അബല് ഹൈസം' എന്ന് പ്രാര്‍ഥിക്കുമായിരുന്നു. ഇത് കേട്ട മകന് ചോദിച്ചു. ബാപ്പാ,, ആരാണ് അബല് ഹൈസം ?!. അദ്ദേഹം പറഞ്ഞു: 'ഞാന് ജയിലില് കിടന്നപ്പോള് എന്‍റെ കൂടെ തടവിലുണ്ടായിരുന്ന കൊള്ളക്കാരനായ ഒരാളാണ്. എന്നെ പിന്തുണക്കാന് ആരുമില്ലാതെ വന്നപ്പോള്, അഖീദയില് ഉറച്ചു നില്‍ക്കാന് എനിക്ക് പിന്തുണയേകിയത് അയാളാണ്. ഞാന് ചാട്ടവാര് കൊണ്ട് അടി നേരിട്ടപ്പോ അവനെന്നോട് പറഞ്ഞു, അല്ലയോ ഇമാം അങ്ങ് ക്ഷമിച്ചു കൊള്ളുക, അങ്ങേക്ക് സ്വര്‍ഗമുണ്ട്. കാരണം അങ്ങ് അടികൊള്ളുന്നത് അല്ലാഹുവിന്‍റെ ദീനിന് വേണ്ടിയാണ്. എന്നാല് ഞാന് അടികൊള്ളുന്നത് ദുനിയാവില് മോഷ്ടിച്ചതിന്‍റെ പേരില് പിശാചിന്‍റെ മാര്‍ഗത്തിലാണ്' ആ വാക്കുകള് അന്ന് അദ്ദേഹത്തിന് ആശ്വാസമായിരുന്നു. കാരണം അദ്ദേഹം പറഞ്ഞാല് സ്വീകരിക്കാം എന്ന് അനേകായിരം സാധാരണക്കാര് ആ ആശയം സ്വീകരിക്കും എന്ന് ബിദ്അത്തുകാര്‍ക്ക് അറിയാമായിരുന്നു. അതുകൊണ്ടുതന്നെ പീഡിപ്പിച് അദ്ദേഹത്തെക്കൊണ്ട് തങ്ങളുടെ ആശയം പറയിപ്പിക്കാന് അവര് ആവത് ശ്രമിച്ചു. ഇങ്ങനെ എത്രയെത്ര ചരിത്രങ്ങള്.തങ്ങളുടെ ആശയങ്ങള് സംരക്ഷിക്കാന് വേണ്ടി ഓരോ ഇമാമീങ്ങളും നടത്തിയ എത്രയെത്ര ധര്‍മ്മ സമരങ്ങള്. അല്ലാഹു അവര്‍ക്ക് തക്കതായ പ്രതിഫലം നല്‍കട്ടെ... അവരെല്ലാം പ്രാമാണികമായ ഐക്യം ആഗ്രഹിച്ചിരുന്നു. പക്ഷെ ആശയത്തെ കൈവിട്ടുള്ള ഐക്യം അവരാരും തന്നെ ആഗ്രഹിച്ചിരുന്നില്ല. അത് നമുക്കും പാഠമാണ്.\nസംഘടനക്ക് വേണ്ടിയാകട്ടെ, വ്യക്തികള്‍ക്ക് വേണ്ടിയാകട്ടെ, ഞാന് ഇസ്ലാമിന്‍റെ ആശയം അടിയറവ് പറയുന്നുവെങ്കില് അതിനോളം അപകടം വേറെയില്ല. ഇഹപരം എല്ലാം അതുമൂലം നഷ്ടപ്പെടും. കേരളത്തിലെ ഒട്ടനേകം സ്ഥാപനങ്ങള് പള്ളികള് അവയില് നിന്നെല്ലാം ഇനി പുറത്ത് വരുന്ന ആശയം എന്തായിരിക്കും എന്ന് സ്വാഭാവികമായും ഓരോ മുസ്ലിമിനും ഭയമുണ്ട്. ആശങ്കയുണ്ട്. അത് ദീനിനോടുള്ള സ്നേഹത്തില് നിന്നുണ്ടാകുന്നതാണ്. സ്വാഭാവികമായും ഇനി ഐക്യശേഷം പുലര്‍ത്താനിടയുള്ള ആദര്‍ശപരമായ നിലപാടെന്ത് എന്നത് ആദര്‍ശ വിശദീകരണങ്ങളിലൂടെ കേള്‍ക്കാം എന്ന് പ്രതീക്ഷിക്കാം. അല്ലാഹുവിന്‍റെ ദീനിന്‍റെ പേരില് സച്ചരിതരായ മുന്‍ഗാമികളുടെ പാതയില് പ്രമാണങ്ങളുടെ വെളിച്ചത്തില് ഒന്നിക്കുകയാണ് എങ്കില് സംഘടനകള്‍ക്കതീതമായി ഓരോ മുസ്‌ലിമും അതാഗ്രഹിക്കുന്നവനും അതില് സന്തോഷിക്കുന്നവനുമാണ്. അല്ലാഹുവിന്‍റെ ദീനായിരിക്കട്ടെ ഐക്യങ്ങളുടെ അളവുകോല്... ഇനിയല്ലയെങ്കില് അതില് തീരാ നഷ്ടക്കാരാകുന്നത് സ്വന്തം ആദര്‍ശത്തെ പണയപ്പെടുത്തുന്നവരാരോ അവര് തന്നെയായിരിക്കും. അല്ലാഹു നമ്മെയെല്ലാം കാത്തു രക്ഷിക്കട്ടെ... തവഫനാ മുസ്‌ലിമീന വ അല്‍ഹിഖ്നാ ബിസ്വാലിഹീന്... യാ റബ്ബ്..\nഅല്ലാഹുവിന്‍റെ റസൂല് (സ) പറഞ്ഞു: "ജൂതക്രൈസ്തവര് ഭിന്നിച്ചത് പോലെ എഴുപതില് പരം കക്ഷികളായി എന്‍റെ സമൂഹവും ഭിന്നിക്കും. അവയില് എല്ലാം നരകത്തിലായിരിക്കും. ഒന്നൊഴികെ. സ്വഹാബത്ത് ചോദിച്ചു: ആരാണവര് ?. നബി (സ) പറഞ്ഞു: "ഞാനും എന്‍റെ സ്വഹാബത്തും ഏതൊരു മാര്‍ഗത്തില് നിലകൊള്ളുന്നുവോ ആ മാര്‍ഗത്തില് നിലകൊള്ളുന്നവര്".\nഅതാണ് മാനദണ്ഡം. അത് മാത്രമാണ് വിജയത്തിന്‍റെ മാനദണ്ഡം. ആ മാര്‍ഗത്തിലാണോ നമ്മളുള്ളത് എന്ന് നാം ഓരോരുത്തരും ചിന്തിക്കുക.. അതിനുവേണ്ടി പ്രാര്‍ഥിക്കുക.. ജീവിതം ചിട്ടപ്പെടുത്തുക.. ആശയങ്ങള് അതിന്‍റെ അടിസ്ഥാനത്തില് മാത്രം രൂപപ്പെടുത്തുക.. അല്ലാഹു അനുഗ്രഹിക്കട്ടെ... പ്രമാണത്തിന്‍റെ വെളിച്ചത്തില് ഒന്നിക്കാനും അല്ലാഹുവിന്‍റെ ദീനിന്‍റെ സംരക്ഷകരാകാനും അല്ലാഹു നമുക്കേവര്‍ക്കും തൗഫീഖ് നല്‍കട്ടെ...\nകക്ഷിത്വം വെടിയുക. സലഫുകളുടെ മാർഗം സ്വീകരിക്കുക അതാകട്ടെ നമ്മുടെ സമീപനം: http://www.fiqhussunna.com/2013/05/blog-post_2.html\nPosted by Abdu Rahman Abdul Latheef at 8:12 PM


നടിയെ ആക്രമിച്ച സംഭവം: അറസ്റ്റിലായ സെക്രട്ടറിയെ പുറത്താക്കിയെന്ന് ഗണേഷ് കുമാര്\nMon May 16 2022 09:44:30 GMT+0530 (India Standard Time)\nപ്രദീപ് കുമാര് സമര്‍പ്പിച്ചിരുന്ന മുന്‍കൂര് ജാമ്യാപേക്ഷ തള്ളിയതിന് പിന്നാലെ ചൊവ്വാഴ്ച രാവിലെയാണ് ഇയാളെ പോലിസ് അറസ്റ്റ് ചെയ്തത്.\nBY SDR24 Nov 2020 5:30 AM GMT\nSDR24 Nov 2020 5:30 AM GMT\nതിരുവനന്തപുരം: നടിയെ ആക്രമിച്ച സംഭവത്തിലെ സാക്ഷികളെ ഭീഷണിപ്പെടുത്തിയ കേസില് അറസ്റ്റിലായ സെക്രട്ടറി പ്രദീപ് കുമാറിനെ പുറത്താക്കിയെന്ന് കെബി ഗണേഷ് കുമാര് എംഎല്‍എ. പ്രദീപിന്റെ അറസ്റ്റിന് പിന്നാലെയാണ് പേഴ്‌സണല് സ്റ്റാഫില് നിന്നും ഇയാളെ പുറത്താക്കിയതായി ഗണേഷ് കുമാര് അറിയിച്ചത്. പ്രദീപ് കുമാര് സമര്‍പ്പിച്ചിരുന്ന മുന്‍കൂര് ജാമ്യാപേക്ഷ തള്ളിയതിന് പിന്നാലെ ചൊവ്വാഴ്ച രാവിലെയാണ് ഇയാളെ പോലിസ് അറസ്റ്റ് ചെയ്തത്.\nപത്തനാപുരത്ത് നിന്ന് ബേക്കൽ പോലിസാണ് പ്രദീപിനെ അറസ്റ്റ് ചെയ്തത്. മൊഴി മാറ്റണമെന്നാവശ്യപ്പെട്ട് കേസിലെ മാപ്പുസാക്ഷിയെ പ്രദീപ്‌കുമാർ ഭീഷണിപ്പെടുത്തിയെന്നാണ് കേസ്. തുടർന്ന് ഇയാളെ കാസർകോട്ടേക്ക് കൊണ്ടുപോയി. പ്രദീപ് കുമാറിന് നേരത്തെ കോടതി മുൻകൂർ ജാമ്യം നിഷേധിച്ചിരുന്നു.\nമെഡിക്കല് കോളജില് ചികിൽസയിലിരിക്കെ ആദിവാസി യുവാവിനെ കാണാതായി;...\n15 May 2022 2:46 PM GMT


കോസ്മോസ് ബാങ്കിൽ ഹാക്കിങ്:7മണിക്കൂറിൽ 15,000 ഇടപാടുകൾ; 94 കോടി കവർന്നു\n15 Aug 2018 4:33 AM GMT\nപൂനെ ആസ്ഥാനമായി പ്രവർത്തിക്കുന്ന കോസ്മോസ് ബാങ്കിൽ നിന്ന് ഒരു അന്തർദ്ദേശീയ ഹാക്കിങ് ശൃംഖല 94 കോടി രൂപ കവർന്നെന്ന് റിപ്പോർട്ട്. ബാങ്കിന്റെ ഇന്റർനെറ്റ് സിസ്റ്റത്തിലേക്ക് ഹാക്ക് ചെയ്ത് കയറിയാണ് ഇത്രയും തുക തട്ടിയത്. ഹോങ്കോങ്ങിലേക്കാണ് ഈ തുകയത്രയും മാറ്റിയത് എന്നും അറിയുന്നു.\nബാങ്കിന്റെ എടിഎം സെർവറിലേക്ക് ഒരു മാൽവെയർ ആക്രമണം നടന്നതായാണ് റിപ്പോർട്ടുകൾ പറയുന്നത്. അതിവിദഗ്ധമായ ഹാക്കിങ്ങാണ് നടന്നിരിക്കുന്നത്. ക്രെഡിറ്റ് കാർഡുകളുടെയും ഡെബിറ്റ് കാർഡുകളുടെയും വിവരങ്ങൾ ഈ ആക്രമണം വഴി ഹാക്കർമാർ സ്വന്തമാക്കുകയായിരുന്നു. ഇവയുപയോഗിച്ച് ബാങ്കിൽ നിന്ന് സംഖ്യകൾ പിൻവലിച്ചെന്നാണ് വിവരം. എഴ് മണിക്കൂറിനുള്ളിൽ 15,000 ഇടപാടുകളാണ് ഹാക്കർമാർ നടത്തിയത്.\nഇന്ത്യൻ ബാങ്കിങ് വ്യവസായത്തിനു നേരെയുള്ള ആക്രമണമായാണ് ഈ ഹാക്കിങ്ങിനെ കോസ്മോസ് ബാങ്ക് ചെയർമാൻ മിലന്ദ് കാലെ വിശേഷിപ്പിച്ചത്. 22 രാജ്യങ്ങളിൽ നിന്നുള്ള സൈബർ ക്രിമിനലുകളാണ് ഈ തട്ടിപ്പിനു പിന്നിൽ പ്രവർത്തിച്ചത്. ഉപഭോക്താക്കളെ ഈ ആക്രമണം ബാധിക്കില്ലെന്ന് ബാങ്ക് ഉറപ്പു വരുത്തുമെന്നും അദ്ദേഹം അറിയിച്ചു.\nരാജ്യത്തെ രണ്ടാമത്തെ വലിയ കോഓപ്പറേറ്റീവ് ബാങ്കാണ് കോസ്മോസ്.\nകേസിൽ അന്വേഷണം ആരംഭിച്ചതായി പൂനെ പൊലീസ് കമ്മീഷണർ കെ വെങ്കടേശ്വരൻ അറിയിച്ചു. മുംബൈ പൊലീസിൽ നിന്നുള്ള വിദഗ്ധരാണ് അന്വേഷണം നടത്തുന്നത്.\nCosmos Bank hacking Hong Kong


Javed Parvesh's post on anju boby george | അഞ്ജുവിന്റെ നിലപാട് യഥാർത്ഥത്തിൽ അപമാനിക്കപ്പെടുന്നവരെ അപഹാസിക്കുന്നതിന് തുല്യം; കത്തെഴുതിയ ആൾക്ക് ക്യാപിറ്റൽ പണിഷ്‌മെന്റ് നൽകണം; മനോരമ ലേഖകന്റെ ഫേസ്‌ബുക്ക് പോസ്റ്റുകൾ വൈറലാക്കി ഇടത് അനുകൂലികൾ - MarunadanMalayali.com\nJune 13, 2016 | 01:48 PM IST | Permalink\nതിരുവനന്തപുരം: മനോരമ ലേഖകരുടെ ഫേസ്‌ബുക്ക് പോസ്റ്റുകൾ ഇടത് സഹയാത്രികർ ഏറ്റെടുക്കാറില്ല. എന്നാൽ ഇപി ജയരാജൻ-അഞ്ജു ബോബി ജോർജ് വിവാദത്തിൽ മനോരമയുടെ ലേഖകനായ ജാവേദ് പർവേശിന്റെ പോസ്റ്റ് സിപിഐ(എം) അനുഭാവികളുടെ പ്രിയപ്പെട്ട പോസ്റ്റാണ്. ജാവേദ് പർവേശിന്റെ പോസ്റ്റുകളിലൂടെ ജയരാജനെ ന്യായീകരിക്കുകയാണ് അവർ ചെയ്യുന്നത്. അഞ്ജു ബോബി ജോർജിന് മറ്റാരോ തുറന്ന കത്ത് എഴുതിക്കൊടുത്തതാണെന്ന സൂചനയും ജാവേദിന്റെ പോസ്റ്റുകളിലുണ്ട്.\nഅഞ്ജു ബോബി ജോർജ് അയച്ച ഇമെയിൽ എനിക്കും കിട്ടി. ഇപി.ജയരാജനുള്ള തുറന്നകത്താണ് അത്. ഇതിൽ ഒരിടത്തും കായികമന്ത്രി ഭീഷണിപ്പെടുത്തി എന്നു പറയുന്നില്ല. മന്ത്രി രോഷപ്രകടനം നടത്തി എന്നും രൂക്ഷമായി പ്രതികരിച്ചു എന്നും മാത്രമാണ് അവർ ഇതിൽ എഴുതിയിരിക്കുന്നത്. മറ്റെല്ലാം വിസിൽബ്ലോവർ എന്ന രീതിയിലുള്ളതെന്നാണ് ജാവേദ് ഒരു പോസ്റ്റിൽ പറയുന്നത്. രണ്ടാമത്തേത് തുറന്ന് കത്ത് ആരോ എഴുതി നൽകിയതാണെന്ന് സ്ഥിരീകരിക്കുന്നതാണ്. എന്തു കുറ്റമായാലും വധശിക്ഷ പാടില്ല എന്നതാണ് ഉത്തമ നിലപാട്. പക്ഷേ അഞ്ജു ബോബി ജോർജിന് മലയാളത്തിലുള്ള ആ കത്ത് എഴുതിക്കൊടുത്തവന് കാപിറ്റൽ പണിഷ്‌മെന്റ് ലഭിച്ചാൽ ഞാൻ പ്രതിഷേധിക്കില്ലെന്നാണ് ഈ പോസ്റ്റ്. ഈ രണ്ട് പോസ്റ്റുകളുമാണ് വ്യാപകമായി സോഷ്യൽ മീഡിയയിൽ പ്രചരിപ്പിക്കുന്നത്.\nഅഞ്ജു ബോബി ജോർജിനെതിരെ ഒന്നും പറയാതെ ജയരാജന്റെ ഭാഗത്താണ് ശരിയെന്ന് പറയാതെ പറയുകയാണ് ഒരു പോസ്റ്റിൽ ജാവേദ് പർവേശ്. മന്ത്രി തന്നെ ഭീഷണിപ്പെടുത്തി എന്നാണ് നേരത്തെ അഞ്ജു പറഞ്ഞിരുന്നത്. വനിതയെ ഭീഷണിപ്പെടുത്തൽ ഇന്ത്യൻ ശിക്ഷാനിയമപ്രകാരം കുറ്റകൃത്യമാണ്്. അത് മന്ത്രിയായാലും വഴിപോക്കനായാലും.വനിത പറയുന്നതാണ് അതിൽ പ്രാഥമിക തെളിവ്. മറ്റുള്ളവ അന്വേഷിച്ചുകണ്ടെത്തേണ്ടതും. അതുകൊണ്ടാണ് വിഷയത്തിന്റെ മറ്റു മെറിറ്റുകളിലേക്ക് പോകാതെ ജയരാജൻ ചെയ്തത് തെറ്റാണ് എന്നു പറഞ്ഞത്. രോഷപ്രകടനം , രൂക്ഷമായ പ്രതികരണം എന്നീ വാക്കുകൾക്കർത്ഥം ഭീഷണി എന്നാണോ ? അല്ലെങ്കിൽ അഞ്ജുവിന്റെ ഈ മലക്കംമറിച്ചിൽ ശുദ്ധതോന്ന്യാസമാണ്. വനിത എന്ന നിലയിൽ യഥാർത്ഥത്തിൽ അപമാനം ഏൽക്കുന്നവരെ പരിഹസിക്കലാണ് അതെന്ന് ജേവേദ് പറയുന്നു.\nതുറന്ന കത്ത് പ്രകാരം ഒട്ടേറെ അഴിമതി അഞ്ജു കണ്ടെത്തിയിട്ടുണ്ട്. ഇത് സംബന്ധിച്ചാണ് ഇപ്പോൾ തുറന്ന കത്തായി വിസിൽ ഊതിയിരിക്കുന്നത്. ആറു മാസത്തിനിടയിൽ, അഴിമതി കണ്ടെത്തിയിട്ടും ഒരു നടപടി പോലും അഞ്ജു ഫയലിൽ എഴുതിയിട്ടില്ലെങ്കിൽ, അഴിമതി നിരോധന നിയമപ്രകാരം അഞ്ജുവിനെയും പ്രതിയാക്കി കേസെടുക്കണം.. അഴിമതി മൂടിവച്ചവനും പിടിക്കപ്പെടണം. ലളിതകുമാരി കേസിലെ സ്പിരിറ്റ് ഇതാണെന്നാണ് ജാവേദ് പർവേഷ് വിശദീകരിക്കുന്നത്. ഈ സാഹചര്യത്തിലാണ് സിപിഐ(എം) അനുഭാവികൾ ജാവേദിന്റെ പോസ്റ്റ് വൈറലാക്കി ജയരാജനായി വാദങ്ങൾ നിരത്തുന്നത്. മനോരമ ലേഖകനാണ് അഞ്ജുവിന് തുറന്ന കത്ത് എഴുതി നൽകിയെന്ന തരത്തിലും പ്രചരണമുണ്ട്. തിരുവനന്തപുരത്തെ മനോരമയിലെ പ്രധാനിക്ക് നേരെയാണ് സംശയങ്ങൾ നീളുന്നതും.\nജയരാജനെതിരെ അഞ്ജു വിവാദം ഉയർത്തിയപ്പോൾ തന്നെ ഇതിലെ മനോരമ ബന്ധം മറുനാടൻ തുറന്നെഴുതിയിരുന്നു. അഞ്ജുവിനോട് ജയരാജൻ മോശമായി പെരുമാറില്ലെന്നും അഴിമതിയെ കുറിച്ച് ചോദിക്കുകയാണ് താൻ ചെയ്‌തെന്നും ജയരാജനും വിശദീകരിച്ചു. ഇതിൽ തെറ്റില്ലെന്ന് മുഖ്യമന്ത്രി പിണറായി വിജയനും നിലപാട് എടുത്തതോടെ സ്പോർട്സ് കൗൺസിലെ നിരവധി അഴിമതികളും പുറത്തുവന്നു. ഈ സാഹചര്യത്തിലാണ് മനോരമാ ലേഖകന്റെ പോസ്റ്റ് സിപിഎമ്മുകാർക്ക് പ്രിയപ്പെട്ടതാകുന്നത്.


എന്താണ് എബിഎസും ഇബിഡിയും, അവയുടെ ഉപയോഗമെന്ത്? | Know More About ABS, EBD & ESP\nഎന്താണ് എബിഎസും ഇബിഡിയും, അവയുടെ ഉപയോഗമെന്ത്?\nമനോരമ ലേഖകൻ May 22, 2019 09:05 AM IST\nപുതിയ വാഹനങ്ങളിലെല്ലാം എബിഎസും ഇബിഡിയും തുടങ്ങി സുരക്ഷാ സംവിധാനങ്ങളെല്ലാം കാണും. യാത്ര സുരക്ഷിതമാക്കുന്നതിനും കാര്യക്ഷമമായ ബ്രേക്കിങ്ങിനുമാണ് ഈ സംവിധാനങ്ങൾ. ജീവസുരക്ഷയ്ക്ക് വേണ്ടിയാണ് ഈ സുരക്ഷാസംവിധാനങ്ങൾ. എന്താണ് എബിഎസും ഇബിഡിയും ഇഎസ്പിയും? അവയുടെ പ്രവർത്തനങ്ങൾ എങ്ങനെ? കൂടുതൽ അറിയാം.\nഎബിഎസ് (ആന്റി ലോക്ക് ബ്രേക്ക് സിസ്റ്റം)\nനല്ല വേഗത്തിൽ പോകുന്ന ഒരു വാഹനം പെട്ടെന്നു ബ്രേക്ക് ചെയ്യുമ്പോൾ എല്ലാം വീലുകളും ഒന്നിച്ചല്ല സ്ലോ ആകുന്നത്. ചില വീലുകളിൽ ട്രാക്‌ഷൻ ഫോഴ്സിനെക്കാളും കൂടുതൽ ബ്രേക്കിങ് ഫോഴ്സ് വരും. അപ്പോൾ ആ വീൽ ലോക്കായി കറങ്ങാതാവുകയും സ്റ്റെബിലിറ്റി നഷ്ടപ്പെട്ട് വാഹനം ഏതെങ്കിലും ദിശയിലേക്കു തെന്നിമാറുകയും ചെയ്യും. ഈ സമയം ഡ്രൈവർക്ക് വാഹനത്തിന്റെ നിയന്ത്രണം നഷ്ടമാകാം. ഇവിടെയാണ് എബിഎസിന്റെ പ്രസക്തി. ആന്റി ലോക്ക് ബ്രേക്ക് ഘടിപ്പിച്ച വാഹനത്തിൽ ഇത്തരം സന്ദർഭങ്ങളിൽ വീൽ ലോക്കാവില്ല. നിയന്ത്രണം നഷ്ടപ്പെടുകയുമില്ല.\nവീലിനെ ലോക്കാക്കാതെ എല്ലാ വീലുകളും ഒരുപോലെ സ്ലോ ആക്കുന്ന സംവിധാനമാണ് ആന്റി ലോക്ക് ബ്രേക്ക് സിസ്റ്റം. വീലുകളിൽ ഘടിപ്പിച്ചിരിക്കുന്ന സ്പീഡ് സെൻസറുകൾ ഓരോ വീലിന്റെയും സ്പീഡ് കണക്കാക്കും. അതനുസരിച്ച് ആന്റിലോക്ക് ബ്രേക്കിന്റെ കൺട്രോൾ യൂണിറ്റ് ഉടൻ തന്നെ ആ വീലിലേക്കുള്ള ബ്രേക്ക് പ്രഷർ കുറച്ച് എല്ലാ വീലുകളുടേയും കറക്കം തുല്യമാക്കുന്നു. അതിനാൽ വീൽ ലോക്കാക്കുകയോ വാഹനം തെന്നി മാറുകയോ ചെയ്യില്ല. വീൽ ലോക്കാക്കാൻ തുടങ്ങുമ്പോഴേ ആന്റി ലോക്ക് ബ്രേക്ക് സിസ്റ്റം പ്രവർത്തിച്ചു തുടങ്ങുകയുള്ളൂ. എബിസ് പ്രവർത്തിച്ചു തുടങ്ങുമ്പോൾ ബ്രേക്ക് പെഡലിൽ ചെറിയ വിറയൽ അനുഭവപ്പെടും.\nഇബിഡി (ഇലക്ട്രോണിക് ബ്രേക് ഡിസ്ട്രിബ്യൂഷൻ)\nഎബിഎസുമായി ചേർന്ന് പ്രവർത്തിക്കുന്ന സുരക്ഷാ സംവിധാനമാണ് ഇബിഡി. എബിഎസുള്ള ഒട്ടുമിക്ക വാഹനങ്ങളിലും ഇബിഡി ഉണ്ടാകും. ബ്രേക്ക് അമർത്തുമ്പോൾ എല്ലാ ടയറുകളിലേയ്ക്കും ഒരുപോലെയാണ് ബ്രേക്ക് ഫോഴ്സ് എത്തുന്നത്. എന്നാൽ വാഹനത്തിന്റെ അപ്പോഴത്തെ കണ്ടിഷൻ അനുസരിച്ച് എല്ലാ ടയറുകളിലും ഒരേ ഫോഴ്സ് ആവശ്യമായി വരില്ല. ഇബിഡി അതു മനസിലാക്കി ബ്രേക്കിന്റെ ഡിസ്ട്രിബ്യൂഷൻ കൂടുതൽ കാര്യക്ഷമമാക്കുന്നു.\nഇഎസ്പി (ഇലക്ട്രോണിക് സ്റ്റെബിലിറ്റി പ്രോഗ്രാം)\nഎബിഎസിനൊപ്പം നൽകുന്ന മറ്റൊരു സുരക്ഷാ സംവിധാനമാണ് ഇഎസ്പി. വാഹനത്തിന്റെ നിയന്ത്രണം നഷ്ടമാകാൻ ഇടയാക്കുന്ന അണ്ടർ സ്റ്റിയറിങ്, ഓവർ സ്റ്റിയറിങ് എന്നിവ ഇല്ലാതാക്കാനും പെട്ടെന്നുള്ള ആക്സിലറേഷൻ സമയത്ത് വീൽ സ്പിൻ ആകുന്നത് തടയാനും ഇഎസ്പിക്കു കഴിയും. ഓരോ വീലിലും പ്രത്യേകമായാണ് ഇതു ഘടിപ്പിക്കുന്നത്.\nസ്റ്റിയറിങ്ങിന്റെ തിരിവിന് ആനുപാതികമായി വീലുകൾ തിരിയാതെ വരുമ്പോഴും വാഹനത്തിന്റെ സ്റ്റെബിലിറ്റി നഷ്ടപ്പെടാൻ തുടങ്ങുകയോ ചെയ്യുമ്പോഴുമാണ് ഇഎസ്പി പ്രവർത്തിക്കുക. ഈ സമയം ഓട്ടമാറ്റിക് ആയി എൻജിൻ ടോർക്ക് കുറച്ചോ ആവശ്യമെങ്കിൽ ഓരോ വീലിലേക്കും പ്രത്യേകം ബ്രേക്ക് ഫോഴ്സ് നൽകിയോ ആണ് ഇഎസ്പി വാഹനത്തെ നിയന്ത്രിക്കുന്നത്. ഇലക്ട്രോണിക് സ്റ്റെബിലിറ്റി പ്രോഗ്രാമിന് വെഹിക്കിൾ സ്റ്റെബിലിറ്റി കൺട്രോൾ എന്നും (വിഎസ്‌സി) ഇലക്ട്രോണിക് സ്റ്റെബിലിറ്റി കൺട്രോൾ എന്നും പേരുണ്ട്.


this is why cinematographers refuse to work with me says prithviraj supriya leavesacomment - Malayalam Filmibeat\nലൂസിഫര് എന്ന മെഗാഹിറ്റിന് ശേഷം മോഹന്‍ലാലും പൃഥ്വിരാജും വീണ്ടും ഒരുമിക്കുന്ന ചിത്രമാണ് ബ്രോ ഡാഡി. വന് താരനിര തന്നെ ബ്രോ ഡാഡിയിലും അഭിനയിക്കുന്നുണ്ട്. ഇപ്പോള് ബ്രോ ഡാഡിയുടെ ചിത്രീകരണത്തിന്റെ തിരക്കുകളിലാണ് സംവിധായകന് പൃഥ്വിരാജ്. ചിത്രത്തിന്റെ ലൊക്കേഷനില് നിന്നുമുള്ള ചിത്രങ്ങളൊക്കെ നേരത്തെ സോഷ്യല് മീഡിയയില് ചര്‍ച്ചയായി മാറിയിരുന്നു. ഇപ്പോഴിതാ പൃഥ്വിരാജ് പങ്കുവച്ചൊരു ചിത്രം സോഷ്യല് മീഡിയയുടെ ശ്രദ്ധ നേടുകയാണ്.\nസിനിമയുടെ ഛായാഗ്രാഹകന് അഭിനന്ദ് രാമാനുജത്തിന്റെ ചിത്രമാണ് പൃഥ്വിരാജ് പങ്കുവച്ചിരിക്കുന്നത്. രസകരമായൊരു ക്യാപ്ഷനോടെയാണ് പൃഥ്വിരാജ് ചിത്രം പങ്കുവച്ചിരിക്കുന്നത്. ഇതുകൊണ്ടാകും ഛായാഗ്രാഹകന്മാര് എന്റെ കൂടെ വര്‍ക്ക് ചെയ്യാന് മടിക്കുന്നത് എന്ന് ഞാന് കരുതുന്നുവെന്നായിരുന്നു ചിത്രത്തോടൊപ്പം താരം കുറിച്ചത്. ഉയരത്തില് നിന്നും ഷൂട്ട് ചെയ്യാന് തയ്യാറെടുത്തു നില്‍ക്കുന്ന ക്യാമറാമാനെയാണ് ചിത്രത്തില് കാണാന് സാധിക്കുന്നത്.\nപിന്നാലെ ചിത്രത്തിന് കമന്റുമായി സുപ്രിയ മേനോനുമെത്തി. അഭിനന്ദ് രാമാനുജം പൃഥ്വിയോട് സര് ഇന്ത ഹൈറ്റിലെ ഒന്നുമേ കേക്കലേ എന്നായിരുന്നു സുപ്രിയയുടെ കമന്റ്. പിന്നാലെ ധാരാളം പേര് ചിത്രത്തിന് രസകരമായ കമന്റുകളുമായി എത്തിയിരുന്നു. ഇതൊരു ചെറിയ സിനിമയാണെന്ന് ആരോ പറഞ്ഞിരുന്നുവെന്നായിരുന്നു ഒരാളുടെ കമന്റ്. എന്തായാലും ബ്രോ ഡാഡിയ്ക്കായുള്ള കാത്തിരിപ്പ് കൂട്ടുന്നതാണ് പോസ്റ്റും കമന്റുകളുമെല്ലാം.\nബ്രോ ഡാഡിയില് വന് താരനിര തന്നെ അണിനിരക്കുന്നുണ്ട്. ലൂസഫറിന് ശേഷം പൃഥ്വിയുടെ സംവിധാനത്തില് മോഹന്‍ലാല് നായകന് ആകുമ്പോള് കല്യാണി പ്രിയദര്‍ശന് ആണ് ചിത്രത്തിലെ മറ്റൊരു പ്രധാന വേഷം ചെയ്യുന്നത്. മീന ലാലു അലക്‌സ്, മുരളി ഗോപി, സൗബിന് ഷാഹിര് തുടങ്ങിയവരും ചിത്രത്തില് അഭിനയിക്കുന്നുണ്ട്. മോഹന്‍ലാല് ചിത്രീകരണത്തിന്റെ ഭാഗമാകാന് കഴിഞ്ഞ ആഴ്ചയാണ് എത്തിയത്. അതേസമയം പൃഥ്വിരാജ് നായകനായ കുരുതി റിലീസിന് തയ്യാറെടുക്കുകയാണ്. ആമസോണ് പ്രൈമിലൂടെ ഓഗസ്റ്റ് 11നാണ് സിനിമയുടെ റിലീസ്.\nAlso Read: രണ്ടാം വിവാഹങ്ങളുടെ തുടര്‍ച്ച; റേറ്റിങ്ങില് ഒന്നാം സ്ഥാനത്ത് തുടര്‍ന്ന് കുടുംബവിളക്ക്, രണ്ടാമത് സ്വാന്തനം\nലൂസിഫറിന് ശേഷം പൃഥ്വിയും മോഹന്‍ലാലും എത്തുന്നു. കല്യാണി പ്രിയദര്‍ശന്, സൗബിന് ഷാഹിര് തുടങ്ങിയ വലിയ താരനിരയും ഒപ്പം. ലൂസിഫര് മാസ് സിനിമയായിരുന്നുവെങ്കില് ബ്രോ ഡാഡി ഒരു എന്റര്‍്‌ടെയ്‌നര് ആയിരിക്കുമെന്നാണ് പൃഥ്വിരാജ് പറയുന്നനത്. ഏറെ പ്രതീക്ഷയോടെയാണ് ഞങ്ങളും ഈ സിനിമയ്ക്കായി കാത്തിരിക്കുന്നത്.\nthis is why cinematographers refuse to work with me says prithviraj supriya leavesacomment


അഭിമാനനേട്ടത്തില് രാജ്യം! ഇന്ത്യയിലെ ആദ്യത്തെ 5ജി ഓഡിയോ – വീഡിയോ കോള് മദ്രാസ് ഐഐടിയില് വിജയകരമായി പരീക്ഷിച്ചു – KE™\nIndiaTech & Gadget\nഅഭിമാനനേട്ടത്തില് രാജ്യം! ഇന്ത്യയിലെ ആദ്യത്തെ 5ജി ഓഡിയോ – വീഡിയോ കോള് മദ്രാസ് ഐഐടിയില് വിജയകരമായി പരീക്ഷിച്ചു\nLast updated May 20, 2022 277\nന്യൂഡല്‍ഹി: ഇന്ത്യയിലെ ആദ്യത്തെ 5ജി ഓഡിയോ & വീഡിയോ കോള് കേന്ദ്ര കമ്മ്യൂണിക്കേഷന്‍സ് മന്ത്രി അശ്വിനി വൈഷ്ണവ് മദ്രാസ് ഐഐടിയില് വിജയകരമായി പരീക്ഷിച്ചു. ഈ നെറ്റ്‌വര്‍ക്ക് മുഴുവനായും രൂപകല്‍പന ചെയ്തതും, വികസിപ്പിച്ചതും ഇന്ത്യയിലാണെന്ന് അദ്ദേഹം പറഞ്ഞു.\n‘ഐഐടി മദ്രാസില് 5ജി കോള് വിജയകരമായി പരീക്ഷിച്ചു. മുഴുവന് ‘എന്‍ഡ് ടു എന്‍ഡ്’ നെറ്റ്‌വര്‍ക്കും ഇന്ത്യയില് രൂപകല്‍പന ചെയ്ത് വികസിപ്പിച്ചതാണ്”-സമൂഹമാധ്യമ പ്ലാറ്റ്‌ഫോമായ കൂവില് വീഡിയോ പങ്കുവച്ച് കൊണ്ട് മന്ത്രി വ്യക്തമാക്കി.\nപ്രധാനമന്ത്രി നരേന്ദ്ര മോദിയുടെ കാഴ്ചപ്പാടിന്റെ ഫലമാണിത്. ലോകത്തിന് വേണ്ടി ഇന്ത്യയില് തന്നെ ഇതിന്റെ നിര്‍മ്മാണം നടത്തുകയാണ് പ്രധാനമന്ത്രിയുടെ ലക്ഷ്യം. ഈ മുഴുവന് സാങ്കേതിക ശേഖരവും ഉപയോഗിച്ച് നമുക്ക് ലോകത്തെ ജയിക്കണമെന്നും മന്ത്രി പറഞ്ഞു. ടെലികമ്മ്യൂണിക്കേഷന്‍സ് വകുപ്പ് 5ജി സ്‌പെക്‌ട്രം ലേല നിര്‍ദ്ദേശം അന്തിമ അനുമതിക്കായി അടുത്തയാഴ്ച കേന്ദ്രമന്ത്രിസഭയുടെ പരിഗണനയ്ക്ക് വിട്ടേക്കും. വിദ്യാഭ്യാസം, ആരോഗ്യം, കൃഷി, ഊര്‍ജം, തുടങ്ങിയ മേഖലകളിലെ സേവനത്തില് ഡിജിറ്റല് സാങ്കേതികവിദ്യ മാറിക്കൊണ്ടിരിക്കുകയാണെന്ന് ട്രായ് ചെയര്‍മാന് പി ഡി വഗേല പറഞ്ഞു.\nഈ സാഹചര്യത്തില്, നയങ്ങളും നിയന്ത്രണങ്ങളും രൂപപ്പെടുത്തുന്നതിന് വിവിധ മേഖലകള്‍ക്കിടയില് സഹകരണപരമായ സമീപനം ആവശ്യമാണെന്നും അദ്ദേഹം പറഞ്ഞു. ഈ മാസം ആദ്യം പ്രധാനമന്ത്രി നരേന്ദ്ര മോദി മദ്രാസ് ഐഐടിയില് രാജ്യത്തെ ആദ്യത്തെ 5ജി ടെസ്റ്റ് ബെഡ് ഉദ്ഘാടനം ചെയ്തിരുന്നു.


വിദ്യാര്‍ത്ഥികളില് നിന്ന് ബാങ്ക് ഗ്യാരണ്ടി വാങ്ങരുത്: ഹൈക്കോടതി | VygaNews\nവിദ്യാര്‍ത്ഥികളില് നിന്ന് ബാങ്ക് ഗ്യാരണ്ടി വാങ്ങരുത്: ഹൈക്കോടതി\nകൊച്ചി: വിദ്യാര്‍ത്ഥികളില് നിന്ന് ബാങ്ക് ഗ്യാരണ്ടി വാങ്ങരുതെന്ന് ഹൈക്കോടതി ഉത്തരവ്. ഇത് എന്‍ട്രന്‍സ് കമ്മീഷണര് ഉറപ്പാക്കണമെന്നും കോടത...\nകൊച്ചി: വിദ്യാര്‍ത്ഥികളില് നിന്ന് ബാങ്ക് ഗ്യാരണ്ടി വാങ്ങരുതെന്ന് ഹൈക്കോടതി ഉത്തരവ്. ഇത് എന്‍ട്രന്‍സ് കമ്മീഷണര് ഉറപ്പാക്കണമെന്നും കോടതി നിര്‍ദ്ദേശിച്ചു. കൊല്ലം മെഡിസിറ്റിയില് ബാങ്ക് ഗ്യാരണ്ടി വാങ്ങുന്നു എന്ന വിദ്യാര്‍ത്ഥികളുടെ ഹര്‍ജിയിലാണ് ഹൈക്കോടതിയുടെ ഉത്തരവ് വന്നിരിക്കുന്നത്.\nനേരത്തെ എന്‍ട്രന്‍സ് കമ്മീഷണറും ബാങ്ക് ഗ്യാരണ്ടി വാങ്ങരുതെന്ന് നിര്‍ദ്ദേശിച്ചിരുന്നു. ഇതു വകവയ്ക്കാതെ പല കോളേജുകളും വാങ്ങുകയും ചെയ്തിരുന്നു. ഇതിനെതിരെയാണ് ഹൈക്കോടതി ഇന്ന് ശക്തമായി രംഗത്തുവന്നിരിക്കുന്നത്.\nVygaNews: വിദ്യാര്‍ത്ഥികളില് നിന്ന് ബാങ്ക് ഗ്യാരണ്ടി വാങ്ങരുത്: ഹൈക്കോടതി


അരോണ എന്ന ഭാഗ്യദേവത\nBy: KJ Staff Published on: 31 August, 2017 12:00 AM IST\nചൈനീസ് വിശ്വാസമനുസരിച്ച് അരോണ ഭാഗ്യമത്സ്യമാണ്. മത്സ്യദേവതയായും അരോണയെ ആരാധിക്കുന്നു. ശുദ്ധജല മത്സ്യയിനമായ അരോണ ചൈനക്കാര്‍ക്ക് സമ്പല്‍സമൃദ്ധിയുടെ പര്യായം കൂടിയാണ്. ശാസ്ത്രീയനാമം സ്‌ക്‌ളീറോപേജസ് ഫോര്‍മോസസ്. ഏഷ്യന് ബോണിടങ്, ഡ്രാഗണ് ഫിഷ് എന്നിങ്ങനെ വിളിപ്പേരുകളുള്ള അരോണയുടെ ഉത്ഭവം തെക്കുകിഴക്കേ ഏഷ്യയാണ്. അക്രമികളും കുഴപ്പക്കാരും വീട്ടിലെത്തിയാല് അരോണ ഉടന് പ്രതികരണമറിയിക്കുമെന്നാണ് പറയുന്നത്. ഭൂകമ്പമുള്‍പ്പെടെയുള്ള പ്രകൃതി ദുരന്തങ്ങളും ഇവ മുന്‍കൂട്ടി അറിയിക്കുമത്രെ.\nചൈനീസ് കഥകളിലെ വ്യാളിയുമായുള്ള സാദൃശ്യം ഇതിന് ഡ്രാഗണ് ഫിഷ് എന്ന പേരും നേടിക്കൊടുത്തു. പ്രകോപനമുണ്ടായാല് ശബ്ദമുണ്ടാക്കി ചാടുന്നതിനാല് 'കള്ളനെ പിടിക്കുന്ന മത്സ്യ'മെന്ന വിളിപ്പേരും ഉണ്ട്. വംശനാശവക്കിലെത്തി നില്‍ക്കുന്ന അരോണ അക്വേറിയത്തിലെ വശ്യസൗന്ദര്യമാണ്.\n90 മുതല് 100 സെ.മീ. വരെയാണ് ഇവയുടെ സാധാരണ നീളം. സ്വര്‍ണ്ണനിറമോ ചുവപ്പുനിറമോ ഇവയ്ക്കുണ്ടാകാം. കട്ടിയുള്ള ചെകിളയും താരതമ്യേന നീളമുള്ള ചിറകുകളും ഇവയുടെ പ്രത്യേകതയാണ്. ഏഷ്യന് അരോണയും കറുമ്പന് അരോണയും സാധാരണഗതിയില് 90-100 സെ.മീ. വരെയും സില്‍വര് അരോണ 120 സെ. മീറ്റര് വരെയും വളരും. 25 - 50 സെ.മീ. വലിപ്പമുള്ള മത്സ്യങ്ങള്‍ക്കാണ് കമ്പോളത്തില് പ്രിയം. നീന്തിത്തുടിക്കാന് ധാരാളം സ്ഥലമുള്ള വലിയ അക്വേറിയങ്ങളാണ് അരോണ മത്സ്യം വളര്‍ത്തുന്നതിന് തെരഞ്ഞെടുക്കേണ്ടത്. അല്‍പ്പം അമ്ലാംശമുള്ള മൃദുജലമാണ് വളര്‍ച്ചയ്ക്ക് അനുയോജ്യം. ചെറുമത്സ്യങ്ങള്, തവളകള്, പുഴുക്കള്, ഷഡ്പദങ്ങള്, മറ്റ് പ്രാണികള് എന്നിവ ഇഷ്ടഭക്ഷണം.\nഅക്വേറിയങ്ങളില് കൃത്രിമാഹാരം സ്വീകരിക്കും. മറ്റു മത്സ്യങ്ങളെ തിന്നുന്നതിനാല് അരോണയെ ഒറ്റയ്ക്ക് വളര്‍ത്തുന്നതാണ് അഭികാമ്യം. അന്തരീക്ഷവായു ശ്വസിക്കാന് ഉതകുന്നതരത്തില് ഉപശ്വസനാവയവങ്ങള് ഉള്ള ഈ മത്സ്യം പ്രാണവായു നന്നേ കുറഞ്ഞ ജലത്തിലും വളരും. ലൈംഗികപക്വത കൈവരിക്കുന്നതുവരെ ആണ്‍പെണ് മത്സ്യങ്ങളെ തിരിച്ചറിയാന് എളുപ്പമല്ല.\nപെണ്‍മത്സ്യങ്ങളെ അപേക്ഷിച്ച് ആണ്‍മത്സ്യത്തിന് നീണ്ട ചിറകുകളും മെലിഞ്ഞ പ്രകൃതവുമാണ്. അരോണയുടെ പ്രജനന രീതി കൗതുകമുണര്‍ത്തുന്നതാണ്. പെണ് അരോണ മുട്ടയിടുമ്പോള് പുരുഷ അരോണ മുട്ടകള് വിഴുങ്ങുകയും വായയില് വച്ച് കുഞ്ഞുങ്ങളെ വിരിയിച്ച് പുറത്തേക്ക് വിടുകയും ചെയ്യും. കുഞ്ഞുങ്ങള് ആണ്‍മത്സ്യങ്ങളുടെ വായില്‍നിന്നു പുറത്തുവരുന്നതിന് ഉദ്ദേശം രണ്ടുമാസം എടുക്കും. പെട്ടെന്ന് പ്രകോപനം ഉണ്ടാകുമ്പോഴും ഇഷ്ടാഹാരമായ ഷഡ്പദങ്ങള് ജലത്തിനു മുകളിലൂടെ സഞ്ചരിക്കുമ്പോഴുമൊക്കെ അരോണ ടാങ്കിലെ വെള്ളത്തില്‍നിന്ന് പുറത്തുചാടാന് സാധ്യതയുണ്ട്. അതുകൊണ്ട് അരോണയെ വളര്‍ത്തുന്ന അക്വേറിയത്തിന് മൂടി ഉണ്ടായിരിക്കാന് പ്രത്യേകം ശ്രദ്ധിക്കണം.\nസ്വര്‍ണനിറത്തിലും ചുവപ്പുനിറത്തിലുമുള്ള അരോണ മത്സ്യത്തിനാണ് കൂടുതല് വില. 2000 മുതല് അഞ്ചുലക്ഷം രൂപയ്ക്കിടയിലാണ് വലിപ്പത്തിന്റെയും ആകര്‍ഷണീയതയുടെയും അടിസ്ഥാനത്തില് അരോണയുടെ വില. 12 ഇഞ്ചുള്ള അരോണയ്ക്ക് ഒന്നരലക്ഷം രൂപ വരെ വില വരും.\nEnglish Summary: Arowana


നേര്‍ക്കാഴ്ചകള്: അന്ന ഹസാരെയുടെ സമരത്തെ നെഞ്ചിലേറ്റുക. അഴിമതിക്കാരെ തൂത്തെറിയുക.\nPosted by ബിജുകുമാര് alakode at Monday, August 15, 2011\nrajan vengara 15 August 2011 at 13:51\nഅഴിമതിക്കെതിരായ സഹനസമരത്തിന്റെ മറവിൽ കള്ളപണക്കാരനായ ബാബ രാം ദേവിന്റെ പൊറാട്ട് നാടകം കണ്ടു ചിലർ ഈ സമരത്തെയും തെറ്റിദ്ധരിച്ചിരിക്കാം..എന്നാൽ നിസ്വാർഥ ജൻസേവനം മാത്രം പരിപാലിച്ചു പോകുന്ന അണ്ണാഹാസാരേയുടെ സമരം യുവ ജനത തിരിച്ചറിഞ്ഞു രാജ്യ്ത്തിനും ജനതാല്പര്യത്തിനും വേണ്ടി അണീനിരക്കും എന്ന് എനിക്കുറപ്പുണ്ട്\nഫസലുൽ Fotoshopi 15 August 2011 at 14:05\nഈ സമരമൊരു ലഹരിയായ് പടരട്ടെ.....\nബൈജുവചനം 15 August 2011 at 15:15\nഅജ്മൽ അമീർ കസബ്:\nഞാൻ ഇന്ത്യയെ വെറുക്കുന്നു.\nഞാൻ ഇന്ത്യക്കാരെ കൊന്നിട്ടുണ്ട്.\nപക്ഷേ ഞാനിവിടെ സുരക്ഷിതനാണ്.\nഞാൻ ഭാരതത്തെ സ്നേഹിക്കുന്നു.\nപക്ഷേ ഞാനിവിടെ ഇന്നു സുരക്ഷിതനല്ല!\nLiril 15 August 2011 at 15:17\nഇവന്‍മാരേഒക്കെ വോട്ടു കൊടുത്തു ജയിപ്പിച്ചു വിടുന്ന നമ്മളാണ് മണ്ഡന്‍മാര്..ഇനിയും ഉണര്‍ന്ന് പ്രവര്‍ത്തിച്ചില്ലെങ്കില് നമ്മുടെ ഇന്ത്യ കുട്ടിച്ചോറാക്കും ഈ കള്ളരാഷ്ട്രീയക്കാര്...നമുക്കെല്ലാം അണിനിരക്കാം..\nഒരു ദുബായിക്കാരന് 15 August 2011 at 15:42\nഅഴിമതിക്കാരെ തൂത്തെറിയാം..എന്നിട്ട് പകരം ആര്? കോണ്‍ഗ്രസ് പോയാല് ബിജെപി അതും അല്ലെങ്കില് കുറെ തുക്കട ലോക്കല് പാര്‍ട്ടികളുമായി ഇടതു പക്ഷം..ഇവരില് ആര് മെച്ചം..നമുക്ക് വേറെ ഓപ്ഷന് ഇല്ല..സഹിക്കുക തന്നെ..അല്ലെങ്കില് സമ്പൂര്‍ണമായ ഒരു പരിവര്‍ത്തനം വേണം..അത് നടക്കുമോ ?\nബിജുകുമാര് alakode 15 August 2011 at 16:34\n@ ഒരു ദുബായിക്കാരന് : തികച്ചും മുന്‍വിധിയോടെയുള്ള ഒരു സമീപനമാണ് താങ്കള് പറയുന്നത്. കോണ്‍ഗ്രസ് പോയാല് ആരുമില്ല, അതു കൊണ്ട് അവര് എന്തു വേണേല് ചെയ്യട്ടെ എന്നാണോ? അഴിമതി എന്നത് ഒരു പരിധി വരെ ജനങ്ങളുടെ മാനസികാവസ്ഥയെ രാഷ്ട്രീയക്കാര് മുതലെടുക്കുന്നതു കൊണ്ടാണ് സംഭവിയ്ക്കുന്നത്. നാം ജനങ്ങള് മനസ്സു വെച്ചാല് സര്‍ക്കാരാഫീസുകളിലെ അഴിമതി അവസാനിയ്ക്കും. ജനങ്ങള്‍ക്ക് അഴിമതിയ്ക്കെതിരായ അവബോധം ഉണ്ടെങ്കില് രാഷ്ട്രീയക്കാര് അതു ചെയ്യാന് മടിയ്ക്കും. വിവരങ്ങള് ജനങ്ങളില് നിന്നു മറച്ചു പിടിയ്ക്കുന്നിടത്താണ് അഴിമതിയുടെ ആരംഭം. വിവരാവകാശ നിയമം ഇതേ പോലെ നീണ്ട പോരാട്ടത്തിനൊടുവില് നേടിയെടുത്തതാണ്. എന്നിട്ട് നാമത് ഉപയോഗിയ്ക്കുന്നുണ്ടോ?\nഇവിടെയാണ് ഹസാരെയെപോലുള്ളവരുടെ പ്രസക്തി. ഈ സമരം അഴിമതിയ്ക്കെതിരായ ജനവികാരം ഉണര്‍ത്തും. കഴിഞ്ഞ സമരകാലത്ത് ഭരണകൂടം വിറച്ചത് ഈ ജനവികാരത്തെ ഭയന്നാണ്. ഇപ്പോള് അനുമതി നിഷേധിയ്ക്കുന്നതും ആ ഭയം മൂലമാണ്. അതിനെ വളര്‍ത്തുക. ജനത്തെ ഭയപ്പെടട്ടെ ഇവര്. അപ്പോള് അഴിമതിയും ഇല്ലാതാകും.\nNIVIN THYKKANDI 15 August 2011 at 17:24\n"നിങ്ങള് കരുതും പോലെ, ഇവിടുത്തെ യുവാക്കള് റീയാലിറ്റി ഷോയിലും, കമ്പ്യൂട്ടര് ഗെയിമിലും ഓണ്‍ലൈന് ചാറ്റിങ്ങിലും മയങ്ങിക്കിടക്കുന്നവരല്ല. അവര് ഈ രാജ്യത്തെ ഓരോ സംഭവങ്ങളെയും സശ്രദ്ധം വീക്ഷിയ്ക്കുകയും പ്രതികരിയ്ക്കുകയും ചെയ്യുന്നവരാണ്."\nഈ നിരീക്ഷണം അക്ഷരം പ്രതി ശരിയാണ് എന്നു തോന്നിയ പല അവസരങ്ങളും ഉണ്ടായിട്ടുണ്ട്.\nഒരു പക്ഷേ വായനശാലകളിലെ താരതമ്യേന ചെറിയ ചര്‍ച്ചകളില് നിന്ന് യുവാക്കള് അപ്രത്യക്ഷരായെങ്കിലും കുറേ കൂടി പരന്ന സൈബര് ചര്‍ച്ചകളില് അവര് പങ്കെടുക്കുകയും പ്രതികരിക്കുകയും ചെയ്യുന്നുണ്ട്. പഴയതിനേക്കാള് മൂര്‍ച്ച കൂടിയ ഈ അറിവുകള് നിഷ്പക്ഷ ചിന്തകളുടെ രൂപീകരണത്തിന് വഴിയൊരുക്കുന്നുണ്ട് എന്നും കൂടി കാണാവുന്നതാണ്.\nശുഭാപ്തി വിശ്വാസം കൈ വിടാതെ ഹസാരെയുടെ സമരത്തിനു പിന്തുണ പ്രഖ്യാപിക്കാം.\nവിനുവേട്ടന് 15 August 2011 at 20:39\nഅഴിമതി രഹിതമായ ഒരു ഭാരതം... ആ സ്വപ്നം എന്നെങ്കിലും സഫലമാകുമോ...? അറിയില്ല... എങ്കിലും ബിജു പറയുന്നത് പോലെ ഈ സമരത്തെ നമ്മുടേതായ രീതിയിൽ പിന്തുണയ്ക്കാം...\nabhi 17 August 2011 at 12:08\nente abhipryathil samaram ndathunathu nallathanu.Pakshe Eee lopkpal bill passayal azhimathi theerumo.Enthu kondu hazare eviduthe njanaghalodu kaikooli kodukkunathu niruthanam ennu parayunilla kaikooli medikkunavare pothu samoohathil thurannukanikknam ennu parayunilla.Eppolthe reethiyil adheham lokpal bill koduvanall athinte thalapathirikkunavar azhimathiku kootu ilkilla ennuparayan akumo\nVinod Nair 17 August 2011 at 19:01\nആരാന്നു കള്ളന് , ജനമോ , അതോ നേതാക്കന്‍മാരോ\nViolets 18 August 2011 at 06:35\nTrash... poor language


ദളപതി 62 ഫസ്റ്റ് ലുക്ക് പോസ്റ്റര് : സ്‌റ്റൈലിഷ് വിജയ് സര്‍ക്കാര് പോസ്റ്റര്Keralafamily | The lifestyle portal\nദളപതി 62 ഫസ്റ്റ് ലുക്ക് പോസ്റ്റര് : സ്‌റ്റൈലിഷ് വിജയ് സര്‍ക്കാര് ...\nSunday 24 June 2018 03:14:17 PM\nനടന് വിജയിന്റെ പിറന്നാള് ദിനത്തില് അദ്ദേഹത്തിന്റെ പുതിയ സിനിമയുടെ ഫസ്റ്റ് ലുക്ക് അണിയറക്കാര് സണ് ടിവിയിലൂടെ പുറത്തുവിട്ടു. സര്‍ക്കാര് എന്ന് പേരിട്ടിരിക്കുന്ന ചിത്രത്തില് കീര്‍ത്തി സുരേഷ് ആണ് നായിക. പോസ്‌റ്‌ററില് വിജയ് തന്റെ സിഗററ്റ് കത്തിക്കാന് തയ്യാറെടുക്കുന്നതാണ്. നഗരത്തിന്റെ രാത്രി ദൃശ്യം ആണ് പിന്നണിയില് . ആക്ഷന് ത്രില്ലര് ചിത്രമാണ് സര്‍ക്കാര്.\nവരലക്ഷ്മി ശരത്കുമാര് ചിത്രത്തില് പ്രധാന വേഷത്തിലെത്തുന്നു. രാധ രവി, യോഗി ബാബു എന്നിവര് സഹതാരങ്ങളായും എത്തുന്നു. എആര് റഹ്മാന് ആണ് ചിത്രത്തിന്റെ സംഗീതം ചെയ്തിരിക്കുന്നത്. വിജയ്ുടെ അവസാനചിത്രം മെര്‍സലിലും എആര് റഹ്മാന് സംഗീതമായിരുന്നു.\nഎആര് മുരുഗദോസ് സംവിധാനം ചെയ്യുന്ന ചിത്രം സണ് പിക്‌ചേഴ്‌സ് ആണ് നിര്‍മ്മിക്കുന്നത്. എആര് മുരുഗദോസിനൊപ്പം മുമ്പ് വിജയ് തുപ്പാക്കി,കത്തി എന്നീ ചിത്രങ്ങളിലും ഒന്നിച്ചിരുന്നു. സര്‍ക്കാര് വിജയുടെ അറുപത്തിരണ്ടാമത് ചിത്രമാണ്. വിജയ് സര്‍ക്കാര് ബോക്‌സ് ഓഫീസില് സൂര്യ നായകനാകുന്ന ശെല്‍വരാഘവന് ചിത്രം എന്‍ജികെയുമായാണ് മത്സരിക്കുന്നത്. അജിത്തിന്റെ വിശ്വാസവും ഇവരോടൊപ്പം എത്തുമെന്നാണ് റിപ്പോര്‍ട്ടുകള്.\nRead more topics: വിജയ് ,സര്‍ക്കാര്,Vijay, Sarkar, AR Murugadose\nVijay's Dalapathi 62 first look poster released


Why are you releasing films in hindi, ajay devgn strong reply to kiccha sudeep goes viral | ഹിന്ദി ദേശീയ ഭാഷയല്ല; പിന്നെന്തിനാണ് സിനിമകളുമായി വരുന്നത്, സുദീപിന് അജയ് ദേവ്ഗണിന്റെ മറുപടി - Malayalam Oneindia\nകാശിയിലെ ഓരോ അണുവിലും ശിവനുണ്ട്; രൂപം ആവശ്യമില്ല, ഗ്യാന്‍വാപി വിഷത്തില് നിലപാടുമായി കങ്കണ\n'അടിച്ച സ്ഥലത്ത് വീണ്ടും വീണ്ടും അടിച്ചു; അങ്ങനെയൊരു ബന്ധം എനിക്ക് ആവശ്യമില്ല'; വെളിപ്പെടുത്തലുമായി പൂനം\nകാമുകിക്കായി പ്രൈവറ്റ് ജെറ്റുകളും ഹെലികോപ്ടറും വാടകയ്‌ക്കെടുത്തു, ജാക്വിലിന് വീണതല്ല, വീഴ്ത്തിയത്\nനടി ജാക്വലിന് ഫെര്‍ണാണ്ടസില് നിന്നും7കോടിയുടെ സമ്മാനങ്ങള് പിടിച്ചെടുത്തു; സുകേഷ് നല്‍കിയത്\nഅജയ് ദേവ്ഗണ് ബിജെപിയുടെ മുഖപത്രം പോലെ സംസാരിക്കരുത്; ഒറ്റക്കെട്ടായി ദക്ഷിണേന്ത്യ, ഹിന്ദി വിവാദം\n1 min ago 'വോട്ടിനു വേണ്ടി വര്‍ഗീയവാദികളുടെ തിണ്ണ നിരങ്ങാന് യുഡിഎഫിനെ കിട്ടില്ല; ബിജെപിയുമായി സന്ധി ചെയ്തത് സിപിഎം'\n26 min ago കിരണ് കുമാര് പൂജപ്പുര ജയിലില്: എട്ടാം ബ്ലോക്കിലെ അഞ്ചാം നമ്പര് സെല്ലില്, നമ്പര് 5018\nഹിന്ദി ദേശീയ ഭാഷയല്ല; പിന്നെന്തിനാണ് സിനിമകളുമായി വരുന്നത്, സുദീപിന് അജയ് ദേവ്ഗണിന്റെ മറുപടി\nPublished: April 27 2022, 20:08 [IST]\nമുംബൈ: ഹിന്ദി ഭാഷയുമായി ബന്ധപ്പെട്ട് വിവാദങ്ങള് ശക്തമായി കൊണ്ടിരിക്കുകയാണ്. കേന്ദ്ര ആഭ്യന്തര മന്ത്രി അമിത് ഷായുടെ പരാമര്‍ശത്തിന് പിന്നാലെയാണ് ഈ വാദങ്ങള് ശക്തമായത്. ഹിന്ദിയെ ദേശീയ ഭാഷയായി പ്രഖ്യാപിക്കും എന്ന തരത്തിലായിരുന്നു അമിത് ഷായുടെ പരാമര്‍ശം. ഇതിനെതിരെ തമിഴ്‌നാട്ടില് നിന്നും അസമില് നിന്നുമടക്കം വ്യാപകമായ പ്രതിഷേധങ്ങളാണ് ഉയര്‍ന്നത്. ആ പ്രതിഷേധം ബോളിവുഡിലേക്കും വ്യാപിച്ചിരിക്കുകയാണ്. കന്നഡ സൂപ്പര് താരം കിച്ച സുദ്ദീപിന്റെ ഹിന്ദി വിരുദ്ധ പരാമര്‍ശം ബോളിവുഡിലെ സൂപ്പര് താരം അജയ് ദേവ്ഗണിനെ ചൊടിപ്പിച്ചിരിക്കുകയാണ്. ഹിന്ദി ഇന്ത്യയുടെ ദേശീയ ഭാഷയല്ലെന്നായിരുന്നു സുദ്ദീപിന്റെ പരാമര്‍ശം.\nസുദ്ദീപിന്റെ വാക്കുകള് വിവാദമായതിന് പിന്നാലെ സോഷ്യല് മീഡിയ വ്യാപകമായി വിമര്‍ശിച്ച് രംഗത്ത് വന്നിരുന്നു. കിച്ച സുദീപ്, സഹോദരാ, നിങ്ങളെ സംബന്ധിച്ച് ഹിന്ദി നമ്മുടെ ദേശീയ ഭാഷയല്ല. എങ്കില് നിങ്ങളെല്ലന്തിനാണ്, നിങ്ങളുടെ സ്വന്തം ഭാഷയിലുള്ള ചിത്രങ്ങള് ഡബ് ചെയ്ത് ഹിന്ദിയില് റിലീസ് ചെയ്യുന്നതെന്നും അജയ് ദേവ്ഗണ് ചോദിച്ചു. ഹിന്ദി ഞങ്ങളും മാതൃഭാഷയാണ്. ഞങ്ങളുടെ ദേശീയ ഭാഷയാണ്. അത് എപ്പോഴും അങ്ങനെ തന്നെയായിരിക്കും. ജന ഗണ മന, എന്നും അജയ് ദേവ്ഗണ് ട്വീറ്റ് ചെയ്തു. ദക്ഷിണേന്ത്യന് ചിത്രങ്ങള് ബോളിവുഡില് കോടികള് വാരുന്നതിനിടെയാണ് ബോളിവുഡും ദക്ഷിണേന്ത്യയും തമ്മിലുള്ള യുദ്ധത്തിലേക്ക് വഴിമാറിയിരിക്കുന്നത്.\nതന്റെ പുതിയ ചിത്രമായ ആര്: ദ ഡെഡ്‌ലിയസ്റ്റ് ഗ്യാങ്സ്റ്റര് എവര് എന്ന ചിത്രത്തിന്റെ പ്രചാരണാര്‍ത്ഥം സുദീപ് നടത്തിയ പരാമര്‍ശമാണ് വിവാദങ്ങള്‍ക്ക് കാരണമായിരിക്കുന്നത്. കന്നഡ ചിത്രമായ കെജിഎഫ് ചാപ്റ്റര് 2, പുഷ്പ, ആര്‍ആര്‍ആര് എന്നീ ചിത്രങ്ങള് ബോളിവുഡില് വന് വിജയങ്ങള് അടുത്തിടെ സ്വന്തമാക്കിയതാണ്. ഇതെല്ലാം തെളിയിക്കുന്നത് ഹിന്ദി ദേശീയ ഭാഷയല്ല എന്നാണ്. പാന് ഇന്ത്യന് സിനിമ കന്നഡയില് നിര്‍മിക്കുന്നുവെന്ന് നിങ്ങള് പറയുന്നു. എന്നാല് അതിനൊരു ചെറിയ തിരുത്തുണ്ട്. ഹിന്ദി ഇപ്പോള് ദേശീയ ഭാഷയല്ല. ബോളിവുഡും ഇന്ന് പാന് ഇന്ത്യന് ചിത്രങ്ങള് ചെയ്യുന്നുണ്ട്. എന്നാല് അവര് വിജയം ലഭിക്കാനായി കഷ്ടപ്പെടുകയാണെന്നും സുദീപ് ചൂണ്ടിക്കാണിച്ചു.\nതമിഴിലും തെലുങ്കിലും ഡബ് ചെയ്തിറക്കുന്ന ഹിന്ദി ചിത്രങ്ങള് വിജയം നേടുന്നില്ല. പക്ഷേ അത് സംഭവിച്ച് കൊണ്ടിരിക്കുകയാണ്. എന്നാല് ദക്ഷിണേന്ത്യയില് ഇന്ന് നിര്‍മിക്കുന്ന ചിത്രങ്ങള് എല്ലായിടത്തും എത്തുന്നുണ്ടെന്ന് സുദീപ് അവകാശപ്പെട്ടു. അതേസമയം അജയ് ദേവ്ഗണിന്റെ ട്വീറ്റിന് സുദീപ് മറുപടിയുമായെത്തി. ഞാന് പറഞ്ഞ വാക്കുകള്, സന്ദര്‍ഭത്തില് നിന്ന് വ്യത്യസ്തമായ ഒന്നാണ്. അത് അജയ് കേട്ടവിധ വ്യത്യസ്തമാണ്. നിങ്ങളെ നേരിട്ട് കാണുമ്പോള് അക്കാര്യം ഞാന് പറയാം. ആരെയും വേദനിപ്പിക്കാനല്ല ആ പരാമര്‍ശം നടത്തിയത്. പ്രകോപിപ്പിക്കാനോ, വാഗ്വാദങ്ങള്‍ക്കോ വേണ്ടിയല്ലെന്നും സുദീപ് കുറിച്ചു.\nഅജയ് ദേവ്ഗണിന് ക്ലാസെടുത്ത് സോഷ്യല് മീഡിയ; ഇന്ത്യക്ക് ദേശീയ ഭാഷയില്ല, കിടിലന് മറുപടിയുമായി സുദീപ്\n'അജയ് ദേവ്ഗണിന്റെ അറിവില്ലായ്മ അതിശയപ്പെടുത്തുന്നു', ഹിന്ദി ദേശീയ ഭാഷയല്ലെന്ന് ദിവ്യ സ്പന്ദന\nഅവന് എന്നെ മോശമായി തൊടുമായിരുന്നു; നേരിട്ട ലൈംഗികാതിക്രമം തുറന്ന് പറഞ്ഞ് കങ്കണ\nപാന് മസാല പരസ്യം തിരിച്ചടിയായി; തെറ്റു പറ്റിപ്പോയി, ക്ഷമ ചോദിച്ച് അക്ഷയ് കുമാര്\n'ഡല്‍ഹി ഫയല്‍സിനായി ജോലി ചെയ്യാന് സമയമായി' : വിവേക് അഗ്നിഹോത്രി\nബോളിവുഡിലെ മയക്കുമരുന്ന് കേസ് തെളിയിക്കാനാവില്ല, എന്‍സിബിയുടെ ഇന്റേണല് റിപ്പോര്‍ട്ട് പുറത്ത്\nബോളിവുഡ് താരം സോനം കപൂറിന്റെ വീട്ടില് മോഷണം; 1.41 കോടി കവര്‍ന്നു, ആരാധകര് ഞെട്ടലില്\nഅയല്‍വാസിയുടെ ആരോപണങ്ങള്‍ക്ക് സല്‍മാന് ഖാനെതിരെ രേഖകള് തെളിവായിട്ടുണ്ടെന്ന് മുംബൈ കോടതി\nകങ്കണ സെലിബ്രിറ്റിയായിരിക്കും, പക്ഷേ കേസിലെ പ്രതിയാണ്, കേസില് നിന്ന് ഒഴിവാക്കില്ലെന്ന് കോടതി\nഎല്ലാവര്‍ക്കും കശ്മീര് ഫയല്‍സ് കാണണമെന്നുണ്ടെങ്കില് അത് യൂട്യൂബിലിടൂ, ബിജെപിയോട് കെജ്രിവാള്\nമാധ്യമപ്രവര്‍ത്തകനെ തല്ലിയ കേസ്: സല്‍മാന് ഖാനോട് നേരിട്ട് ഹാജരാവാന് ആവശ്യപ്പെട്ട് കോടതി\nbollywood cinema hindi ബോളിവുഡ് സിനിമ ഹിന്ദി\nwhy are you releasing films in hindi, ajay devgn strong reply to kiccha sudeep goes viral\nStory first published: Wednesday, April 27, 2022, 20:08 [IST]


ജൈവ വൈവിധ്യത്തിന്റെ സംരക്ഷണം മനുഷ്യരാശിയുടെ അതിജീവനത്തിന്റെ അനിവാര്യത: പിണറായി വിജയന് എ‍ഴുതുന്നു | Kairali News | kairalinewsonline.com\nജൈവ വൈവിധ്യമാണ് ഈ വർഷത്തെ ലോക പരിസ്ഥിതി ദിനത്തിന്റെ സന്ദേശമായി ഐക്യരാഷ്ട്രസഭ തെരഞ്ഞെടുത്തത്. ജൈവ വൈവിധ്യത്തിന്റെ സംരക്ഷണം മനുഷ്യരാശിയുടെ അതിജീവനത്തിന്റെ അനിവാര്യതയാണ്.\nമനുഷ്യന്റെ ഇടപെടലിൽ ജൈവ വൈവിധ്യങ്ങൾക്ക് നാശനഷ്ടം വരുന്നു എന്നത് വസ്തുതയാണ്. അതിവർഷം, ആഗോളതാപനം, സമുദ്രങ്ങളുടെ മലിനീകരണം, മരുഭൂവൽക്കരണം, കൊടുംവരൾച്ച ഇങ്ങനെ അനേകം പ്രതിസന്ധികളെ ലോകം ഇന്ന് അഭിമുഖീകരിക്കുന്നു. ഇവ ബാധിക്കുന്നതിന് രാജ്യാതിർത്തികൾ തടസ്സമാകുന്നില്ല.\nഇത്തരമൊരു അവസ്ഥയിൽ നമ്മുടെ പച്ചപ്പും ജൈവ വൈവിധ്യവും എങ്ങനെ സംരക്ഷിക്കാം എന്നതാണ് പ്രധാനപ്രശ്നം. ഈ പരിസ്ഥിതി ദിനത്തിൽമാത്രം ചർച്ച ചെയ്യേണ്ടുന്ന ഒന്നല്ല അത്.\nഇടതുപക്ഷ ജനാധിപത്യ മുന്നണി 2016ൽ ജനങ്ങൾക്കു മുന്നിൽ അവതരിപ്പിച്ച പ്രകടനപത്രികയിൽ പരിസ്ഥിതിയെക്കുറിച്ച് വ്യക്തമായ കാഴ്ചപ്പാട് മുന്നോട്ടുവച്ചിരുന്നു. സമഗ്രമായ പാരിസ്ഥിതിക പുനഃസ്ഥാപനത്തിനായുള്ള സമീപനമാണ് അത്.\nപ്രകടനപത്രിക ഇങ്ങനെ പറയുന്നു: ‘പരിസ്ഥിതി സൗഹൃദ കേരളം സൃഷ്ടിക്കുകയാണ് ലക്ഷ്യം. മണ്ണും ജലവും ജൈവ വൈവിധ്യവും സംരക്ഷിക്കുന്നതിനായി ജനപങ്കാളിത്തത്തോടെ നീർത്തടാടിസ്ഥാനത്തിൽ പദ്ധതികൾ തയ്യാറാക്കും.\nവനം, കണ്ടൽക്കാടുകൾ, കാവുകൾ, നദീതീര സ്വാഭാവിക സസ്യജാലങ്ങൾ എന്നിവ സംരക്ഷിക്കും. വനസംരക്ഷണത്തോടൊപ്പം വനവൽക്കരണത്തിനും ഹരിതവൽക്കരണത്തിനും ഊന്നൽ’. കഴിഞ്ഞ നാലുവർഷം എൽഡിഎഫ് സർക്കാർ കേരളത്തിൽ നടപ്പാക്കിയത് ഈ വാഗ്ദാനങ്ങളാണ്.\nജൈവ വൈവിധ്യ സംരക്ഷണത്തിന്റ അനിവാര്യത ഉദ്ഘോഷിക്കുന്നതിനൊപ്പം പ്രകൃതിയെ തകർക്കുന്ന പ്രവണതകൾക്കെതിരായ അവബോധമുണർത്തുന്നതുകൂടിയാണ് പരിസ്ഥിതി ദിനാചരണം. കേരളത്തിന്റെ ഹരിത കേരളം മിഷൻ അത്തരമൊരു മുൻകൈയാണ്.\nഎൽഡിഎഫ് സർക്കാർ പാരിസ്ഥിതികമേഖലയിൽ മുന്നോട്ടുവയ്ക്കുന്ന വികസനബദലിന്റെ ആഴവും ദീർഘവീക്ഷണവും ഉയർത്തിപ്പിടിക്കുന്ന ദൗത്യമാണ് മിഷന്റേത്. കേരളത്തിന്റെ സവിശേഷതകളായി പ്രകീർത്തിക്കപ്പെട്ടിരുന്ന വൃത്തിയും ജലസമൃദ്ധിയും വീണ്ടെടുക്കുക, സുരക്ഷിത ഭക്ഷ്യവസ്തുക്കളുടെ ഉൽപ്പാദനം വർധിപ്പിക്കുക എന്നിവയാണ് ഹരിത കേരളം മിഷന്റെ മുഖ്യ ലക്ഷ്യങ്ങളെന്ന് അതിന്റെ മാർഗരേഖ വ്യക്തമാക്കുന്നു.\nഭൂമിയും മണ്ണും വായുവും ജലവും മലിനമാക്കാതെ വികസന പ്രവർത്തനങ്ങൾ സംഘടിപ്പിക്കുക എന്ന സുസ്ഥിര വികസന പരിപ്രേക്ഷ്യം കേരളത്തിന്റെ പാരിസ്ഥിതിക സമനില വീണ്ടെടുക്കുന്നതിൽ ഏറ്റവും പ്രധാനമാണ്.\nപരിസ്ഥിതിയും ജീവജാലങ്ങളും തമ്മിലുള്ള സ്വാഭാവിക ബന്ധത്തെ ചൈതന്യവത്താക്കാനുള്ള ശ്രമങ്ങളാണ് നടത്തുന്നത്. കാലാവസ്ഥാ വ്യതിയാനംപോലെയുള്ള വെല്ലുവിളികൾ നേരിടുന്നതിനുള്ള പ്രാദേശിക പ്രവർത്തനങ്ങൾ ശക്തിപ്പെടുത്തുന്നതും ഫലവൃക്ഷങ്ങൾ, വിവിധോദ്ദേശ്യ വൃക്ഷങ്ങൾ, ഔഷധ സസ്യങ്ങൾ എന്നിവ വച്ചുപിടിപ്പിക്കുന്നതും ഹരിത കേരളം മിഷന്റെ ലക്ഷ്യങ്ങളിൽ പെടുന്നു.\nഇതിന്റെ ഭാഗമായി കൃഷിവകുപ്പ്, മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതി, സാമൂഹ്യ വനവൽക്കരണവകുപ്പ്, കുടുംബശ്രീ, വിദ്യാഭ്യാസ സ്ഥാപനങ്ങൾ തുടങ്ങിയവയുടെ സഹകരണത്തോടെ പ്രധാനമായും തദ്ദേശ ഭരണ സ്ഥാപനങ്ങളാണ് പ്രവർത്തനങ്ങൾ സംഘടിപ്പിച്ചത്. 2016–-17ൽ 86 ലക്ഷം വൃക്ഷത്തൈ ഇങ്ങനെ കേരളത്തിൽ നട്ടു. തുടർന്നുള്ള വർഷങ്ങളിലും പരിസ്ഥിതി സംരക്ഷണത്തിന്റെ ഭാഗമായി വൃക്ഷത്തൈകൾ നടുന്ന പദ്ധതി നടപ്പാക്കി.\nതുടർച്ചയായ രണ്ടു വർഷങ്ങളിലെ പ്രളയം തൈകളുടെ നിലനിൽപ്പിനെ സാരമായി ബാധിച്ചു. ഈ സാഹചര്യത്തിലാണ് വൃക്ഷവൽക്കരണ പ്രവർത്തനങ്ങളെ സ്ഥായിയാക്കുന്നതിനും കൃത്യമായ തുടർപ്രവർത്തനങ്ങൾ ഉറപ്പുവരുത്തുന്നതിനുമായി പച്ചത്തുരുത്ത് പദ്ധതിക്ക് തുടക്കം കുറിച്ചത്.\nതദ്ദേശഭരണ സ്ഥാപനങ്ങളുടെയോ സന്നദ്ധ സംഘടനകളുടെയോ പൊതു സ്ഥാപനങ്ങളുടെയോ വ്യക്തികളുടെയോ നേതൃത്വത്തിൽ ഭൂമി കണ്ടെത്തി, ജൈവ വൈവിധ്യം സംരക്ഷിക്കാൻ ഉതകുന്ന വൃക്ഷത്തൈകൾ വച്ചുപിടിപ്പിക്കുകയും ജൈവവേലിയടക്കം സ്ഥാപിച്ച് പരിപാലിക്കുകയും ചെയ്യുന്നതാണ് പച്ചത്തുരുത്ത്.\nപ്രകൃതിക്ഷോഭങ്ങൾ ആവർത്തിക്കുമ്പോൾ കേരളത്തിന്റെ ദുരന്ത പ്രതിരോധപ്രവർത്തനങ്ങൾ കൂടുതൽ സമഗ്രവും കാര്യക്ഷമവും ആകേണ്ടതുണ്ട്. ഇതിനായി ഓരോ പ്രദേശത്തിന്റെയും പ്രത്യേകതകൾ കണക്കിലെടുത്തുള്ള ദുരന്തനിവാരണ സംവിധാനങ്ങൾ ഉണ്ടാക്കിയിട്ടുണ്ട്. ചെറിയ കാലയളവിനുള്ളിൽ നാല് ദുരന്തങ്ങളെ അഭിമുഖീകരിക്കുകയും അതിജീവിക്കുകയും ചെയ്ത ജനതയാണ് നമ്മുടേത്.\nരണ്ടു പ്രളയം, ഒരു ചുഴലിക്കാറ്റ്, നിപാ വൈറസ് ബാധ എന്നിവയാണ് കേരളത്തെ പിടിച്ചുലച്ചത്. അസൂയാവഹമായ ഒരുമയോടെയാണ് അതിനെയൊക്കെ നാം നേരിട്ടത്. ഇവയിൽ ഏറ്റവും വലിയ ആഘാതം നമുക്കുണ്ടായത് 2018ൽ സംഭവിച്ച നൂറ്റാണ്ടുകണ്ട ഏറ്റവും വലിയ പ്രളയത്തെതുടർന്നാണ്. അതിൽനിന്ന് വളരെ പെട്ടെന്ന് നാം കരകയറിയെങ്കിലും പ്രളയത്തിൽ തകർന്നുപോയ കേരളത്തെ പുനർനിർമിക്കുക എന്ന വലിയ ദൗത്യം നമുക്ക് പൂർത്തിയാക്കേണ്ടതുണ്ട്.\nഅതിനിടയിലാണ് കോവിഡ്–- 19 മഹാമാരി വന്നത്. ലോകത്തിന്റെയാകെ ഗതി മാറ്റിമറിക്കുന്ന കോവിഡിനെതിരായ പോരാട്ടത്തിലാണ് ഇന്ന് നാം. മനുഷ്യന്റെ അവശ്യസർവീസുകൾ ഒഴിച്ച് വ്യാവസായിക, വാണിജ്യ, ഗതാഗത പ്രവർത്തനങ്ങൾ പരിമിതപ്പെട്ടിരിക്കുന്നു. കാർഷികമേഖലയിൽ സ്തംഭനമുണ്ടായി. ജനങ്ങളുടെ വരുമാനം നിലച്ചു.\nലോകമഹായുദ്ധങ്ങളുടേതിന് താരതമ്യം ചെയ്യാവുന്ന ആഘാതമാണ് കൊറോണ വൈറസ് മനുഷ്യരാശിക്കുമേൽ ഏൽപ്പിച്ചത്. ഇനിയുള്ള നമ്മുടെ പരിസ്ഥിതി ഇടപെടലുകൾ അതിനനുസൃതമായതുകൂടിയാകണം.\nഈ വർഷം ഒരുകോടി ഒമ്പതുലക്ഷം വൃക്ഷത്തൈ നട്ടാണ് നാം പരിസ്ഥിതി ദിനം ആചരിക്കുന്നത്. അഞ്ചിന് 81 ലക്ഷം തൈ നടും. ജൂലൈ ഒന്നുമുതൽ 27 വരെയുള്ള ദിവസങ്ങളിൽ 28 ലക്ഷം തൈ നടും. കൃഷിവകുപ്പും വനംവകുപ്പും ചേർന്നാണ് തൈകൾ തയ്യാറാക്കുന്നത്. തൊഴിലുറപ്പ് പദ്ധതിക്കു കീഴിൽ 12 ലക്ഷം തൈ ഒരുക്കി. പ്ലാവ്, മാവ്, മുരിങ്ങ, കറിവേപ്പ്, റംബൂട്ടാൻ, മാങ്കോസ്റ്റിൻ, ഓറഞ്ച് തുടങ്ങിയവയുടെ തൈകളാണ് വിതരണത്തിന് തയ്യാറാക്കിയിട്ടുള്ളത്. ‘ഭൂമിക്ക് കുടചൂടാൻ ഒരുകോടി മരങ്ങൾ’ എന്ന ശീർഷകത്തിലാണ് ഈ പദ്ധതി നടപ്പാക്കുന്നത്.\nകോവിഡാനന്തര കേരളം ഭക്ഷ്യസുരക്ഷയിൽ പിന്നോക്കം പോകരുത് എന്ന കാഴ്ചപ്പാടാണ് സുഭിക്ഷ കേരളം പദ്ധതിയിലേക്ക് സർക്കാരിനെ നയിച്ചത്. തരിശുനിലങ്ങളിൽ പൂർണമായി കൃഷിയിറക്കുക, ഉൽപ്പാദന വർധനയിലൂടെ കർഷകർക്ക് മികച്ച വരുമാനം ഉറപ്പാക്കുക, കൂടുതൽ തൊഴിലവസരം സൃഷ്ടിച്ച് യുവാക്കളെയും തിരിച്ചുവരുന്ന പ്രവാസികളെയും കൃഷിയിലേക്ക് ആകർഷിക്കുക, മൃഗപരിപാലന–- മത്സ്യബന്ധന മേഖലകൾ അഭിവൃദ്ധിപ്പെടുത്തുക എന്നിവയാണ് സുഭിക്ഷ കേരളം പദ്ധതിയുടെ ലക്ഷ്യം.\nകൃഷിവകുപ്പിന്റെ നേതൃത്വത്തിൽ തദ്ദേശഭരണം, മൃഗസംരക്ഷണം, ക്ഷീരവികസനം, മത്സ്യബന്ധനം എന്നീ വകുപ്പുകൾ സംയുക്തമായി നടപ്പാക്കുന്ന ഈ പദ്ധതിക്കായി അടുത്ത ഒരുവർഷം 3680 കോടി രൂപയാണ് ചെലവിടുക. തീർച്ചയായും കേരളത്തിന്റെ പാരിസ്ഥിതിക സംരക്ഷണത്തിന് പ്രധാന സംഭാവന ഈ പദ്ധതിക്ക് നൽകാനാകും.\nപ്രകൃതിവിഭവങ്ങൾ ആവശ്യത്തിനുമാത്രം വിനിയോഗിച്ചും അവയുടെ തുല്യവിതരണം ഉറപ്പാക്കിയുമാണ് നാം മുന്നോട്ടുപോകുന്നത്. ശാസ്ത്രസാങ്കേതിക വിദ്യയുടെ സഹായത്തോടെ മാലിന്യപ്രശ്നങ്ങൾ പരിഹരിക്കാനും ജൈവ വൈവിധ്യത്തിലുള്ള ആഘാതം കുറച്ചുകൊണ്ടുവരാനും നമുക്ക് കഴിയുന്നു. ഖരമാലിന്യങ്ങളുടെ ശേഖരണവും അതിന്റെ സംസ്കരണവും നമുക്ക് പൂർണമായും പരിഹരിക്കാൻ കഴിഞ്ഞിട്ടില്ല.\nഅതുകൊണ്ടുതന്നെ മാലിന്യനിർമാർജനം പ്രധാന ലക്ഷ്യങ്ങളിലൊന്നായി നാം കാണുന്നു. ലോക്‌ഡൗൺ വേളയിൽ ശുചീകരണപ്രവർത്തനങ്ങൾ ജനങ്ങളാകെ ഏറ്റെടുത്തത് ഈ രംഗത്തെ കേരളത്തിന്റെ മറ്റൊരു മുൻകൈയാണ്. വെല്ലുവിളികൾക്കു മുന്നിൽ പതറിനിൽക്കുകയല്ല നാം. അവ മറികടന്ന് മുന്നേറാൻ സർവ കരുത്തും സമാഹരിക്കുകയാണ്. ഈ പരിസ്ഥിതി ദിനാചരണത്തോടനുബന്ധിച്ച് കേരളത്തിന്റെ മണ്ണിലേക്ക് ഇറങ്ങുന്ന ഒരുകോടി വൃക്ഷവേരുകൾ നമ്മുടെ നല്ല നാളേക്കുള്ള ഉറപ്പാണ്. ജൈവ വൈവിധ്യ സംരക്ഷണത്തിനുള്ള കേരളത്തിന്റെ ഈടുമാണ്.\nTags: Dont MissENVIRONMENT DAYFeaturedPinarayi Vijayan\nമകന് ഓണ്‍ലൈന് പഠന സൗകര്യമില്ലെന്ന് പൊലീസിനോട് അമ്മ; വീട്ടില് ടിവി എത്തിച്ച് ജനമൈത്രി പൊലീസ്\nമകന് ഓണ്‍ലൈന് പഠന സൗകര്യമില്ലെന്ന് പൊലീസിനോട് അമ്മ; വീട്ടില് ടിവി എത്തിച്ച് ജനമൈത്രി പൊലീസ് September 24, 2020


‘ശുദ്ധജല വിതരണത്തിനൊപ്പം മലിനജല നിർമാർജനത്തിനും പ്രാധാന്യം നൽകണം’ | Kochi\nകൊച്ചി: അസോസിയേഷൻ ഓഫ് കേരള വാട്ടർ അതോറിറ്റി ഓഫീസേഴ്‌സിന്റെ എറണാകുളം -ഇടുക്കി ജില്ലാ സമ്മേളനം നടത്തി. ജില്ലാ പ്രസിഡന്റ് പി.കെ. സുധ പതാക ഉയർത്തി. പൊതുസമ്മേളനം സി.പി.എം. ജില്ലാ സെക്രട്ടറി സി.എൻ. മോഹനൻ ഉദ്ഘാടനം ചെയ്തു. ശുദ്ധജല വിതരണം കാര്യക്ഷമമാക്കുന്നതോടൊപ്പം, മലിനജല നിർമാർജനത്തിനുള്ള പദ്ധതികളും കേരള ജല അതോറിറ്റി നടപ്പാക്കണമെന്ന് അദ്ദേഹം പറഞ്ഞു.\nഎൻ.ജി.ഒ. യൂണിയൻ ജില്ലാ സെക്രട്ടറി കെ. സുനിൽകുമാർ, കേരള വാട്ടർ അതോറിറ്റി എംപ്ലോയീസ് യൂണിയൻ ജില്ലാ സെക്രട്ടറി എൻ.എം. സുഭാഷ്, കെ.ജി.ഒ.എ. ജില്ലാ ജോയിന്റ് സെക്രട്ടറി, കേരള വാട്ടർ അതോറിറ്റി പെൻഷനേഴ്‌സ് ഓർഗനൈസേഷൻ സംസ്ഥാന കമ്മിറ്റിയംഗം എൻ.ബി. ഷാജി തുടങ്ങിയവർ സംസാരിച്ചു.\nഭാരവാഹികളായി മുഹമ്മദ് ഷാഫി (പ്രസി.), പ്രകാശ് ചന്ദ്രൻ (സെക്ര.), പി. വിനീഷ് (ട്രഷ.), പി.കെ. വിനോദ്കുമാർ, വി. അവിൻനാഥ് (ജോ. സെക്ര.), ഷൈജു പി. തടത്തിൽ, കെ.ആർ. പ്രേമൻ (വൈസ് പ്രസി.) എന്നിവരെ തിരഞ്ഞെടുത്തു.\nദേശീയ കലിഗ്രഫി ഉത്സവം തിരുവനന്തപുരത്ത്\nക്വിസ് ടൈം 2019 ബി.പി.സി.എൽ.-കൊച്ചി റിഫൈനറി ടീം ജേതാക്കൾ


web – Dr. T.M. Thomas Isaac\nപ്രതിസന്ധിയിൽ നിൽക്കുന്ന അമച്വർ നാടകങ്ങൾക്ക് പുതുജീവൻ നൽകുന്ന ബഡ്ജറ്റാണ് നിയമസഭയിൽ ധനമന്ത്രി അവതരിപ്പിച്ചത്. സാമൂഹ്യ പ്രശ്ന കൈകാര്യം ചെയ്യുന്ന അമച്വർ നാടകങ്ങളുടെ എണ്ണം ഓരോ കൊല്ലം തോറും കുറഞ്ഞ് വരികയാണ്. നല്ല നാടകങ്ങൾ രൂപപ്പെടുത്തിയെടുക്കുന്നതിന് മലയാള നാടകസംഘങ്ങൾക്ക് വലിയ നിർമ്മാണച്ചിലവ് വരുന്നുണ്ട്. അതിൽ ഒരോ വർഷവും അമച്വർ നാടകങ്ങളുടെ\nഅനുജാതിന്റെ 'അമ്മയും അയൽപക്കത്തെ അമ്മമാരും' ജെൻഡർ ബജറ്റ് അവലോകന റിപ്പോർട്ടിന്റെ മുഖചിത്രമാകും. കേരള ബജറ്റ് അവതരണത്തിനിടെ ധനമന്ത്രി ഡോ. തോമസ് ഐസക്കാണ് ഇക്കാര്യം പ്രഖ്യാപിച്ചത്. രാപകൽ അധ്വാനിക്കുന്ന അമ്മമാരെ പ്രതിനിധീകരിച്ച് അനുജാത് വരച്ച 'എന്റെ അമ്മയും അയൽപക്കത്തെ അമ്മമാരും' എന്ന ചിത്രത്തിന് ശങ്കേഴ്സ് രാജ്യാന്തര പുരസ്‌കാരം ലഭിച്ചതിന് പിന്നാലെയാണ്


യുഎസ്: വേള്‍ഡ് ട്രേഡ് സെന്റര് സ്മാരകത്തിനു സമീപം തീവ്രവാദി ആക്രമണം, എട്ടുമരണം | At Least 8 People Are Dead After "Act of Terror" in Lower Manhattan - Malayalam Oneindia\nUpdated: Wed, Nov 1, 2017, 4:52 [IST]\nന്യൂയോര്‍ക്ക്: അമേരിക്കയിലെ ലോവര് മാന്‍ഹട്ടനില് കാല്‍നടക്കാര്‍ക്കു നേരെ ട്രക്ക് ഓടിച്ചുകയറ്റിയതിനെ തുടര്‍ന്ന് എട്ടുപേര് കൊല്ലപ്പെട്ടു. 15 പേര്‍ക്ക് പരിക്കേറ്റിട്ടുണ്ട്. വാടകയ്‌ക്കെടുത്ത ട്രക്കില് രണ്ട് കളിത്തോക്കുകളുമായിട്ടായിരുന്നു സെയ്ഫുള്ള സയ്‌പോവ് എന്നയാളുടെ ആക്രമണം. ഇയാള് പോലിസ് പിടിയിലായതായി സ്ഥിരീകരിച്ചിട്ടുണ്ട്.\nകാല്‍നടയാത്രക്കാര്‍ക്കും സൈക്കിള് യാത്രക്കാര്‍ക്കുമുള്ള പാതയിലേക്ക് ഇടിച്ചു കയറ്റിയതിനുശേഷം ഒരു സ്‌കൂള് ബസ്സിലിടിച്ചാണ് വാഹനം നിര്‍ത്തിയത്. പരിക്കേറ്റവരില് ചിലരുടെ നില ഗുരുതരമാണ്.\nവാഹനങ്ങള് ഉപയോഗിച്ചുള്ള ഇത്തരം ആക്രമണങ്ങള് പടിഞ്ഞാറന് രാജ്യങ്ങളില് വര്‍ധിച്ചു വരികയാണ്. 2016 ഡിസംബറില് ജര്‍മനിയില് നടന്ന ആക്രമണത്തില് 12 പേരും 2017 ആഗസ്തില് ബാഴ്‌സലോണയില് 14 പേരും 2017 ജൂണില് ലണ്ടന് ബ്രിഡ്ജില് എട്ടു പേരും 2017 ജൂലായില് ഫ്രാന്‍സിലെ നൈസില് 87 പേരും കൊല്ലപ്പെട്ടിരുന്നു.\nusa newyork യുഎസ്എ ന്യൂയോര്‍ക്ക് terror attack തീവ്രവാദി ആക്രമണം\nAt least eight people were killed and 15 others injured afteraspeeding truck plowedaLower Manhattan bike path today. The driver of the truck, hired from Home Depot, was arrested by the police not before he opened fires with his gun in his attempt to flee


പുലികളിയിലെ നടനശരീരം - jayakeralam old magazine content-Kerala-magazine-main\nഡോ. എല്. തോമസ് കുട്ടി Jayakeralam Malayalam News\nകാര്‍ഷിക ജനതയുടെ ആഘോഷങ്ങളേറെയും വിളവെടുപ്പ് ഉത്സവങ്ങളാണ്. അവരുടെ വിശ്രമവേളകളാവാം ഇവ്വിധം പരിണമിച്ചത്. കേരളത്തിലെ ഓണോഘോഷവും ഇമ്മാതിരി ആകാനാണിട. തെക്കും വടക്കും കേരളങ്ങളില് ഒരേ ദിവസം ഓണാഘോഷം നടക്കാത്തതിനുള്ള കാരണവും കൃഷിയിലും ഭൂപ്രകൃതിയിലുമുള്ള പ്രാദേശികവ്യത്യാസം തന്നെയാണ്.\nപനമ്പള്ളി ഗോവിന്ദമേനോന് ദേശീയോത്സവമായി ഔദ്യോഗികമായി അംഗീകരിക്കുന്നതിനും മുന്‍പേ കേരളത്തിലെ നാട്ടിടങ്ങളില് അത് ആഘോഷിക്കപ്പെട്ടിരുന്നു. മാവേലി മിത്തിന്റെ പിന്‍ബലം ഉണ്ടാകുന്നതിനും മുമ്പ് ഓണാഘോഷം തുടങ്ങിയിരുന്നു എന്നു വിചാരിക്കുന്നതാണ് ഉചിതം. മതാധിഷ്ഠിത വ്യാഖ്യാനങ്ങള്‍ക്ക് മുന്‍പേതന്നെ അദ്ധ്വാനിക്കുന്ന ജനത അവരുടെ വിളവെടുപ്പ് ആഘോഷിച്ചു എന്നു ഗണിക്കാം. അങ്ങനെ വരുമ്പോള് ജനതയുടെ ചരിത്രവും ലോകവീക്ഷണവും ജീവിതവും പഠിക്കാന് ഓണാഘോഷത്തിന്റെ ഘടനയും അവയോടനുബന്ധിച്ചുള്ള ആചാരാനുഷ്ഠാനങ്ങളുടെ കലാപ്രകടനങ്ങളും പഠിക്കേണ്ടിവരും. മാവേലിയെ വരവേല്‍ക്കാന് ഒരുക്കുന്ന അത്തപ്പൂക്കളത്തിന്റെ മധ്യേ വാമനമൂര്‍ത്തിയെ പ്രതിഷ്ഠിക്കുവാനുള്ള ചരിത്രയുക്തി പര്യാലോചിക്കേണ്ടിവരും.\nതാരതമ്യേന പാര്‍ശ്വവത്കൃതരായ കീഴാള കലാകാര?ാ‍രാണ് ഇന്ന് തൃശ്ശൂരില് മുഖ്യമായും പുലികളിക്കുന്നത്. അവരുടെ നടനത്തിന്റെ മുഖ്യ ഉപാധിയാവട്ടെ ശരീരവും. ഈ നടനശരീരത്തെ അപഗ്രഥിക്കുന്നതിലൂടെ ഓണനടനത്തില് ശരീരത്തിനുള്ള പ്രാധാന്യവും പാര്‍ശ്വവത്കൃതജനതയുടെ സര്‍ഗസംവേദനത്തില് അവയ്ക്കുള്ള പങ്കും മനസ്സിലാക്കാനാവും.കൈകൊട്ടിക്കളി, വള്ളംകളി, കടുവകളി, പുലികളി, കുമ്മാട്ടിക്കളി, സീതകളി, കരടികളി, ഓണപ്പൊട്ടന് തുടങ്ങി ഒട്ടേറെക്കലാരൂപങ്ങള് ഓണാഘോഷത്തിന്റെ ഭാഗമായി കേരളത്തില് അവതരിപ്പിച്ചുവരുന്നു. സവിശേഷവാദ്യങ്ങളും വായ്ത്താരികളും പാട്ടുകളും ഇവ���്ക്ക് അകമ്പടി ചേരുന്നു. വള്ളംകളി ജലോത്സവമെന്ന നിലയില് ഇതരങ്ങളില്‍നിന്നും ഭിന്നമാണ്. മറ്റുള്ളവയിലെല്ലാം തന്നെ നര്‍ത്തനം പ്രമുഖപ്രധാനമായ വിനിമയോപാധിയാകുന്നു. വീടുകള്‍തോറും കയറിയിറങ്ങി വിനോദലക്ഷ്യത്തോടെ അവതരിപ്പിക്കുന്ന പ്രകടനകലകളാണ് ഇവയിലേറെയും.\nസമൂഹമൊന്നടങ്കം മായികമായൊരു മണ്ഡലത്തിലേക്ക് പരിവര്‍ത്തിതമാകുന്ന മുഹൂര്‍ത്തമാണല്ലോ ഉത്സവമെന്നത്. അതിനാല്‍തന്നെ അയഥാതഥവും വര്‍ണാഭവുമായ വ്യവഹാരങ്ങളാണ് ഉത്സവങ്ങളുടെ സവിശേഷത. അലങ്കാരങ്ങളും നിറച്ചാര്‍ത്തുകളും അവിടെ അനിവാര്യമാകുന്നു. പതിവില്ലാത്ത വേഷങ്ങളും അപരിചിതരായ ആള്‍ക്കൂട്ടവും അതിന് മേമ്പൊടിയാകുന്നു. അതുമൂലമാണ് ഉത്സവാനുബന്ധിതമാകുന്ന പ്രകടനകലകളെല്ലാം തന്നെ പ്രതീകാത്മകവര്‍ണ്ണങ്ങളാല് സമൃദ്ധമാകുന്നത്.\nഉത്സവവ്യവഹാരകേന്ദ്രത്തിലെ അനുഷ്ഠാനങ്ങള്‍ക്കും അതിന്റെ ഭ്രമണപരിധിയിലെ വിനോദകലകള്‍ക്കും ഇത് ബാധകമാകുന്നു. കരടികളി, കടുവാകളി, പുലികളി എന്നിവയിലെല്ലാം തന്നെ കെട്ടിയാടുന്ന മൃഗരൂപത്തെ ഓര്‍മ്മിപ്പിക്കുംവിധം നട?ാ‍ര് ചമയമിടുന്നു. കരടികളിയില് ശരീരമാസകലം ഉണങ്ങിയ വാഴ ഇലകൊണ്ടു മൂടിക്കെട്ടുകയാണ്. മുഖം കരിപുരട്ടിയോ കരടിയുടെ മുഖംമൂടികൊണ്ടോ മറയ്ക്കുകയും ചെയ്യും. കടുവകളി, പുലികളി എന്നിവയിലാവട്ടെ നാമമാത്ര വസ്ത്രം ധരിച്ച നട?ാ‍ര് ശരീരമാസകലം മഞ്ഞവര്‍ണ്ണം തേച്ച് അതില് പുള്ളിയോ കലകളോ യഥാവണ്ണം വരച്ചുചേര്‍ക്കുന്നു. മുഖംമൂടിയും വാലുംകൂടി പിടിപ്പിച്ച് കഴിയുമ്പോള് ചമയം പൂര്‍ണ്ണമാകും. കടുവകളിക്കാര് മിക്കപ്പോഴും മുഖംമൂടിക്കുപകരം നിറമുള്ള കളിപ്പാട്ടക്കണ്ണടകള് വയ്ക്കുന്ന പതിവുമുണ്ട്.\nനടന്റെ നൃത്തച്ചുവടുകളോടൊപ്പം അഭ്യാസപ്രകടനത്തിനും ഇവകളില് സ്ഥാനമുണ്ട്. ഈ കലാരൂപങ്ങള് തെക്കന്‍കേരളത്തിലും മധ്യകേരളത്തിലും ഏറ��� പ്രചാരത്തിലുണ്ടായിരുന്നു. വര്‍ത്തമാനകാലത്തില് ഈ കലാരൂപങ്ങള്‍ക്ക് ഗണ്യമായ വ്യതിയാനം സംഭവിച്ചിട്ടുണ്ട്. ഇന്ന് തൃശ്ശൂര് നഗരവുമായി ബന്ധപ്പെട്ടാണ് പുലികളി ഏറെ സജീവം. പുലിക്കളി തൃശ്ശൂരാണ് ആരംഭിച്ചതെന്ന് പൂത്തേഴത്ത് രാമന്‍മേനോന് പറയുന്നുണ്ട്. ഈ പുലികള്‍ക്കു പുലിമുഖം വച്ചു കെട്ടുക മാത്രമല്ല സിംഹമുഖം ശരീരത്തില് വരച്ചുചേര്‍ക്കുന്ന പതിവും ഉണ്ട്. സിംഹത്തിന്റെ കണ്ണ് മാറിലും വായ പൊക്കിളിലും വരത്തക്കവിധമാണ് വരയ്ക്കുന്നത്. വലിയ വയറുള്ള നട?ാ‍രാണ് ഈ വേഷം കെട്ടാന് ഉത്തമരെന്നാണ് ഇന്ന് പരക്കെ വിശ്വസിക്കപ്പെടുന്നത്. പഴയൊരു ഫോക്ലോര് രൂപം കാലികമായ സാങ്കേതിക വിദ്യയുടേയും സാംസ്കാരികജീവിതത്തിന്റെയും വ്യതിയാനത്തിനനുസൃതമായി പരിവര്‍ത്തിതമാവുകയാണിവിടെ. ഇന്ന് സര്‍ക്കാര് ഈ ആഘോഷത്തെ പ്രോത്സാഹിപ്പിക്കുകയും മത്സരാധിഷ്ഠിതമാക്കിത്തീര്‍ക്കുകയും ചെയ്യുന്നു.\nപഴയ സാമൂഹ്യനിയമങ്ങളല്ല ഇന്നത്തെ പുലികളിയെ നിയന്ത്രിച്ചുനിറുത്തുന്നത്. മുന്‍പ് സവിശേഷമായ ചില കീഴ്ജാതി സമൂഹങ്ങളായിരുന്നു പുലി, കടുവ, വേഷങ്ങള് കെട്ടിയാടിയിരുന്നത്. വേഷത്തിനും ആകാരത്തിനുമെന്നതിനേക്കാള് താളത്തിനും ചുവടുകള്‍ക്കും അന്ന് പ്രാധാന്യം കൂടുതലായിരുന്നു. കളിക്കിടയില് അവര്‍ക്കു കിട്ടുന്ന സംഭാവനകള് മാത്രമായിരുന്നു പ്രതിഫലം. ഇന്നാവട്ടെ നഗരവാസികളിലെ ഡ്രൈവര്‍മാരും പെയിന്റര്‍മാരും മറ്റ് ചെറിയ തൊഴില്‍ക്കൂട്ടങ്ങളുമാണ് പുലികളിക്കുന്നത്. വിവിധ മതസ്ഥര് പുലിവേഷം കെട്ടിയാടാറുമുണ്ട്. ജാതിഘടനയില്‍നിന്നും സമ്പദാധിഷ്ഠിത തൊഴില്‍ക്കൂട്ടങ്ങളിലേക്കു കേരളീയകലകളും സമൂഹവും പരിവര്‍ത്തിതമാകുന്നതിന്റെ ഗുണപരമായ ലക്ഷ്യമാണിത്.\nടെമ്പ്രാപൗഡറും വാര്‍ണിഷും, നാടന് ചായങ്ങളും പ്രകൃതിവസ്തുക്കളും ചമയത്തിനായി മുന��പ് ഉപയോഗിച്ചിരുന്നിടത്ത് പുതിയ സാങ്കേതികവിദ്യയും സാമിഗ്രികളുമാണ് ഇന്ന് ഉപയോഗിക്കുന്നത്. സ്പ്രേ പെയിന്റിംഗിലൂടെ പുലിയുടേയും സിംഹത്തിന്റേയും യഥാതഥചിത്രം ശരീരത്തില് വരച്ചുചേര്‍ക്കുകയാണ് ഇപ്പോള്. തൃശ്ശൂര് പട്ടണത്തിലെ റൗണ്ടില്, ഉച്ചയ്ക്കുശേഷം നാലാം ഓണാഘോഷത്തിന്റെ ഭാഗമായി നടക്കുന്ന മത്സരപ്പുലികളി രാത്രി ഏകദേശം എട്ടുമണിയോടെ അവസാനിക്കും. നഗരത്തിന്റെ പുതിയ ഫോക്ലോറാകയാല്, വീടുവീടാന്തരം കയറിയിറങ്ങുന്ന പൊതുപതിവ് ഈ കലാരൂപത്തിനില്ല. കേവലവിനോദമെന്നതിലുപരി മതപരമായ ലക്ഷ്യവും ഇന്ന് ഈ കലാരൂപത്തിനില്ല.പുലിദൈവങ്ങളെ ആരാധിക്കുകയും പുലിക്കോലങ്ങള് കെട്ടിയാടുകയും ചെയ്യുന്ന സമ്പ്രദായം വടക്കന് കേരളത്തിലുണ്ട്. പുലിക്കോട്ടു കുഞ്ഞിക്കന്നി, പുലിക്കോട്ടിടം കുഞ്ഞിക്കേളു, പുലിക്കോട്ടേല് കുട്ടിനമ്പറ് തുടങ്ങിയവരുടെ കഥകളും വടക്കന് പാട്ടിലുണ്ട്. പുലിവേഷം കെട്ടി പുലിയെപ്പിടിക്കാന് പോയവരാണ് ഇവരില് ചിലര്. കുട്ടിനമ്പറ് പുലിയെ കൂട്ടിലാക്കിയപ്പോള് ചതിയനായ കാര്യക്കാരന് അവരെ തോക്കെടുത്തു വകവരുത്തിയതായ കഥയുമുണ്ട്. കടുവയെക്കുറിച്ചുള്ള പ്രസിദ്ധ സന്താളി നാടോടിക്കഥയില് പിറക്കാനിരിക്കുന്ന ഒരു കുട്ടിയുടെ അന്ത്യത്തെക്കുറിച്ച് കടുവ വൃക്ഷത്തോടു സംസാരിക്കുന്നതും വിധിയില്‍നിന്നും കുഞ്ഞിനെ രക്ഷിക്കുവാനായി, അവന്റെ അമ്മാവന് കാത്തിരിക്കുന്നതും കുട്ടിയെ കൊല്ലാനെത്തിയ കടുവയെ വകവരുത്തുന്നതും, എങ്കില്‍പ്പോലും വിധിവശാല്, ചത്ത കടുവയുടെ പല്ലുകൊണ്ട് കുട്ടി മരിക്കുന്നതുമായ ഒരു കഥയുണ്ട്. ഇന്ത്യന് നാടോടിക്കഥകളില് മിക്കപ്പോഴും ചതിയനും ഹിംസ്രജീവിയും ഒപ്പം വിഡ്ഢിയുമായാണ് കടുവ പ്രത്യക്ഷപ്പെടുന്നത്. കുറുക്കന്റെ കൗശലങ്ങളാണ് അവനില്‍നിന്നും മനുഷ്യനെ രക്ഷിക്കുന്നത്. ഇരയും വ��ട്ടയും തമ്മിലുള്ള ഒരു ബന്ധമാണ് പൂര്‍വ്വകാലത്തിലെ ഇത്തരം മൃഗകഥകള് കാട്ടിത്തരുന്നത്. അതില് പുലി-കടുവകളുടെ സ്ഥാനം മിക്കപ്പോഴും ഇരപിടിയന്റേതുമാണ്.\nആഫ്രിക്കയിലെ തിബാനെ (Tibane) യിലെ പോണ്ടോ (Pondo) വംശക്കാര്‍ക്കിടയില് സ്ത്രീകളുടെ അരങ്ങേറ്റ (initiation) കര്‍മ്മങ്ങളില് (ഋതുമതിയാകുന്നതോടനുബന്ധിച്ചുള്ള തരുണകര്‍മ്മങ്ങള്) പുലി, സിംഹം തുടങ്ങിയ വന്യജീവികള്‍ക്ക് സ്ഥാനമുണ്ട്. ഉകുത്‌വാസ (Ukuthwasa) ഇത്യാല (Ityala) തുടങ്ങിയ ആചാരങ്ങളില് യുവതികള് സ്വപ്നദര്‍ശനമനുസരിച്ച് ശരീരമാസകലം പുലിപ്പുള്ളികുത്തി നൃത്തം വയ്ക്കുന്നതാണ് ചടങ്ങ്. ഇലകളും മറ്റുമുപയോഗിച്ച് തലയും അരയും മറക്കുകയും ചെയ്യും. സ്വപ്നത്തില് പ്രത്യക്ഷപ്പെടുന്ന മൃഗങ്ങള് തങ്ങളുടെ പൂര്‍വ്വീകരാണെന്നും ഇവര് വിശ്വസിക്കുന്നുണ്ട്.\nബൗദ്ധമതസ്വാധീനത്തിനു മുന്‍പുള്ള നേപ്പാളിലും പുലി ആരാധനയും മഞ്ഞുപുലിയുടെ പ്രീതിക്കായുള്ള അനുഷ്ഠാനങ്ങളും സജീവമായിരുന്നു. അവര് മനാംഗ് (Manang) എന്ന അനുഷ്ഠാനം മലദേവതകളുടെ കോപം അടക്കുവാനായിട്ടാണ് നടത്തുക. തങ്ങളുടെ വിളകളും പച്ചമരുന്നുകളും വളര്‍ത്തുമൃഗങ്ങളും കാക്കുവാനായി മരിച്ചുപോയ ലാമമാര് മഞ്ഞുപുലികളായി (Snow Leopards) അവതരിച്ചിരിക്കുകയാണെന്നാണ് തിബറ്റന് നാടോടിവിശ്വാസം. അവരുടെ തന്നെ മറ്റൊരു വിശ്വാസപ്രകാരം മനുഷ്യന് ചെയ്ത ദുഷ്കര്‍മ്മങ്ങളുടെ തോതനുസരിച്ച് നായ്ക്കളായോ പുലികളായോ അവന് പുനര്‍ജ്ജനിക്കും. ആകയാല് പുലിയെ കൊന്നാല്, അതിന്റെ പാപം കൂടി കൊല്ലുന്നവനില് ചേരുകയും അവന്റെ അടുത്ത ജ?ത്തിലെ പുലിയായുള്ള ജീവിതം കൂടുതല് ദുഷ്കരമാവുകയും ചെയ്യും.\nതൃശ്ശൂരിലെ പുലികളിയുടെ ചരിത്രം അന്വേഷിച്ച പുത്തേഴത്ത് രാമന് മേനോന്, അത് ബ്രിട്ടീഷ് പട്ടാളത്തിന്റെ കമ്പനിയിലെ മുഹമ്മദീയരുടെ "മൊഹറം" ആഘോഷത്തോടൊപ്പം ആരംഭിച്ചതാണെന്ന് വിലയ���രുത്തുന്നു. അതില് ആകൃഷ്ടരായ ഹൈന്ദവര് പുലിക്കളി അനുകരിക്കുകയും ഓണാഘോഷത്തിലും മറ്റും നടപ്പില് വരുത്തുകയും ചെയ്തതാണെന്നാണ് അദ്ദേഹത്തിന്റെ പക്ഷം. ഇതിനുള്ള കാരണമായി പുത്തേഴന് പറയുന്നത് തൃശ്ശൂരിലെ ഹൈന്ദവര്‍ക്കിടയില് പുലിമേലേറിവരുന്ന അയ്യപ്പആരാധനപോലും പ്രചരിക്കുന്നത് തൊള്ളായിരത്തി അറുപതുകള്‍ക്കുശേഷമാണെന്നും അതിനുമുന്‍പേ തന്നെ "പുലികളി" പ്രചാരത്തിലുണ്ടായിരുന്നുവെന്നുമാണ്. എന്നാല് കുറച്ചുകൂടി വിശാലമായി നോക്കിയാല് ഏതെങ്കിലും ഒരു മതത്തിന്റെ പിന്‍ബലമില്ലാതെതന്നെ ഇത് മനസ്സിലാക്കാനാവും. മനുഷ്യകുലത്തിന്റെ അബോധമനസ്സില് സംരക്ഷിതമാകുന്ന വന്യപ്രകൃതിയാവാം ഈ പുലി. ആദിമബോധങ്ങളില് രൂപംകൊണ്ട വന്യഭീതിയുടെ ആര്‍ക്കിടൈപ്പ്, അതിനുമേലുള്ള ജയത്തിന്റെ രംഗാവിഷ്ക്കാരമായും പുലികളിയെ വിലയിരുത്താം.\nപുലി, കടുവ തുടങ്ങിയ മൃഗവേഷങ്ങള്‍ക്കു പുറമേ സായ്‌വ്, മദാമ്മ, കുട്ടിസ്രാങ്ക്, വികാരിയച്ചന്, കന്യാസ്ത്രീ എന്നീ കഥാപാത്രങ്ങളും ഒന്നിച്ചോ ഒറ്റയായോ ഇതില് മുന്‍കാലങ്ങളിലുണ്ടായിരുന്നു. ആട്ടിന്‍കുട്ടിയെ കൊന്ന്, പുലി ചോര കുടിക്കുന്നതോടുകൂടിയാണ് കളി അവസാനിച്ചിരുന്നത് (പുത്തേഴന്, തൃശ്ശൂര്-ട്രിച്ചൂര്). എന്നാലിന്ന് മനുഷ്യകഥാപാത്രങ്ങള് ഏറെക്കുറേ അപ്രത്യക്ഷമായിക്കഴിയുകയും ശരീരനടനത്തിന്റെ പ്രസക്തിയും അഭ്യാസവൈവിധ്യവും വര്‍ദ്ധിക്കുകയും ചെയ്തിട്ടുണ്ട്. ഈ അഭിനയാംശമാണ് ഇന്നും പുലികളിയുടെ ആകര്‍ഷണകേന്ദ്രം. ക്ലാസിക്കല് കലകളും ഇതരപരിഷ്കൃതകലകളും മുഖത്തെ മുഖ്യഅഭിനയാംഗമായി ഗണിക്കുമ്പോള്, ശരീരത്തെ മുഴുവനായും നടനത്തില് പ്രയോഗക്ഷമമാക്കുകയാണ് നാടോടി രീതി. മുഖാവരണം ധരിക്കുന്നു എന്നതു മാത്രമല്ല ഇതിനു കാരണം. സംവേദനത്തിന്റെ ഭിന്നമായൊരു രചനാ (composition) രീതിയാണത്. കയ്യും മെയ്യും ഒന്നാകെ എ���ുത്തുപയോഗിക്കുന്ന ഒരു പ്രയോഗവിശേഷം. അവനെ ചൂഴ്‌ന്നുനില്‍ക്കുന്ന അന്തരീക്ഷം അനുനിമിഷം ചലനാത്മകചേരുവ(combination)കളിലൂടെ ഭിന്നശില്‍പങ്ങളിലേക്ക് പരിവര്‍ത്തിക്കപ്പെടുന്നതുമാണ്.\nനാടോടിപ്രകടനങ്ങളുടെ മുഖ്യസവിശേഷതയായ ഭാഗികപ്രേക്ഷകന് (ഒരാളും ഒരു പ്രകടനവും സമ്പൂര്‍ണ്ണമായി കാണുന്നില്ല, എന്തെന്നാല് ഒരിടത്ത് ആരംഭിച്ച് മറ്റൊരിടത്തേക്കു സഞ്ചരിക്കുക എന്നുള്ളതാണ് ഇവകളുടെ രീതി). തുടര്‍ച്ചകളെന്നതിനേക്കാള് ക്ഷണികവും ചലനാത്മകവുമായ മായികാവിഷ്ക്കാരങ്ങളായിരിക്കും പഥ്യം. നടനത്തിനാധാരമായ ത്രിഗുണങ്ങള് വഴക്കം, ക്ഷമത, ശക്തി (Suppleness, Stamina & Strength) കാര്യക്ഷമമായി പ്രയോഗിക്കുന്നതിലൂടെയാണ് നാടോടി അരങ്ങ് പ്രേക്ഷകരെ പിടിച്ചിരുത്തുക. നാടോടി നടന്റെ പ്രധാനവെല്ലുവിളിയും ഇതാണ്. അവന്റെ സര്‍ഗവാസനയും മനോധര്‍മ്മാഭിനയവും ശരീരനിയന്ത്രണവും വഴി അയാളത് നിര്‍വ്വഹിക്കുന്നു. കേവലം ഒരു കഥാപാത്രനിര്‍ദ്ദേശത്തിനപ്പുറം വിപുലമായൊരു പ്രമേയ വസ്തുവോ കഥാവിവരണമോ ഇല്ലാതെ പുലിവേഷക്കാരന് കളി തുടങ്ങുമ്പോള് ശരീരവിന്യാസത്തിന്റെ വിവിധ പടുതികളും അഭ്യാസ-നൃത്തമികവുകളും തന്നെയാണ് നടനത്തിനുള്ള-സൗന്ദര്യാത്മക സംവേദന ഉപാധി. തോക്കുചൂണ്ടുന്ന കാട്ടാളനും വെടിയേറ്റുവീഴുന്ന കരടിയും കരടികളിയിലുമുണ്ട്. സായ്‌വും മദാമ്മയും പോലുള്ള കഥാപാത്രങ്ങള് മുന്‍പ് പുലികളിയിലുണ്ടായിരുന്നു എന്നു സൂചിപ്പിച്ചുവല്ലോ?. അനതിവിദൂരമായ കോളനിവാഴ്ചയുടെ ഭാഗികസൂചന അതിലുണ്ടാവാം. അവിടങ്ങളില് വെടിയേല്‍ക്കുന്ന വന്യത (കരടി/പുലി) ദേശീയജനതയാകാമെന്ന ലാക്ഷണികസൂചന അഭിനേതാവിന് പ്രമേയപിന്തുണയുമാവാം. എന്നാല് ഇന്ന് പുലികളി, പ്രത്യക്ഷമായ യാതൊരു പ്രമേയാടിത്തറയിലുമല്ല ഉറപ്പിച്ചിട്ടുള്ളത്. കഥയില്ലാതെ, കേവലം നാട്യശരീരത്തെ ആധാരമാക്കി, വര്‍ത്തമാന നഗരസംസ്കൃതിയുട��� ആഘോഷമൊരുക്കുകയാണ്.പാരമ്പര്യകലാരൂപത്തെ സമകാലികമായി വ്യാഖ്യാനിച്ചെടുക്കുകയാണ്. ഗ്രാമമൂലകളിലും വീട്ടുപടിക്കലുമൊക്കെ അലഞ്ഞിരുന്ന മുന്‍കാല പുലികളില്‍നിന്നും ഭിന്നമായി, ഇന്നത്തെ പുലികള് പട്ടണവീഥിയിലൂടെ മാത്രം ചലിക്കുകയാണ്. കാട്ടിലെ പുലി നാട്ടിലെത്തുന്നതിന്റെ ആവിഷ്കാരമായിരുന്നു മുന്‍പ് എങ്കില് പുറത്തുള്ള പുലിയില്‍നിന്നും അവനവന്റെ അകത്തുള്ള പുലിയെക്കുറിച്ചുള്ള അന്വേഷണമായാണ് ഇന്നത്തെ പുലികളി മാറുന്നത്. വന്യതയുടെ പൊക്കിള്‍ക്കൊടി ബന്ധം നടനശരീരത്തിലൂടെ സ്ഥാപിക്കുകയാണ്. (ശരീരത്തില് സിംഹം, പുലി, കടുവ മുതലായ ചിത്രങ്ങള് വരച്ചുചേര്‍ക്കുന്ന പതിവുണ്ട്. മുലക്കണ്ണുകളില് മൃഗക്കണ്ണും പൊക്കിളില് വായും വരത്തക്കവണ്ണമാണ് മിക്കപ്പോഴും വരയ്ക്കുന്നത്. ഇത് ഒരു പക്ഷേ യാദൃശ്ചികമാവാം. ശരീരത്തില് വീരപ്പന്റെ ചിത്രം പോലും വരച്ചിരുന്നെന്ന കാര്യവും ഇവിടെ രേഖപ്പെടുത്തട്ടെ!). ഒറ്റയാന് പ്രകൃതിയായ പുലി, വര്‍ത്തമാന ഫോക്ലോറിസമായി ആഘോഷക്കൂട്ടായ്മാമധ്യേ വിപുല നടനം ചെയ്യുകയാണ് പുലികളിയില്.\nജപ്പാന് നാട്യാചാര്യനായ സിയാമിയുടെ അഭിപ്രായത്തില് കബുക്ക്കിയുടെ ആധാരഘടകങ്ങള് എല്ലും മാംസവും തോലുമാകുന്നു. നാട്യത്തില് നടനശരീരത്തിന്റെ പ്രാധാന്യത്തെ അടിവരയിടുന്ന ചിന്തകനാണ് ഫ്രഞ്ചുകാരനായ അര്‍ത്തോയും. വാഗതീത (Non verbal) കലകള് സമൃദ്ധമായുള്ളത് നാടന്‍കലകളിലാണ്. കേരളത്തിലെ നാടോടിക്കലകളില് നടനശരീരഭാഷയിലൂടെയുള്ള വിനിമയം സാര്‍വ്വത്രികമായുണ്ട്. ആധുനിക മനഃശാസ്ത്രത്തിന് പ്രാമുഖ്യം ലഭിച്ച ശേഷം നാടകത്തിലും സിനിമയിലുമൊക്കെ പ്രബലമായിത്തീര്‍ന്ന മനഃശാസ്ത്രാധിഷ്ഠിത അഭിനയത്തേക്കാള് വിപുലവും ആഴത്തിലുള്ളതുമായ അഭിനയ-സംവേദനരീതികള് ഇതിലുണ്ട്. അത് സമൂഹമനസ്സിന്റെ അബോധത്തില്‍നിന്നും ഉറവെടുക്കുന്ന ഒന്നാകുന്നു. സമൂഹശരീരത്തിന്റെ തുറന്നവേദിയില് കളിയാടുന്ന ഒന്നാകുന്നു. ശരീരമാദ്യമെന്ന ആദിമ നടനവഴക്കങ്ങളെ പിന്‍ചൊല്ലുകയും സംരക്ഷിക്കുകയും നിലനിര്‍ത്തുകയും ചെയ്യുന്ന ലളിതവും സുകുമാരവുമായ ഒരു നടനമണ്ഡലമാകുന്നു. പുലികളിയിലെ നാട്യരീതി ഇത്തരത്തില് പ്രസക്തമാണ്. അവിടെ ശരീരത്തില്‍നിന്നും ശരീരത്തിലൂടെ ശരീരാഘോഷമായി ഉത്സവം പരിവര്‍ത്തിക്കപ്പെടുന്നു. വന്യമായ ഒരു പ്രതീകം അതിനു തുണയാകുന്നു. പുതുസംസ്കൃതികളിലെ ഒഴിഞ്ഞ ഇടങ്ങളില് നിന്നും പാര്‍ശ്വവത്ക്കരിക്കപ്പെട്ട തൊഴില്‍ക്കൂട്ടങ്ങളുടെ നാട്ടുചേരലിലൂടെ നാടോടി അഭിനയത്തിനടിത്തറ തുടര്‍ച്ച നേടുന്നു. അത് പുലികളിയിലൂടെ നവഫോക്ലോറിസമായി വരുംകാലങ്ങളിലേക്ക് സംരക്ഷിതമാവുകയാണ്.\n1. ട്രച്ചൂര് ട്രിച്ചൂര് - പുത്തേഴത്ത് രാമന് മേനോന്\n2. കലയും വിദ്യയും കാഴ്ചപ്പാടുകളിലൂടെ - വി.എം. കുട്ടിക്കൃഷ്ണമേനോന്\n3. The Secret Art of the Performer: Eugenio Barba\n4. Culture/Metaculture: Francis Mulhen.\n5. Folklore and Folklife : Richard M. Dorson.\nRelated Stories: പുലികളിയിലെ നടനശരീരം - Friday, April 20, 2012 Comments:


പുത്തൻ മിഡ്-സൈസ് എസ്‌യുവി ഒരുക്കാൻ ടൊയോട്ട-മാരുതി സഖ്യം - Malayalam DriveSpark\nPublished: Wednesday, April 1, 2020, 11:40 [IST]\nടൊയോട്ടയും സുസുക്കിയും തമ്മിലുള്ള സംയുക്ത പങ്കാളിത്തത്തിൽ രണ്ട് ബ്രാൻഡുകളും ആഗോള തലത്തിലും ഇന്ത്യയിലും വിവിധ മേഖലകളിൽ തങ്ങളുടെ നേട്ടങ്ങൾ പ്രയോജനപ്പെടുത്താൻ ശ്രമിക്കുകയാണ്.\nഹൈബ്രിഡ്, ഇലക്ട്രിക് വാഹന മേഖലയിലെ ടൊയോട്ടയുടെ വൈദഗ്ധ്യവും സുസുക്കിയുടെ ഫലപ്രദമായ ഉത്‌പാദന സാങ്കേതികതകളും ഒരുമിക്കുമ്പോൾ പല ഉൽപ്പനങ്ങളും ഭാവിയിൽ പ്രതീക്ഷിക്കാം. ഇന്ത്യയിൽ മാത്രമല്ല, ആഫ്രിക്ക പോലുള്ള മറ്റ് വിപണികളിൽ സുസുക്കി ടൊയോട്ടയ്ക്ക് വാഹനങ്ങൾ വിതരണം ചെയ്യും.\nആഭ്യന്തര വിപണിയിൽ പുനർനിർമ്മിച്ച ആദ്യത്തെ വാഹനമായ ടൊയോട്ട ഗ്ലാൻസ ഇതിനകം തന്നെ നിരത്തിൽ എത്തുന്നുണ്ട്. കൂടാതെ പുനർനിർമ്മിച്ച വിറ്റാര ബ്രെസ വരും മാസങ്ങളിൽ എത്തുമെന്നും പ്രതീക്ഷിക്കുന്നു. എർട്ടിഗയും സിയാസും റീ ബാഡ്‌ജിംഗ് എഞ്ചിനീയറിംഗ് ചികിത്സയ്ക്ക് വിധേയമാകുമെന്ന് സംയുക്ത പത്രക്കുറിപ്പിൽ രണ്ട് ബ്രാൻഡുകളും വെളിപ്പെടുത്തിയിരുന്നു.\nബാഡ്‌ജ് എഞ്ചിനീയറിംഗ് വാഹനങ്ങൾക്ക് പുറമേ, പുതിയ വാഹനങ്ങളും അവതരിപ്പിക്കാൻ രണ്ട് കമ്പനികളും ആലോചിക്കുന്നുണ്ട്. മാരുതി-ടൊയോട്ട സഖ്യത്തിൽ പുതിയ മിഡ്-സൈസ് എസ്‌യുവി ഒരുങ്ങുന്നതായാണ് ഇപ്പോൾ പുറത്തു വരുന്ന റിപ്പോർട്ടുകൾ. ഹ്യുണ്ടായി ക്രെറ്റ, കിയ സെൽറ്റോസ്, ടാറ്റ ഹാരിയർ, എംജി ഹെക്‌ടർ തുടങ്ങിയ മോഡലുകളുടെ വിപണി ലക്ഷ്യംവെച്ചാണ് ഇത്തരമൊരു പദ്ധതിക്ക് തുടക്കം കുറിക്കുന്നത്.\nഅഞ്ച് സീറ്റർ 2022 ൽ എത്തുമെന്നാണ് കരുതുന്നത്. ഇത് ഗ്ലോബൽ സി വാസ്തുവിദ്യയെ അടിസ്ഥാനമാക്കിയുള്ള വിറ്റാര ബ്രെസയായിരിക്കും. ടാറ്റ ബ്ലാക്ക്ബേർഡ്, മഹീന്ദ്രയിൽ നിന്നുള്ള പുതിയ മോഡലുകളുമായും കിടപിടിക്കാൻ ശേഷിയുള്ളതായിരിക്കും അണിയറയിൽ ഒരുങ്ങുന്ന മാരുതി-ടൊയോട്ട മിഡ്-സൈസ് എസ്‌യുവി.\nഗ്ലാൻസയിൽ നിന്നും വ്യത്യസ്‌തമായി നിരവധി സവിശേഷതകളോടൊയാകും വാഹനം ഒരേ പ്ലാറ്റ്ഫോമിനെ അടിസ്ഥാനമാക്കിയുള്ള വിറ്റാര ബ്രെസ ഗ്ലോബൽ എൻ‌സി‌എപി ക്രാഷ് ടെസ്റ്റുകളിൽ ഫോർ-സ്റ്റാർ റേറ്റുചെയ്തിട്ടുണ്ടെന്ന് കണക്കിലെടുക്കുമ്പോൾ ടൊയോട്ട-മാരുതി സുസുക്കി മിഡ്-സൈസ് എസ്‌യുവി സുരക്ഷയിലും കേമനായിരിക്കും.\nമാരുതി സുസുക്കിയുടെ എസ്‌യുവി നെക്‌സ പ്രീമിയം ഡീലർഷിപ്പുകൾ വഴി മാത്രമായാകും വിൽപ്പനക്കെത്തുക. മാനുവൽ, ഓട്ടോമാറ്റിക് ഗിയർബോക്‌സ് ഓപ്ഷനുകളുള്ള ടർബോചാർജ്‌ഡ് പെട്രോൾ, ഡീസൽ എഞ്ചിനുകളാകും പുത്തൻ വാഹനത്തിൽ ലഭ്യമാവുക. ആഗോളതലത്തിൽ പിന്തുടരുന്ന ആധുനിക ഡിസൈൻ ഭാഷ്യത്തോടെ പൂർത്തിയാകുന്ന എസ്‌യുവി വിപണിയിൽ വൻവിജയം നേടുമെന്നാണ് പ്രതീക്ഷിക്കുന്നത്.\nമാരുതി സുസുക്കിയുമായുള്ള പങ്കാളിത്തത്തിലൂടെ ഉത്‌പാദന ചെലവ് കുറയ്ക്കുന്നതിലും വിവിധ മേഖലകളിൽ പരസ്‌പരം സഹകരിക്കുന്നതിലും ടൊയോട്ട ശ്രദ്ധ കേന്ദ്രീകരിക്കുന്നുണ്ട്. ഇന്ത്യൻ വിപണിയിൽ മാരുതിയുടെ അതേ വിൽപ്പന തന്ത്രം പയറ്റാനും ഒരുങ്ങുകയാണ് ജാപ്പനീസ് നിർമാതാക്കളും.\nഅതിനായി വരാനിരിക്കുന്ന മോഡലുകളുടെ ഉത്‌പാദന ചെലവ് കുറയ്ക്കുന്നതിനായി മാരുതിയുടെ ചില വിൽപ്പനക്കാരെ തെരഞ്ഞെടുക്കുകയാണ് ബ്രാൻഡ്. നിലവിൽ കൊവിഡ്-19 മൂലം വാഹന വ്യവസായത്തെ ബാധിച്ചിരിക്കുന്ന തകർച്ച പരിഹരിക്കുന്നതിനായി തങ്ങളുടെ ഡീലർമാർക്ക് ടൊയോട്ട കിർലോസ്‌കർ മോട്ടോർസ് പിന്തുണയും ഉപജീവന പാക്കേജും പ്രഖ്യാപിച്ചു. ലോക്ക്ഡൗൺ സമയത്ത് ബിസിനസ്സ് നന്നായി നിലനിർത്തുന്നതിനുള്ള ഭദ്രത ഉറപ്പുവരുത്തുക എന്നതാണ് ഇതിന്റെ പ്രധാന ലക്ഷ്യം.\nToyota-Suzuki to launch Midsize SUV in 2022. Read in Malayalam


സ്വന്തം കുഞ്ഞിനെ നോക്കാതെ എന്റെ കുഞ്ഞിനെ ലാളിച്ചു കൂടെനിർത്തി; ഇതായിരുന്നു ഉദ്ദേശം ;വൈറലായി അമ്പിളിയുടെ ആദ്യ ഭർത്താവിന്റെ വാക്കുകൾ ! - metromatinee.com Lifestyle Entertainment & Sports\nഅമ്പിളി ദേവിയുടെയും ആദിത്യന്റെയും ദാമ്പത്യ പ്രശ്ങ്ങൾ സോഷ്യല് മീഡിയയില് ചര്‍ച്ചയാകുകയാണ്. ഭര്‍ത്താവിനെതിരെ ഗുരുതര ആരോപണങ്ങളാണ് കഴിഞ്ഞ ദിവസം അമ്പിളി ഉന്നയിച്ചത്.ആദിത്യന് വേറൊരു സ്ത്രീയുമായി ബന്ധമുണ്ടെന്നും, ജീവന് ഭീഷണിയുണ്ടെന്നൊക്കെ നടി ആരോപിച്ചിരുന്നു.\nഇതിന് പിന്നാലെ അമ്പിളിയുടെ ആരോപണങ്ങളെ തള്ളി ആദിത്യനും രംഗത്ത് എത്തി. ഒപ്പം അമ്പിളി ദേവിയുടെ സ്വഭാവ ദൂഷ്യം വെളിപ്പെടുത്തുന്ന തെളിവുകൾ ഉണ്ടന്നും ആദിത്യൻ വെളിപ്പെടുത്തിയിരുന്നു.\nഇപ്പോൾ അമ്പിളി ദേവിയും നടൻ ആദിത്യനുമായുള്ള രണ്ടാം വിവാഹവും തകരുമ്പോൾ ചർച്ചയാകുന്നത് രണ്ടു വര്ഷം മുൻപ് ഇവരുടെ വിവാഹ വേളയിൽ അമ്പിളിയുടെ ആദ്യ ഭർത്താവ് ലോവൽ പറഞ്ഞ കാര്യങ്ങളാണ്. തന്റെ ജീവിതം തകർത്തത് ആദിത്യനാണെന്നാണ് ക്യാമറ മാൻ കൂടിയായ ലോവൽ അന്ന് ആരോപിച്ചത്.\nഅമ്പിളിയെ ലൊക്കേഷനിൽ കണ്ടിഷ്ടപ്പെട്ട് വീട്ടുകാരോടാലോചിച്ച് കല്യാണം നടത്തുകയായിരുന്നു . ചെറിയ സൗന്ദര്യ പിണക്കനകളല്ലാതെ ഞങ്ങൾക്കിടയിൽ വലിയ വഴക്കുകളൊന്നും ഉണ്ടായിരുന്നില്ല.\nപക്ഷെ തനിക്ക് പരസ്ത്രീ ബന്ധമുണ്ടെന്ന് പലരും അമ്പിളിയെ വിളിച്ചു പറഞ്ഞിരുന്നു. തങ്ങളുടെ ബന്ധം തകർക്കാൻ വേണ്ടിയുള്ള ഗൂഢാലോചനയുടെ ഭാഗമായിരുന്നു അത് . എന്റെ കുടുംബ ജീവിതം തകർക്കാൻ ഏറ്റവും കൂടുതൽ കളിച്ചത് ആദിത്യൻ തന്നെയാണന്നാണ് നോവൽ അന്ന് പറഞ്ഞത്. അയാൾക്ക് അമ്പിളിയെ പണ്ടേ ഇഷ്ട്ടമായിരുന്നു. കല്യാണം കഴിക്കണമെന്ന് ആഗ്രഹിക്കുകയും ചെയ്തിരുന്നു., അത് തുറന്നു പറഞ്ഞിട്ടുമുണ്ട്, അയാളുടെ ആഗ്രഹം സാധിക്കുന്നതിനു വേണ്ടി എനിക്കെതിരെ അപവാദ പ്രചാരണം നടത്തി. അതിൽ അയാൾ വിജയിച്ചു, ജീവിതം നഷ്ടപ്പെട്ടത് എനിക്കും. എന്നായിരുന്നു. ലോവൽ പറഞ്ഞത്.\nഎന്റെ കുഞ്ഞിനെ കൈയിലെടുത്താണ് ആദിത്യൻ അമ്പിളി ദേവിയുമായി ബന്ധം സ്ഥാപിക്കുന്നത്. എന്നെപ്പറ്റി പരമാവധി ഇല്ലാത്ത കഥകൾ പറഞ്ഞു. അമ്പിളിയുടെ മനസ്സ് മുഴുവൻ വിഷം നിറച്ചു ., ഒരു സീരിയലിൽ ഭാര്യയും ഭർത്താവുമായി അഭിനയം കൂടി തുടങ്ങിയായതോടെ എല്ലാം പൂർണ്ണം. സ്വന്തം കുഞ്ഞിനെ ഉപേക്ഷിച്ചിട്ടാണ് അയാൾ എന്റെ കുഞ്ഞിനെ ലാളിക്കാനായി ഇറങ്ങിത്തിരിച്ചത്. അപ്പോൾ ഊഹിക്കാമല്ലോ ഉദ്ദേശം എന്താണെന്ന് . ലോവൽ അന്ന് പറയുകയുണ്ടായി.\nപക്ഷെ എന്റെ കുഞ്ഞിന് ഒരു ബുദ്ധിമുട്ടും ഉണ്ടാകരുത്. എന്നാണ് പറഞ്ഞതെന്നും ലോവൽ പറഞ്ഞിരുന്നു. ലോവൽ ആദിത്യനെ കുറിച്ച് അന്നുപറഞ്ഞത് ഇന്ന് സത്യമാണോ എന്നാണ് പ്രേക്ഷകരും അന്വേഷിക്കുന്നത്. ലോവലുമായി അകന്നു കഴിയുമ്പോൾ അമ്പിളിക്ക് നേരെ ഷൂട്ടിങ് ലൊക്കേഷനിൽ വെച്ച് ഗുണ്ടകളുടെ ആക്രമണം ഉണ്ടായിരുന്നു. അത് ചെയ്യിച്ചത് ആദിത്യൻ ആയിരുന്നെങ്കിലും പഴി കേട്ടത് ലോവലിനായിരുന്നു.\nഅങ്ങനെ വിവാഹമോചിതർ ആവാൻ അമ്പിളി ആവശ്യപ്പെടുകയായിരുന്നു. പതിനഞ്ചു വർഷങ്ങൾക്ക് മുമ്പ് ആദിത്യന് അമ്പിളിയോട് ഇഷ്ടം ഉണ്ടായിരുന്നു. ലോവലിന്റെ കുടുംബജീവിതം തകർത്താണ് ആദിത്യൻ അമ്പിളിയെ സ്വന്തമാക്കിയത് എന്നും ലോവൽ പറഞ്ഞു.,\n2009 മാർച്ച് 27 നായിരുന്നു അമ്പിളി ദേവി ലോവലിനെ വിവാഹം കഴിച്ചത്. എട്ടു വർഷം നീണ്ട ദാമ്പത്യ ബന്ധത്തിൽ ഒരു മകനുമുണ്ട്. സ്നേഹത്തൂവൽ” എന്ന പരമ്പരയിൽ ഒന്നിച്ചു പ്രവർത്തിച്ചവർ ആണ് അമ്പിളി ദേവിയും ലോവലും. ഇതേ പരമ്പരയിൽ ആദിത്യനും അഭിനയിച്ചിരുന്നു. പിന്നീട് 2019 നവംബര് 25നായിരുന്നു ആദിത്യനുമായുള്ള അമ്പിളിയുടെ വിവാഹം നടന്നത് . ഇക്കഴിഞ്ഞ നവംബര് 20നാണ് ആണ്‍കുഞ്ഞിന് ജന്മം നല്‍കുന്നത്.\nabout ambili devi\nRelated Topics:adithyan jayan, Ambili Devi, life story, loval, Malayalam Television Industry\nആ അവസരങ്ങളില് താന് വിഷാദ രോഗത്തിലൂടെയാണ് കടന്നു പോയത്, വെളിപ്പെടുത്തലുമായി ആദിത്യന് ജയന്\nമണിക്കുട്ടനെതിരെ സൂര്യയെ ആയുധമാക്കി ഫിറോസ് ; നിസ്സഹായയായി സൂര്യ; സൂര്യ ഇനി ആർക്കൊപ്പം ?


ഒരു ഓസ്‌ട്രേലിയക്കാരന്റെ ബിസിനസ് വിജയം - Business Voice\nMarkets & Wealth\nസിനിമ മലയാളത്തിലായാല് എന്താ, വിപണി ആഗോളമല്ലേ…\nഎല്‍പിജി ബദല് ഇന്ധനം\nഡോ. അരുണ് ഉമ്മന്റെ ‘മസ്തിഷ്‌കം പറയുന്ന ജീവിതം’ എന്ന പുസ്തകം മന്ത്രി വീണ ജോര്‍ജ് പ്രകാശനം ചെയ്തു\nവിശ്വസിക്കാം ഇന്ത്യന് ഓഹരി വിപണിക്ക് മൂല്യമേറുന്നു\nമെറ്റാവേഴ്‌സ്; സക്കര്‍ബര്‍ഗ് ഇന്ത്യയില് ഉന്നമിടുന്നത് എന്ത്?\nആദ്യമായാണോ നിക്ഷേപം; എങ്കില് ശ്രദ്ധിക്കണം ഇക്കാര്യങ്ങള്\nഓഹരി അധിഷ്ഠിത സ്‌കീമുകളിലെ ബള്‍ക്ക് നിക്ഷേപം\nദേശത്തെ നെഞ്ചിലേറ്റിയ ബ്രാന്‍ഡ് ബജാജ്\nപട, നാരദന്, വെയില് എന്നീ സിനിമകളുടെ സ്ട്രീമിംഗ് തീയതികള് പ്രഖ്യാപിച്ച് പ്രൈം വീഡിയോ\nപണമയക്കാം എളുപ്പത്തില്; വിദേശ റെമിറ്റന്‍സ് സ്വീകരിക്കാന് ഫിനോ ബാങ്കിന് അനുമതി\n30 മിനിറ്റിനുള്ളില് ലഭിക്കും ഫെഡറല് ബാങ്ക് വായ്പ\n‘ഇത് എല്‍ഐസി തന്ന ജീവിതം’\n5% പലിശക്ക് മുഖ്യമന്ത്രിയുടെ സംരംഭക വായ്പ\nനേട്ടം കൊയ്യാം ബാലന്‍സ്ഡ് അഡ്വാന്റേജ് ഫണ്ടുകളിലൂടെ\nസ്വാഗതമരുളാം സമ്പത്തിന്റെ പുതുദേവതയ്ക്ക്…\nമധുരം കൂടുന്നു, ആപ്പിളിനും കുക്കിനും\nവിപണി മികച്ചതാക്കാന് സര്‍ക്കാര് സപ്പോര്‍ട്ടുകള്\nവിപണിയില് ശുഭസൂചകങ്ങള്; തിരിച്ചുവരവ് അതിവേഗത്തില്\nകുലീനതയുടെ കൈയൊപ്പ് എംഒഡി സിഗ്നേച്ചര്\nഒരു ഓസ്‌ട്രേലിയക്കാരന്റെ ബിസിനസ് വിജയം\nഓസ്‌ട്രേലിയയില് ആറു വര്‍ഷം ജോലി ചെയ്തശേഷം നാട്ടില് തിരിച്ചെത്തിയ ലിബിന് പൗലോസ് എന്ന നവ സംരംഭകന്റെ വിജയം ‘പെപ്പര് കോണ്’ എന്ന ചെറുകിട ഭക്ഷ്യ സംരംഭത്തിലൂടെയാണ്. സ്വന്തം വീടിനോട് ചേര്‍ന്ന് അരിപ്പൊടി അടക്കമുള്ള ഉല്‍പ്പന്നങ്ങള് തയാറാക്കുന്ന ഉല്‍പ്പാദനശാല സ്ഥാപിച്ച ലിബിന് ഇപ്പോള് അഞ്ച് ലക്ഷം രൂപയുടെ പ്രതിമാസ വിറ്റുവരവ് നേടുന്നുണ്ട്\nടി എസ് ചന്ദ്രന്\nലിബിന് പൗലോസ് എന്ന ചെറുപ്പക്കാരന് ഓസ്‌ട്രേലിയയില് നിന്നും തിരിച്ചെത്തി ഒരു ലഘു സംരംഭം നടത്തുകയാണ്. ശ്രീമൂലനഗരം- സൗത്ത് വെള്ളാരപ്പിള്ളിയില് ‘പെപ്പര് കോണ്’ എന്ന പേരിലാണ് അദ്ദേഹത്തിന്റെ സംരംഭം. എറണാകുളം ജില്ലയിലെ ആലുവയ്ക്കടുത്താണ് സ്ഥലം.\nഅരിപ്പൊടി ഉല്‍പ്പന്നങ്ങളാണ് ലിബിന് പ്രധാനമായും ചെയ്യുന്നത്. പുട്ടുപൊടി, അപ്പപ്പൊടി എന്നിവ കൂടാതെ റോസ്റ്റ് ചെയ്ത റവയും ഉണ്ടാക്കി വില്‍ക്കുന്നുണ്ട്. ഉല്‍പ്പന്നം തയാറാക്കിയാല് രണ്ട് ദിവസത്തിനുള്ളില് കടകളില് എത്തിക്കും എന്ന ഒരു പ്രത്യേകതയും ഈ സംരംഭത്തിനുണ്ട്.\nഎന്തുകൊണ്ട് ഈ സംരംഭം\nഓസ്‌ട്രേലിയയില് ആറ് വര്‍ഷം ഉണ്ടായിരുന്നു ലിബിന്. മെഷീന് ഓപ്പറേറ്റര് ആയിട്ടായിരുന്നു ജോലി. നാട്ടില് തിരിച്ചെത്തിക്കഴിഞ്ഞപ്പോള് എന്തെങ്കിലും ഒരു ബിസിനസ് ചെയ്യണമെന്ന് തീരുമാനിച്ചു. അദ്ദേഹം പരിഗണിച്ച കാര്യങ്ങള് ഇവയാണ്,\nഎളുപ്പത്തില് ഉണ്ടാക്കാവുന്ന ഉല്‍പ്പന്നങ്ങള്\nവലിയ വിപണിയുള്ള ഉല്‍പ്പന്നങ്ങള്\nസാങ്കേതിക പ്രശ്‌നങ്ങള് തീരെ കുറഞ്ഞ ബിസിനസ്\nമികച്ച ലാഭവിഹിതം തരുന്ന സംരംഭം\nവളരെ കുറച്ച് തൊഴിലാളികളെ മാത്രം ആവശ്യമുള്ള ബിസിനസ്\nസബ്‌സിഡിയോടു കൂടിയ വായ്പ ലഭിക്കാനും സൗകര്യം\n25 ലക്ഷം രൂപയുടെ നിക്ഷേപം\nസ്റ്റീം പുട്ടുപൊടിയാണ് ഇദ്ദേഹം നിര്‍മിക്കുന്നത്. രണ്ട് വര്‍ഷമായി ഈ സംരംഭം പ്രവര്‍ത്തിക്കുന്നു. 25 ലക്ഷം രൂപയാണ് ആകെ നിക്ഷേപം. പിഎംഇജിപി (പ്രധാന മന്ത്രി എംപ്ലോയ്‌മെന്റ് ജനറേഷന് പ്രോഗ്രാം) പദ്ധതി പ്രകാരമാണ് വായ്പ എടുത്തത്. 35% സബ്‌സിഡിയും ലഭിച്ചു. മികച്ച ഒരു വായ്പാ പദ്ധതിയാണ് പിഎംഇജിപിയെന്ന് ലിബിന് അഭിപ്രായപ്പെടുന്നു. വിദേശ മലയാളികള്‍ക്ക് ഏറെ ആശ്രയിക്കാവുന്ന ഒരു പദ്ധതിയാണ് ഇത്. സ്വന്തം വീടിനോട് ചേര്‍ന്നുള്ള 1,200 ചതുരശ്ര അടി കെട്ടിടത്തിലാണ് പ്രവര്‍ത്തിക്കുന്നത്. അരി കഴുകുന്ന മെഷീന്, കല്ലും മണ്ണും മറ്റും നീക്കുന്ന മെഷീന്, പൊടിക്കുന്ന മെഷീന്, ബോയിലര്, വറക്കുന്ന മെഷീന് എന്നിങ്ങനെ പ്രധാന മെഷീനറികള് എല്ലാമുണ്ട്. മെഷീനറികള്‍ക്ക് മാത്രം 18 ലക്ഷം രൂപയുടെ നിക്ഷേപം വേണ്ടിവന്നിട്ടുണ്ട്.\nആകെ4തൊഴിലാളികള്\nസ്ഥാപനത്തില് ആകെ നാല് തൊഴിലാളികള് മാത്രമാണ് ഉള്ളത്. പ്രൊഡക്ഷനില് രണ്ടുപേര് മതിയാകും. രണ്ടു പേര് സെയില്‍സിലാണ് ഉള്ളത്. ലിബിനും സെയില്‍സില് ശ്രദ്ധിക്കുന്നു. കൂടുതല് തൊഴിലാളികള് വേണ്ട എന്നതാണ് ഈ പദ്ധതിയുടെ പ്രധാന ഗുണം. ലിബിന്റെ ഭാര്യ ഡെബി അര്‍ണോസ് ഇന്‍ഫോ പാര്‍ക്കിലാണ് ജോലി ചെയ്യുന്നത്. എട്ട് മാസം പ്രായമായ മകളും ദമ്പതികള്‍ക്കുണ്ട്. സ്ഥാപനത്തിലെ എല്ലാ തലത്തിലും ഇടപെട്ട് വേണ്ട സഹായങ്ങള് ഡെബി നല്‍കിവരുന്നു.\nവില്‍പ്പനയ്്ക്ക് പ്രത്യേകം ഏജന്റുമാര് ഇല്ല, നേരിട്ട് തന്നെ വില്‍ക്കുന്നു. റൂട്ട് വഴി പോയി ആദ്യ ദിവസങ്ങളില് ഓര്‍ഡറുകള് ക്യാന്‍വാസ് ചെയ്യും. അതനുസരിച്ച് ഉല്‍പ്പന്നങ്ങള് സപ്ലൈ ചെയ്യും. പിന്നീട് ഓര്‍ഡര് പിടിക്കേണ്ട ആവശ്യം വരുന്നില്ല. ആഴ്ചയില് ആറ് ദിവസവും റൂട്ട് നിശ്ചയിച്ചിട്ടുണ്ട്. ചെറുകിട കച്ചവടക്കാര്‍ക്കാണ് പ്രധാനമായും സപ്ലൈ ചെയ്യുന്നത്. കുറച്ച് സൂപ്പര്‍മാര്‍ക്കറ്റുകളിലും വില്‍പ്പനയുണ്ട്. ശക്തമായ കിടമല്‍സരം നിലവിലുള്ള മേഖലയാണിത്. എന്നിരുന്നാലും അവസരങ്ങള് ധാരാളമുണ്ട്. ഗുണനിലവാരം ഉറപ്പാക്കിയാണ് ലിബിന്റെ സംരംഭം പ്രവര്‍ത്തിക്കുന്നത്. അതിനായി,\nമികച്ച ഇനം അരി മാത്രം ശേഖരിക്കുന്നു\nനന്നായി കഴുകി വൃത്തിയാക്കി ഉപയോഗിക്കുന്നു.\nകൃത്യമായി പൊടിക്കുകയും വറക്കുകയും പാക്ക് ചെയ്യുകയും രണ്ട് ദിവസത്തിനുള്ളില് തന്നെ കടകള് വഴി വിതരണം ഉറപ്പാക്കുകയും ചെയ്യുന്നു.\nഒരു ഗ്ലാസ് വെള്ളത്തില് ഒരു ഗ്ലാസ് പുട്ടുപൊടി എന്ന രീതിയില് ഉപയോഗിക്കാന് കഴിയുന്നു.\nവളരെ സോഫ്റ്റായ പുട്ടും അപ്പവും പത്തിരിയും ഉണ്ടാക്കാം\nവില കുറയ്ക്കാതെ തന്നെ കച്ചവടം ചെയ്യുന്നു\nക്രെഡിറ്റ് കച്ചവടം പ്രോല്‍സാഹിപ്പിക്കുന്നില്ല. എന്നിരുന്നാലും തീരെ ഒഴിവാക്കാന് കഴിയുന്നില്ല എന്നാണ് ലിബിന് പറയുന്നത്. എന്നാല് ഇതുവരെ കാര്യമായ പ്രശ്‌നങ്ങള് ക്രെഡിറ്റ് കച്ചവടത്തില് നേരിടേണ്ടി വന്നിട്ടില്ല.\n5 ലക്ഷത്തിന്റെ കച്ചവടം\nമൂന്ന് മുതല് അഞ്ച് ലക്ഷം രൂപയുടെ വിറ്റുവരവാണ് സംരംഭം നേടുന്നത്. 10 മുതല് 15% വരെ അറ്റാദായം ലഭിക്കുന്നുണ്ട്.\nഇനി കറി മിക്‌സിംഗ് പ്ലാന്റ്\nകടകളില് നിന്നും വലിയ അന്വേഷണം വരുന്നത് മികച്ച ഇനം കറി പൗഡര് ഉല്‍പ്പന്നങ്ങള്‍ക്കാണ്. സ്ഥാപനത്തിന്റെ വികസനം എന്ന നിലയില് കറിമിക്‌സുകള് തുടങ്ങാനുള്ള ഭാവി പദ്ധതിയാണ് ഇനിയുള്ളത്. 20 ലക്ഷം രൂപയുടെ നിക്ഷേപത്തില് കറിമിക്‌സുകള് ഉണ്ടാക്കുന്ന ഒരു പ്ലാന്റ് തുടങ്ങാന് തയാറെടുത്തു വരികയാണ് ലിബിന്. കൊറോണ സമയത്തും ഇത്തരം ഉല്‍പ്പന്നങ്ങള്‍ക്ക് ഡിമാന്‍ഡ് ഒട്ടും കുറവില്ലായിരുന്നു എന്നതാണ് ലിബിന്റെ അനുഭവം.\nവിപണിയില് സുപരിചിതമായ ഒരു ഉല്‍പ്പന്നമാണ് അരിമാവുകളുടേത്. വലിയ വിപണിയുണ്ട്, ഇനിയും സാധ്യതകളേറെ. എന്തെങ്കിലും ഒരു പുതുമ കൊണ്ടുവരാന് കഴിഞ്ഞാല് വിപണിയില് നന്നായി ശോഭിക്കാം. സ്റ്റീം പുട്ടുപൊടി പ്ലാന്റ് തുടങ്ങാന് 25 ലക്ഷം രൂപയെങ്കിലും മുതല്‍മുടക്ക് വേണ്ടിവരും. എന്നാല് മൂന്ന് ലക്ഷം രൂപ മുടക്കി ഒരു ചെറിയ പ്ലാന്റ് ചെയ്യാനാവും. രണ്ടുലക്ഷം രൂപയുടെ വിറ്റുവരവ് പ്രതിമാസം നിശ്ചയമായും നേടാം. രണ്ടു ജോലിക്കാര് തന്നെ ധാരാളം. പ്രതിമാസം 30,000 രൂപയെങ്കിലും വരുമാനം നേടാനാവുമെന്നതും ആകര്‍ഷണീയതയാണ്.\nലിബിന്റെ മേല്‍വിലാസം: ലിബിന് പൗലോസ്, ങ/ട പെപ്പര്‍കോണ്, തെക്കുംഭാഗം, സൗത്ത് വെള്ളാരപ്പള്ളി, ശ്രീമൂലനഗരം 683580, ഫോണ്: 9061176565\nസംസ്ഥാന വ്യവസായ വാണിജ്യ വകുപ്പിന്റെ മുന് ഡെപ്യൂട്ടി ഡയറക്റ്ററാണ് ലേഖകന്. ഇ-മെയ്ല്: chandrants666@gmail.com\nസംസ്ഥാന വ്യവസായ വാണിജ്യ വകുപ്പിന്റെ മുന് ഡെപ്യൂട്ടി ഡയറക്റ്ററാണ് ലേഖകന്\nIn this article:libin paulose, pepper corn\nസബ്‌സിഡി കഴിഞ്ഞു 16 ലക്ഷം രൂപ മുടക്കു മുതൽ വന്നു. 16 ലക്ഷം രൂപയുടെ പലിശ എത്ര വരും ഓരോ മാസവും.?. ജീവനക്കാരുടെ സാലറി. ഇലെക്ട്രിസിറ്റി ബില് , പെട്രോൾ , റൊ മെറ്റീരിയൽ പർച്ചേസ് , വേസ്റ്റേജ് , മെഷീൻ സർവീസ് , ഫോൺ ബില് , വേസ്റ്റ് വാട്ടർ ട്രീറ്റമെന്റ്, പാക്കിങ് കവർ, .. ഇത് കൂടാതെ വേറെയും ഒരുപാട് ചിലവുകൾ ..\nക്രെഡിറ്റ് പോകുന്നത് , ക്രെഡിറ്റ് കൊടുത്തിട്ടുള്ള കടകൾ നിർത്തി പോകുന്നത് ( കട ഉടമകൾ മരിച്ചു പോകുന്നതും), രാഷ്ട്രീയ പാർട്ടികളുടെ പിരിവു , ഉദ്യോഗസ്ടരുടെ കൈക്കൂലി , അങ്ങനെ എത്ര രൂപ പോകും.\nഒരു കിലോ നല്ല ക്വാളിറ്റി അരി വാങ്ങി കഴുകി പൊടിച്ചു ഉണങ്ങി അരിച്ചു പാക്ക് ചെയ്തു, കടകളിൽ കൊടുത്തു വരുമ്പോ എത്ര രൂപ ലാഭം കിട്ടും?2അല്ലെങ്കിൽ3രൂപാ . ഒരു മാസം എത്ര കിലോ വിറ്റാൽ ആണ് ബാങ്ക് പലിശ (മുതൽ കൂട്ടുനില്ല ) , സാലറി മുകളിൽ പറഞ്ഞ മറ്റു ചിലവുകൾക്കും ഉള്ള പൈസ കിട്ടുക.\nസ്വന്തം ആയി സെയിൽസ് നു പോകുമ്പോ ഒരു വണ്ടിയിൽ എത്ര കിലോ പ്രോഡക്ട് കൊണ്ടുപോകാൻ പറ്റും ഒരു ദിവസം എതിരെ കിലോ വിൽക്കാൻ പറ്റും . ചെറുകിട കടയിൽ ഒരു വീക്ക് 10 kg ഇത് കൂടുതൽ പുട്ടുപൊടി വിൽക്കാൻ പറ്റുമോ? . covid വന്നപ്പോൾ തൊട്ടു ചെറിയ കടകൾ പലതും അടഞ്ഞു കിടക്കുകയാണ് . govt കിറ്റ് കിട്ടുന്നത്കൊണ്ട് പല ആളുകളും കടയിൽ പോയി സാധനങ്ങൾ വാങ്ങുന്നത് കുറച്ചു. റേഷൻ കടയിൽ നിന്നും കിട്ടുന്ന അരി നല്ലതു ആയത്കൊണ്ട് പലരും അത് പൊടിപിച്ചു വയ്കുനും ഉണ്ട്.\nഇതെല്ലം വെച്ച് കണക്കു കൂട്ടി നോക്കുമ്പോ ഈ പറയുന്ന പൈസയൊന്നും ലാഭം കിട്ടില്ല. വീട്ടിൽ വേറെ വരുമാനം ഉള്ളവർക്ക് ഇതിൽ വരുന്ന നഷ്ടം പെട്ടെന്ന് നോട്ടത്തിൽ വരാനും സാധ്യത ഇല്ല. കമ്പനി ഓക്കേ തുടങ്ങുവാൻ ഉദ്ദേശിക്കുന്നവർ നല്ല രീതിയിൽ അന്നുവേഷണം നടത്തിയിട്ടു മാത്രം തുടങ്ങുക .\nഞാൻ ഒരു അനുഭവസ്ഥൻ ആയതുകൊണ്ട് ഈ പോസ്റ്റ് വായിച്ചപ്പോ പറഞ്ഞു പോയി എന്ന് മാത്രം. ബാങ്ക് RR ഫയൽ ചെയ്തിട്ടുണ്ട്, വീട്ടിൽ നിന്നും ഇറങ്ങി പോകേണ്ട ദിവസം വെയിറ്റ് ചെയ്തു ഇരിക്കുന്നു.. കൊറോണ തിരുന്നത് വരെ സമയം കിട്ടുമായിരിക്കും.\nനേട്ടം തരും ഈ7ഓഹരികള്; സാധ്യതകള് തിരിച്ചറിയാം\nസ്വകാര്യ നിക്ഷേപം കൂടും ഉപഭോഗം ശക്തിപ്പെടും\nരാവിലെ മുതല് രാത്രി വരെ ഭക്ഷണമുണ്ടാക്കി ഭര്‍ത്താവിനെ തീറ്റിപ്പോറ്റുകയല്ല സ്ത്രീകളുടെ ജോലി\nവിഡിയോ: കേരളം വിട്ടതാണ് വളര്‍ച്ചയ്ക്ക് കാരണമെന്ന് ജോയ് ആലുക്കാസ്\nസംരംഭകരേ…സട്രെസ് ഫ്രീയാകാണോ, ബീനാ കണ്ണന്റെ മാതകൃ ഇതാ…\nവഴിത്തിരിവ് നാട് വിടാനെടുത്ത തീരുമാനം\n1987ല് ഗള്‍ഫിലേക്ക് പോയില്ലായിരുന്നെങ്കില് ഞാന് തൃശൂരില് ഒരു ഷോപ്പുമായി ചിലപ്പോ ഇരുന്നു പോയേനെ\nകെ എസ് ശ്രീകാന്ത്December 30, 2020\nബിസിനസ് സൗഹൃദ റാങ്കിംഗ്: ‘ലൈസന്‍സുകളുടെ എണ്ണം കുറയണം’\nദുബായില് ഒരു ദിവസം കൊണ്ട് കമ്പനികള് സ്ഥാപിക്കാം എന്ന് നാം മനസ്സിലാക്കണം, അവരുമൊക്കെയായിട്ടാണ് നാം മത്സരിക്കേണ്ടത്\nകെ എസ് ശ്രീകാന്ത്December 17, 2020\n‘സംരംഭകരോട് വേണം നല്ല സമീപനം’\nരാജ്യത്തിന് മുന്നോട്ടു പോകാനുള്ള പണം ഉണ്ടാക്കിക്കൊണ്ടു വരുന്നത് അവരാണ്. സംരംഭകര് വേണ്ടവിധം ബഹുമാനിക്കപ്പെടണം: ബീന കണ്ണന്\nകെ എസ് ശ്രീകാന്ത്December 26, 2020\nലഘുവല്ല ലേഖയുടെ സംരംഭം\nലഘുവല്ല ലേഖയുടെ ഈ സംരംഭം. ഇതാ ഒരു ട്രാന്‍സ്‌ഫോര്‍മറുണ്ടാക്കിയ കഥ\nകെ എസ് ശ്രീകാന്ത്January 14, 2021\nCopyright © Business Voice, Janmabhumi. Powered by Media Ink Digital.


മഴക്കാല പരിചരണം കൈകാലുകൾക്ക് – ആരോഗ്യത്തിനും സൗന്ദര്യത്തിനും\nJune 17, 2018 7:45 pm NRI Desk Health\nരോഗങ്ങൾ പെട്ടെന്ന് പിടികൂടുന്ന കാലമാണ് മഴക്കാലം. ചർമ്മത്തിന് വളരെ ഏറെ ശ്രദ്ധ നൽകേണ്ട കാലവും ഇത് തന്നെ. ചെളിവെള്ളത്തിൽ ചവിട്ടിയും നനഞ്ഞ തുണിയുടെ ഉപയോഗവും മറ്റും ത്വക്കിൽ ഫംഗസ് ബാധയെ തുടർന്നുള്ള രോഗത്തിന് വഴിതുറക്കാൻ സാധ്യതയേറെയാണ്.\nമഴക്കാലത്ത് ഏറ്റവും ശ്രദ്ധ വേണ്ടത് പാദങ്ങൾക്കാണ്. വളംകടി പോലുള്ള രോഗങ്ങൾ ഈ സമയത്താണ് കൂടുതലായി കണ്ടുവരുന്നത്. കാൽവിരലുകളുടെ ഇടയിലെ അഴുക്കാണ് വളംകടിക്ക് പ്രധാനമായും കാരണമാകുന്നത്. അൽപം ശ്രദ്ധ കാലിന് നൽകിയാൽ ഇത് വരാതെ സൂക്ഷിക്കാം.\n1. കാൽ വൃത്തിയായി സൂക്ഷിക്കുക.\n2. വിരലുകൾക്കിടയിൽ വിണ്ടു കീറിയാൽ മൈലാഞ്ചിയും മഞ്ഞളും അരച്ചിടാവുന്നതാണ്.\n3. ചെറുചൂടുവെള്ളത്തിൽ ഉപ്പിട്ട് പാദങ്ങൾ അതിൽ മുക്കിവച്ച ശേഷം പ്യുമിക്‌സ്‌റ്റോൺ ഉപയോഗിച്ച് പാദങ്ങൾ ഉരച്ചു കഴുകുക. ഉപ്പു വെള്ളം മാറ്റി തണുത്ത വെള്ളത്തിൽ കാൽ കഴുകി വൃത്തിയായി തുടച്ച് നനവ് മാറ്റി, ഒലിവ് ഓയിൽ പുരട്ടുക.\n4. കിടക്കുമ്പോൾ സോക്‌സ് ഉപയോഗിക്കുന്നതും നല്ലതായിരിക്കും.\nപാദങ്ങൾക്കെന്ന പോലെ കൈകളിലെ ചർമ്മത്തിനും ചുളിവ് വീഴാൻ സാധ്യതയുള്ള കാലം കൂടിയാണിത്. ഒലിവ് ഓയിലോ വെളിച്ചെണ്ണയോ പുരട്ടി മസാജ് ചെയ്യുന്നത് നല്ലതാണ്. കൈകളിൽ ഗ്‌ളിസറിനും പഞ്ചസാരയും ഇട്ട് അൽപസമയം ഉരച്ചതിന് ശേഷം കഴുകുന്നതും മൃതകോശങ്ങൾ നീക്കാൻ സഹായിക്കും. ഇത് കൈകൾക്ക് മൃദുത്വവും മിനുസവും സമ്മാനിക്കും.\nമഴക്കാലത്ത് മേക്കപ്പ് കഴിയുന്നതും വളരെ കുറച്ച് മാത്രം ഉപയോഗിക്കുക. പെർഫ്യൂമിന്റെ ഉപയോഗം കുറയ്ക്കുക. ഫംഗസ് വരാനുള്ള സാധ്യത ഏറെയാണ്.\nTags: Monsoon, skin care